
PREFATA 


Visul oricarui antropolog este acela de a scoate la iveala 
scheletul complet al unui stramos al omului. Pentru multi 
dintre noi însă acest vis rămâne nerealizat: capriciile morţii, 
îngropării şi fosilizării concură pentru a lăsa o sărăcăcioasă 
şi fragmentată mărturie despre preistoria omului. Dinţi, 
oase disparate, fragmente de cranii: în general acestea 
sunt indiciile de la care se pleacă în reconstruirea 
preistoriei umane. Nu neg importanţa unor asemenea 
mărturii, oricât ar fi de incomplete; fără ele ar fi foarte 
puţine de spus în privinţa omului preistoric. Cu atât mai 
puţin  subestimez emoția vie resimțită în prezenţa 
nemijlocită a acestor relicve; ele sunt parte a devenirii 
noastre, legate de noi prin intermediul a nenumărate 
generaţii în carne şi oase. Descoperirea unui schelet 
complet rămâne însă supremul ideal. 

În anul 1969 am fost binecuvântat cu o şansă 
extraordinară. Hotărâsem sa explorez vechile depozite de 
gresie ce alcătuiesc vasta plajă estică a lacului Turkana, din 
nordul Kenyei. Aceasta a fost prima mea incursiune 
independentă în ţara fosilelor. Cu un an înainte, survolând 
zona cu un mic avion, îmi dădusem seama că majoritatea 
fosilelor vor fi descoperite acolo: acele straturi erau 
categoric potenţiale depozite de mărturii ale vieţii străvechi 
- cred că, la vremea respectivă, mulţi s-au îndoit de 
valabilitatea presupunerilor mele. Terenul era accidentat, 

clima neiertator de calda si uscata; in plus, peisajul ma 
atrăgea prin frumuseţea sa sălbatică. 

Cu sprijinul Societăţii National Geographic, am reunit o 
mică echipă (din care făcea parte şi Meave Epps, care 
ulterior mi-a devenit soţie) pentru a explora regiunea. Intr-o 
dimineaţă, la câteva zile după sosirea noastră, Meave şi cu 
mine ne întorceam la tabără după o scurtă expediţie de 
recunoaştere, pe o scurtătură de-a lungul unei albii de râu 
secate, amândoi insetati şi dornici să evităm canicula 
miezului de zi. Deodată, am zărit, chiar în faţa noastră, 
zăcând pe nisipul portocaliu, un craniu fosilizat intact, cu 
orbitele goale îndreptate către noi. Avea, fără îndoială, 
forma unui craniu de om. Deşi trecerea anilor mi-a răpit 
amintirea exactă a cuvintelor pe care i le-am spus lui 
Meave în acel moment, ştiu că am exprimat un amestec de 
bucurie şi neîncredere faţă de ceea ce ne apăruse în cale. 

Craniul, pe care l-am identificat imediat ca aparţinând 
unui Australopithecus boisei, o specie de hominid de mult 
stinsă, ieşise de curând la iveală din sedimentele prin care 
cursul de apă sezonier îşi croise drumul. Expus pentru 
prima oară luminii soarelui după ce fusese îngropat, acum 
1,75 de ani milioane ani, acest exemplar era unul dintre 
puţinele cranii umane străvechi intacte descoperite până 
atunci. Dacă mai rămânea câteva săptămâni expus aşa, 
ploile torențiale ar fi umplut albia seacă a râului cu şuvoaie 
învolburate, iar dacă Meave şi cu mine nu am fi găsit-o, 
fragila relicvă ar fi fost cu siguranţă distrusă de puhoi. 
Şansele ca noi să trecem pe acolo exact la momentul 
potrivit spre a recupera pentru ştiinţă fosila atât de mult 
timp îngropată fuseseră minime. 

Printr-o ciudată coincidență, am făcut aceasta 
descoperire la un deceniu - aproape în aceeaşi zi - de când 
mama mea, Mary Leakey, găsise un craniu similar în 
defileul Olduvai din Tanzania (acel craniu fusese însă un 
înspăimântător joc de puzzle paleolitic, fiind necesară 
reconstituirea sa din sute de fragmente). Se pare că 

moştenisem legendarul „noroc al familiei Leakey”, noroc de 
care se bucuraseră din plin atât Mary cât şi Louis, tatăl 
meu. Într-adevăr, norocul mi-a surâs şi în continuare, astfel 
încât expedițiile la lacul Turkana conduse ulterior de mine 
s-au soldat cu descoperirea multor altor fosile umane, 
inclusiv a celui mai vechi craniu intact aparţinând genului 
Homo, ramură a familiei hominidelor din care era posibil să 
fi evoluat omul modern, Homo sapiens. 

Deşi în tinereţe am jurat să nu mă las antrenat în 
vânătoarea de fosile - nedorind să stau în umbra reputatilor 
mei părinţi - magia acestei aventuri m-a acaparat şi pe 
mine. Vechile şi aridele depozite de fosile est-africane care 
ascund rămăşiţele strămoşilor noştri, sunt de o frumuseţe 
aparte, de netăgăduit, fiind în acelaşi timp periculoase şi 
necruțătoare. Căutarea fosilelor şi străvechilor unelte de 
piatră este adesea prezentată ca o experienţă romantică şi 
are cu siguranţă şi asemenea aspecte, însă este în acelaşi 
timp o ştiinţă în care datele fundamentale trebuie 
recuperate de la sute de mii de kilometri distanţă de 
confortul laboratorului. Este o întreprindere temerară şi 
solicitantă fizic - o acţiune logistică de care depinde 
câteodată siguranţa vieţii oamenilor. Am descoperit că am 
aptitudini de organizator, reuşind să realizez acţiuni în 
circumstanţe dificile atât din punct de vedere personal cât 
şi material. Numeroasele descoperiri importante făcute pe 
plaja estică a lacului Turkana m-au atras într-o profesie pe 
care altădată o ocolisem; în plus, lor le datorez şi reputaţia 
mea de antropologie. Cu toate acestea, visul suprem - 
descoperirea unui schelet complet - continuă să mă 
ocolească. 

La sfârşitul verii anului 1984, cu răsuflarea tăiată de 
bucurie dar şi cu realismul datorat experienţei, colegii mei 
şi cu mine am văzut visul transformându-se în realitate. În 
acel an hotarasem să explorăm pentru prima oară plaja 
vestică a lacului. In ziua de 23 august, Kamoya Kimen, cel 
mai vechi prieten şi coleg al meu, a reperat un mic 

fragment aparţinând unui craniu străvechi printre 
pietricelele de pe un povârniş aflat în apropierea unui 
îngust făgaş săpat de un râu sezonier. Cu băgare de seamă 
am început să căutăm celelalte fragmente ale craniului şi 
curând am găsit mai mult decât am avut îndrăzneala să 
sperăm. In timpul celor cinci campanii de escavări care au 
urmat acestei descoperiri, însumând mai mult de şapte luni 
de teren, echipa noastră a dislocat în căutările sale o mie 
cinci sute de tone de sedimente. Am scos la iveală ceea ce 
urma să se dovedească a fi scheletul complet al unui 
individ care murise la marginea lacului cu mai bine de 1,5 
milioane de ani în urmă. Botezat de noi „Turkana boy” 
(băiatul de la Turkana), el avea doar nouă ani atunci când a 
murit; cauza morţii sale rămâne un mister. 

A fost o experienţă într-adevăr extraordinară, aceea de a 
scoate la lumină un os fosilizat după altul: braţele, 
picioarele, vertebrele, coastele, oasele pelviene, maxilarul, 
dinţii şi bucăţi din craniu. Scheletul băiatului începea să 
prindă formă, reasamblat după ce zăcuse 1,6 milioane ani 
în chip de fragmente disparate. Este cel mai complet 
schelet cunoscut în analele fosilelor umane pre- 
neanderthaliene mai vechi de 100.000 ani. Trecând peste 
emoția cauzată de o asemenea descoperire, eram 
conştienţi că ea putea aduce însemnate lămuriri asupra 
unei perioade critice din preistoria umană. 

Inainte de a continua povestea, se impun câteva cuvinte 
despre jargonul antropologiei. Câteodată, avalanşa de 
termeni de specialitate poate fi atât de mare încât 
înţelegerea textului este accesibilă doar celor mai buni 
specialişti în domeniu. Voi evita cât mai mult cu putinţă un 
asemenea jargon. Fiecare dintre numeroasele specii 
aparţinând familiei preistorice a omului are o denumire 
ştiinţifică şi folosirea acestor denumiri nu se poate evita. 
Familia speciilor umane are şi ea un nume: hominid. Mulţi 
colegi preferă să folosească termenul de „hominid” pentru 
toate speciile umane ancestrale. Ei consideră că termenul 

„om” nu ar trebui folosit decât pentru a desemna oameni 
ca noi. Cu alte cuvinte, singurele hominide care pot fi 
desemnate drept „oameni” sunt cele care posedă acelaşi 
nivel de inteligenţă, acelaşi simţ moral şi capacitate de 
introspectie conştientă ca şi noi. 

Eu privesc această problemă din altă perspectivă. Sunt 
de părere că apariţia locomotiei bipede a deosebit vechile 
hominide de alte maimuțe superioare din acea vreme şi a 
fost determinantă pentru evoluţia ulterioară a omului. 
Odată ce îndepărtatul nostru strămoş a devenit o maimuţă 
bipedă, multe alte inovaţii evolutive au devenit posibile, 
putând duce la apariţia genului Homo. Din această cauză 
găsesc justificată folosirea termenului de „oameni” pentru 
toate hominidele. Susţinând aceste lucruri nu vreau să 
sugerez că toate speciile umane ancestrale au cunoscut 
complexitatea mentală pe care o avem noi astăzi. In sensul 
său cel mai strict, termenul „om” se referă pur şi simplu la 
maimuțe superioare care au adoptat o poziţie verticală în 
timpul locomotiei - maimutele bipede. Voi adopta acest 
înţeles în paginile ce urmează, atrăgând atenţia atunci cand 
îl folosesc pentru a descrie trăsături ce caracterizează în 
exclusivitate omul modern. 

„Turkana boy” era un reprezentant al speciei Homo 
erectus - o specie deosebit de importantă pentru istoria 
evoluţiei omului. Dovezile de diferite proveniente - unele 
genetice, altele fosile - ne arată că primele specii de 
oameni au apărut acum circa şapte milioane de ani. In 
momentul în care Homo erectus şi-a făcut apariţia, acum 
aproape două milioane de ani, preistoria umană avea deja 
o vechime considerabilă. Nu ne este cunoscut încă modul în 
care multe dintre speciile umane au trăit şi dispărut 
înaintea apariţiei lui Homo erectus: au existat cel putin şase 
asemenea specii şi poate chiar de două ori mai multe. Ştim 
în schimb că, deşi bipede, toate speciile umane anterioare 
lui Homo erectus au avut în multe privinţe trăsături net 
simiene. Aveau un creier relativ mic, feţe prognate (cu 

maxilare proeminente), iar forma corpului lor aducea mai 
degraba cu cea a maimutelor decat cu cea umana, cu 
torsul cilindric, gatul scurt, fara talie marcata. La Homo 
erectus, la care dimensiunile creierului au crescut, fata s-a 
aplatizat iar corpul a capatat o alura mai atletica. Evolutia 
lui Homo erectus a presupus castigarea a numeroase 
trăsături fizice pe care le regăsim la omul modern: 
preistoria omului a cunoscut cu siguranţă un moment de 
cotitură majoră acum două milioane de ani. 

Homo erectus a fost prima specie de om care a folosit 
focul, a adoptat vânătoarea ca pe un semnificativ mijloc de 
subzistență, a fost capabil să alerge la fel ca oamenii 
moderni, a fabricat unelte din piatră după un tipar mintal 
bine definit şi a fost primul care şi-a extins arealul dincolo 
de hotarele Africii. Nu ştim exact dacă Homo erectus 
poseda abilităţi verbale, dar există dovezi favorabile în 
acest sens. De asemenea, nu ştim, şi probabil nu vom şti 
niciodată, dacă aceste specii au avut în vreo anumită 
măsură conştiinţă de sine, o formă de conştiinţă 
asemănătoare celei umane; părerea mea este că au avut. 
Este inutil să mentionez faptul că limbajul şi conştiinţa, 
unele dintre cele mai pretuite calităţi ale lui Homo sapiens, 
nu lasă, din nefericire, nicio urmă în relicvele preistorice. 

Figura 0.1. Principalele depozite de fosile. Primele descoperiri 
de fosile umane străvechi au fost făcute tn regiunea grotelor 
din Africa de Sud, începând cu anul 1924. Ulterior, începând 
din 1959, importante descoperiri s-au făcut în estul Africii 
(Tanzania, Kenya şi Etiopia). 


Telul antropologului este acela de a înțelege 
evenimentele evolutive care au transformat o fiinţă 
asemănătoare unei maimuțe în oameni ca noi. Aceste 
evenimente au fost descrise, în mod romantic, ca o mare 
piesă de teatru cu omenirea care se naşte în rolul eroului 
principal. Realitatea este probabil mai prozaica, 
condiţionată de schimbările ecologice şi climatice, şi nu o 
aventură epică ducând spre schimbare. Toate acestea nu 
ne fac să privim transformarea cu mai puţin interes. O 
binecuvântată curiozitate în privinţa celor ce ne înconjoară 
şi a locului nostru în natură ne caracterizează specia. Vrem 
să ştim - avem nevoie să ştim - cum de am ajuns să fim 
ceea ce suntem şi care ne este viitorul. Fosilele pe care le 

găsim stabilesc legătura materială între noi si trecutul 
nostru şi ne provoacă să interpretăm indiciile cuprinse în 
ele ca pe o cale de înţelegere a naturii şi a pulsului istoriei 
noastre evolutive. 

Până când însă nu vor mai fi descoperite şi analizate încă 
multe alte relicve ale preistoriei umane, niciun antropolog 
nu va putea descrie cu siguranţă, până la ultimul detaliu, 
modul în care s-au petrecut lucrurile. Cercetătorii sunt în 
mare măsură de acord asupra felului în care, în linii mari, a 
decurs preistoria umană. Patru etape-cheie pot fi în mod 
sigur identificate. 

Prima a fost originea familiei umane însăşi, acum circa 
şapte milioane de ani, când a apărut o specie cu aspect 
simian şi cu locomotie bipeda. A doua etapă a constituit-o 
proliferarea speciilor bipede, proces pe care biologii îl 
numesc radiaţie adaptativă. Cu şapte până la două 
milioane de ani în urmă au apărut numeroase specii diferite 
de maimuțe bipede, fiecare adaptată la condiţii ecologice 
uşor diferite. Printre acestea, a existat una care cu două- 
trei milioane de ani în urmă a dobândit un creier 
semnificativ mai voluminos. Mărirea dimensiunilor 
cerebrale caracterizează cea de-a treia etapă şi 
semnalează apariţia genului Homo, acea ramură a arborelui 
genealogic uman care a dus spre Homo erectus şi în final 
spre Homo sapiens. A patra etapă a constituit-o apariţia 
oamenilor actuali - a oamenilor ca noi, înzestrați cu vorbire, 
conştiinţă, imaginaţie artistică şi capabili de inovaţie 
tehnologică într-o măsură nemaiîntâlnită în natură. 

In jurul acestor patru evenimente-cheie va fi construită 
relatarea ştiinţifică a cărţii de faţă. Aşa cum vă veţi putea 
da seama, cercetând preistoria umană noi ne întrebăm nu 
numai ce s-a întâmplat si cand dar şi de ce au avut loc 
toate acestea. Noi şi strămoşii noştri suntem studiati în 
contextul unui scenariu evolutiv, la fel cum am fi procedat 
pentru a cerceta evoluţia elefanților sau a cailor. Asta nu 
înseamnă a nega faptul că Homo sapiens este deosebit în 

numeroase privinte: multe ne despart chiar si de cea mai 
apropiata ruda a noastra tn procesul evolutiei - cimpanzeul 
-, însă am început să înţelegem legătura noastră cu natura 
din perspective biologice. 

În ultimele trei decenii domeniul nostru a cunoscut 
progrese extraordinare ca rezultat al descoperirii de fosile 
fără precedent şi al noilor metode de interpretare şi 
integrare a indiciilor oferite de acestea. Ca în orice alta 
ştiinţă, există şi în antropologie numeroase, oneste, şi 
câteodată puternice discordante între opiniile specialiştilor. 
Acestea se nasc uneori din insuficienţa datelor asupra 
formei fosilelor şi uneltelor din piatră, iar alteori din 
folosirea unor metode de interpretare neadecvate. Există 
aşadar numeroase probleme ale istoriei omenirii cărora nu 
li s-au dat încă răspunsuri definitive, cum ar fi: Care este 
forma precisă a arborelui genealogic uman? Când a apărut 
pentru prima oară graiul articulat? Care a fost cauza 
creşterii dramatice a dimensiunilor cerebrale din timpul 
preistoriei umane? în capitolele ce urmează voi arăta unde 
şi de ce există divergențe de opinie, iar uneori vă voi 
supune atenţiei şi propria mea părere. 

Am avut şansa, pentru care sunt recunoscător, ca în 
decursul a peste două decenii dedicate antropologiei să 
colaborez cu numeroşi colegi de valoare. Aş dori să aduc 
mulţumiri deosebite lui Kamoya Kimen şi Alan Walker, 
precum şi soţiei mele, Meave, care mi-a fost un 
extraordinar coleg şi prieten, cu deosebire în perioadele 
cele mai dificile. 

CAPITOLUL 1. 


Primii oameni 


Antropologii au fost mult timp fascinati de calitatile 
aparte ale lui Homo Sapiens, cum ar fi limbajul, abilitati 
tehnice deosebite si capacitatea de a emite judecati 
morale. Una dintre cele mai semnificative schimbări 
survenite în antropologia ultimilor ani a fost admiterea 
faptului că, în pofida tuturor acestor calităţi, înrudirea 
noastră cu maimutele africane este totuşi foarte strânsă. 
Care a fost cauza acestei importante modificări de 
atitudine? In acest capitol voi prezenta modul în care ideile 
lui Charles Darwin privind natura deosebită a omului 
timpuriu au influenţat antropologii timp de mai bine de un 
secol şi cum noile cercetări au demonstrat apropierea 
noastră evolutivă de maimutele africane, obligându-ne sa 
admitem un punct de vedere asupra locului pe care îl 
ocupăm în natură foarte diferit de acela cu care fuseserăm 
obişnuiţi. 

In 1859, în lucrarea sa Origins of Species (Originea 
speciilor), Charles Darwin a evitat cu grijă extrapolarea 
implicaţiilor evoluţiei si în cazul omului; o frază de 
atenţionare a fost adăugată în ediţiile ulterioare: „Lumina 
se va răsfrânge, în cele din urmă, asupra originii omului şi 

istoriei sale.” El a reluat pe larg această idee într-o altă 
carte, The Descent of Man (Descendenta omului), publicată 
în 1871. Tratând ceea ce constituia încă un subiect sensibil, 
el a ridicat doi adevăraţi stâlpi de susținere pentru 
structura teoretică a antropologiei. Primul se referea la 
locul unde a apărut pentru prima dată omul (puțini i-au dat 
crezare atunci, însă ulterior s-a dovedit că avea dreptate), 
iar al doilea privea felul sau forma evoluției umane. 
Versiunea lui Darwin despre modul în care a decurs evoluția 
noastră a dominat antropologia până acum câțiva ani, când 
s-a dovedit a fi eronată. 

Leagănul omenirii, spunea Darwin, a fost Africa. 
Raționamentul său era simplu: 


În orice mare regiune a lumii, mamiferele existente sunt strâns 
înrudite cu toate speciile originare din zona respectivă. De aceea, 
este foarte probabil ca Africa să fi fost initial populată de maimuțe 
superioare astăzi dispărute, înrudite strâns cu gorila şi 
cimpanzeul: şi cum aceste două specii sunt astăzi cele mai 
apropiate rude ale omului, este mai plauzibil să presupunem că 
strămoşii noştri timpurii au trăit pe continentul african decât în 
altă parte. 


Trebuie reținut faptul că atunci când Darwin scria aceste 
rânduri încă nu fuseseră găsite nicăieri fosile de oameni 
timpurii; concluzia sa era în întregime intuitivă. Singurele 
fosile umane cunoscute in vremea lui Darwin aparțineau 
Omului de Neanderthal din Europa datând însă dintr-o 
perioadă relativ târzie a evoluţiei umane. Sugestia lui 
Darwin a displăcut profund antropologilor, nu în ultimul 
rând deoarece Africa tropicală era încă privită cu disprețul 
colonizatorului: „Continentul Negru” era considerat un loc 
total nepotrivit pentru a fi găzduit apariţia unei fiinţe atât 
de nobile ca Homo sapiens. Când noi fosile umane au 
început să fie descoperite în Europa şi Asia, la sfârşitul 
secolului trecut, ipoteza unei origini africane a început să 
fie si mai dispretuita. Această atitudine a fost dominantă 
timp de mai multe decenii. În 1931, când tatăl meu a 

împărtăşit mentorilor săi de la Universitatea din Cambridge 
planul de a porni în căutarea originii omului în estul Africii, 
el a fost supus unor mari presiuni menite a-l convinge să-şi 
deplaseze interesul către Asia în loc de Africa. Hotărârea lui 
Louis Leakey se datora in parte argumentatiei lui Darwin, 
dar cu siguranţă şi faptului că se născuse şi crescuse în 
Kenya. Făcând abstracţie de sfaturile cercetătorilor de la 
Cambridge, el a pornit să dovedească faptul că estul Africii 
reprezintă o zonă vitală în istoria evoluţiei noastre timpurii. 
Vehementa sentimentului anti-african al antropologilor ne 
pare astăzi bizară, dat fiind marele număr de fosile de 
oameni timpurii care au fost descoperite în ultimii ani pe 
acest continent. Acest episod este însă în măsură să ne 
reamintească faptul că oamenii de ştiinţă sunt adesea 
ghidaţi nu numai de rațiune, ci şi de sentimente. 

Cea de a doua concluzie majoră expusă de Darwin in the 
Descent of Man este aceea că trăsăturile distinctive 
importante ale omului - locomotia bipeda, abilităţile tehnice 
şi creierul mărit - au apărut în paralel. El scria: 


Dacă eliberarea membrelor superioare şi poziţia verticală 
constituie astăzi avantaje pentru om, atunci nu văd de ce nu ar fi 
fost la fel de avantajos pentru strămoşii omului să fi devenit din 
ce în ce mai verticali sau bipezi. Membrele superioare ar fi putut 
cu greu deveni îndeajuns de apte pentru a făuri arme sau pentru 
a arunca pietre ori sulițe cu un scop anume, atâta vreme cât ar fi 
fost folosite pentru a susţine întreaga greutate a corpului, sau 
atâta vreme cât ar fi fost specializate pentru catararea în copaci. 


Darwin susţinea deci că evoluţia neobisnuitului nostru 
mod de locomotie a fost strâns legată de începerea 
producerii armelor de piatră. El a mers mai departe, legând 
aceste modificări evolutive şi de apariţia caninilor de tip 
uman, neobişnuit de mici comparativ cu colții maimutelor. 
„Strămoşii îndepărtați ai omului trebuie să fi posedat canini 
foarte dezvoltați, scria el in the Descent of Man, dar pe 
masura ce, treptat, ei s-au obisnuit sa foloseasca pietre, 
bate sau alte arme pentru a lupta impotriva inamicilor sau 

rivalilor, fălcile şi dinţii au început sa fie, probabil, din ce în 
ce mai rar folosiţi. Astfel, ei şi-au redus dimensiunile.” 

Aceste creaturi bipede, mânuitoare de arme, au 
dezvoltat un sistem social caracterizat prin interacțiuni mai 
intense, ceea ce presupune, aşa cum susţine Darwin, că 
posedau un intelect mai evoluat. Cu cât mai inteligenţi 
deveneau strămoşii noştri, cu atât creştea şi complexitatea 
tehnologică şi socială a vieţii lor, presupunând în schimb un 
intelect şi mai dezvoltat; şi tot aşa, evoluţia fiecărei 
trăsături le alimenta pe celelalte. Această ipoteză, a 
„evoluţiei înlănţuite”, constituia un foarte limpede scenariu 
privind originea omului şi a devenit fundamentală pentru 
dezvoltarea antropologiei. 

Potrivit acestui scenariu, specia umană a fost mai mult 
decât o simplă maimuţă bipedă: ea poseda deja unele 
dintre trăsăturile pe care le pretuim astăzi la Homo sapiens. 
Această imagine a fost atât de puternică şi plauzibilă, încât 
antropologii ar fi fost capabili să construiască pe seama ei 
ipoteze convingătoare încă mult timp de atunci încolo. 
Scenariul a trecut însă dincolo de ştiinţă: dacă diferenţierea 
evolutivă între om şi maimuţă a fost în acelaşi timp bruscă 
şi foarte veche, atunci suntem separați de restul naturii 
printr-o distanţă considerabilă. Acest punct de vedere era 
foarte confortabil pentru partizanii ideii că Homo sapiens 
este o creatură cu totul specială. 

Această convingere a fost larg răspândită printre oamenii 
de ştiinţă din vremea lui Darwin şi este încă bine 
reprezentată chiar şi în acest secol. Spre exemplu, 
naturalistul englez din secolul al XIX-lea Alfred Russel 
Wallace - care a dedus şi el, independent de Darwin, teoria 
selecţiei naturale - a evitat aplicarea acestei teorii în cazul 
acelor aspecte ale naturii pe care le considerăm un apanaj 
exclusiv al omului. El considera oamenii prea inteligenţi, 
prea rafinati, prea sofisticati pentru a putea fi produsul unei 
„simple” selecţii naturale. Vânătorii-culegători primitivi nu 
ar fi avut nevoie, din punct de vedere biologic, de aceste 

17 


calităţi, gândea el, astfel încât ele nu ar fi putut să apară ca 
urmare a acţiunii selecţiei naturale. El presupunea că 
trebuie să fi intervenit o putere supranaturală pentru a-i 
face pe oameni atât de deosebiți. Lipsa de încredere în 
puterea selecţiei naturale, manifestată de Wallace, l-a 
întristat puternic pe Darwin. 

Paleontologul scoţian Robert Broom - a cărui activitate 
de pionierat, desfăşurată între anii '30 şi '40 în Africa de 
Sud, a contribuit la consacrarea Africii ca leagăn al omenirii 
- a exprimat şi el convingeri solide asupra caracterului unic 
al naturii umane. El credea că Homo sapiens este produsul 
final al evoluţiei, restul naturii fiind modelat în exclusivitate 
în scopul de a-l servi. La fel ca şi Wallace, Broom căuta la 
originea speciei noastre dovada intervenţiei forţelor 
supranaturale. 

In conştiinţa unor cercetători ca Wallace şi Broom se 
dădea o luptă între forţe antagonice, una de natură 
intelectuală, cealaltă - afectivă. Ei acceptau ideea că Homo 
sapiens a provenit din natură, pur şi simplu în urma unui 
proces evolutiv, dar credinţa lor în spiritualitatea sau 
esenţa transcendentă a umanităţii îi determina să dea 
evoluţiei explicaţii care mențineau ideea unicitatii omului. 
„Preceptele” evoluționiste incluse în descrierea originii 
omului făcută de către Darwin în 1871 lăsau loc unui 
asemenea raţionament. Cu toate că Darwin nu a invocat 
intervenţia supranaturală, în scenariul său evolutiv oamenii 
erau din capul locului consideraţi cu totul deosebiți de 
simplele maimute. 

Teoria lui Darwin a rămas influentă până acum puţin mai 
mult de zece ani, fiind cauza unei dispute majore privind 
momentul apariţiei omului. Voi descrie pe scurt această 
dispută, deoarece ea ilustrează atracţia pe care a exercitat- 
o ipoteza darwiniană a evoluţiei în lanţ; în acelaşi timp, ea 
marchează sfârşitul influenţei exercitate de Darwin asupra 
gândirii antropologice. 

În 1961 Elwyn Simons, aflat pe atunci la Universitatea 

Yale, a publicat o lucrare ştiinţifică de referinţă in care 
anunta ca prima specie de hominid a fost o mica fiinta 
asemănătoare unei maimuțe, numită Ramapithecus. 
Singura fosilă de Ramapithecus cunoscută la acea vreme 
era reprezentată de fragmente ale unui maxilar superior, 
găsite în 1932, în India, de către un tânăr cercetător de la 
Yale, G. Edward Lewis. Simons observase că măselele 
(molarii şi premolarii) erau oarecum asemănătoare cu cele 
umane, în sensul că erau mai degrabă netede decât 
colţuroase, aşa cum sunt măselele de maimuțe. Mai 
observase că, fata de cei ai maimutelor, caninii erau mai 
scurţi şi mai puţin ascuţiţi. El a afirmat că restaurarea 
acelui maxilar superior îi va revela o formă tipică de maxilar 
uman - o formă de arc uşor lărgit spre partea posterioară, 
şi nu de litera „U”, ca la maimutele actuale. 

În acea vreme, David Pilbeam, un antropolog britanic de 
la Universitatea din Cambridge, s-a alăturat lui Simons la 
Yale şi împreună au descris acele trăsături anatomice ale 
maxilarului de Ramapithecus presupuse a fi asemănătoare 
cu cele ale maxilarului uman. Ei au depăşit însă hotarele 
anatomiei şi au sugerat, bazându-se numai pe studiul 
fragmentelor de maxilar, că Ramapithecus se deplasa în 
poziţie verticală, biped, vâna şi trăia într-un mediu social 
complex. Argumentatia lor se asemăna cu cea a lui Darwin: 
prezenţa unei trăsături de tip hominid (forma dinţilor) 
implica automat existenţa tuturor celorlalte trăsături. 
Astfel, ceea ce a fost interpretat ca fiind prima specie de 
hominid a ajuns în final să fie privit ca un animal cultural - o 
versiune primitivă a oamenilor moderni mai degrabă decât 
o maimuţă aculturală. 

Sedimentele din care au fost recuperate primele fosile de 
Ramapithecus aveau aceeaşi vârstă cu cele aparţinând 
aceluiaşi gen care au furnizat descoperirile ulterioare din 
Asia şi Africa. Ca urmare, Simons şi Pilbeam au 
concluzionat că primii oameni au apărut acum cel puţin 
cincisprezece milioane de ani, dar mai probabil acum 

treizeci de milioane de ani, acest punct de vedere fiind 
admis de marea majoritate a antropologilor. Mai mult, 
acceptarea unei origini atat de indepartate plasa omul la o 
distanta confortabila de restul naturii, idee pe care multi au 
tntampinat-o favorabil. 

La sfârşitul anilor '60, doi biochimişti de la Universitatea 
din Berkeley, California, Allan Wilson şi Vincent Sarich, 
ajungeau la o concluzie cu totul diferită privitoare la prima 
specie de oameni. In loc să lucreze cu fosile, ei au comparat 
structura anumitor proteine sangvine de la oamenii actuali 
cu cea de la maimutele africane. Scopul lor era acela de a 
determina gradul în care structura proteinelor umane diferă 
de cea a maimutelor - o diferenţă care ar trebui să crească 
în timp cu o rată măsurabilă, ca urmare a mutatiilor. Cu cat 
numărul de mutații care s-au acumulat în aceste structuri 
este mai mare, cu atât înseamnă că oamenii şi maimutele 
au fost mai mult timp specii distincte. Wilson şi Sarich au 
calculat rata mutatiilor, fiind astfel în măsură să folosească 
datele oferite de proteinele sangvine sub forma unui „ceas 
molecular”. 

Potrivit „ceasului molecular”, reieşea că prima specie 
umană ar fi apărut abia acum cinci milioane de ani, 
concluzie care era în profund dezacord cu cele cinsprezece- 
treizeci de milioane de ani postulate în teoriile 
antropologice consacrate. Datele obţinute de Wilson şi 
Sarich arătau, în acelaşi timp, că structurile proteinelor 
sangvine de la oameni, cimpanzei şi gorile diferă în aceeaşi 
măsură unele de altele. Cu alte cuvinte, acum circa cinci 
milioane de ani s-a produs un eveniment evolutiv anume, 
care a făcut ca un strămoş comun să dea trei linii 
descendente diferite - o separare care a dus nu numai la 
apariţia omului modern, ci şi a gorilelor sau cimpanzeilor 
actuali. Şi această concluzie era în contradicţie cu 
convingerile majorităţii antropologilor. Conform teoriilor 
convenţionale, cimpanzeii şi gorilele sunt rude mai 
apropiate între ele decât cu oamenii, de care se află la o 

distanţă filogenetică foarte mare. Daca interpretarea 
datelor moleculare se dovedea corectă, atunci antropologii 
trebuiau să se obişnuiască cu ideea unei înrudiri biologice 
mult mai strânse între om şi maimuţă decât cea pe care 
păreau dispuşi să o accepte. 

S-a declanşat astfel o dispută înverşunată, în care 
antropologii şi biochimistii îşi criticau unii altora metodele 
ştiinţifice folosind cel mai dur limbaj cu putinţă. Concluzia 
lui Wilson şi Sarich a fost criticată până la desființare, unul 
dintre motivele invocate fiind acela că „ceasul” lor 
molecular nu permitea identificarea cu precizie a 
momentelor în care au avut loc diferitele evenimente 
evolutive. Pe de alta parte, Wilson şi Sarich susțineau ca 
antropologii au exagerat bazându-se pe trăsături anatomice 
fragmentare, de amănunt, ajungând de aceea la concluzii 
lipsite de valabilitate. La acea vreme eram şi eu de partea 
comunităţii antropologice, socotind că Wilson şi Sarich 
greşeau. 

Controversa a durat mai mult de un deceniu, timp în care 
au fost aduse, de către Wilson şi Sarich, dar şi de către alţi 
cercetători, din ce în ce mai multe dovezi de ordin 
molecular. Marea majoritate a acestor noi date veneau să 
confirme ipoteza originală emisă de Wilson şi Sarich. Sub 
greutatea acestei argumentatii opinia antropologilor a 
început să se modifice; schimbarea se producea însă lent. 
În cele din urmă, la începutul anilor '80, descoperirea unor 
specimene fosile mult mai complete, asemănătoare cu 
Ramapithecus, în Pakistan de către Pilbeam şi echipa sa, iar 
în Turcia de către Peter Andrews şi colaboratorii săi de la 
Muzeul de Istorie Naturală din Londra, a rezolvat această 
problemă. 

Primele fosile de  Ramapithecus sunt într-adevăr 
asemănătoare în unele privinţe cu omul; cu toate acestea 
nu era vorba despre o specie umană. A reconstitui 
legăturile filogenetice pornind de la dovezi extrem de 
fragmentare este mai greu decât pare şi multe sunt 

capcanele în care un neavizat poate sa cada. Simons si 
Pilbeam au căzut într-o astfel de capcană, netinand cont de 
faptul ca asemanarea anatomica nu implica neaparat 
înrudirea filogenetică. Cele mai complete exemplare, 
provenite din Pakistan şi Turcia, au relevat faptul că 
trăsăturile cu adevărat asemănătoare celor umane nu erau 
concludente. Maxilarul de Ramapithecus avea forma literei 
„V”, şi nu de arc; aceasta, ca şi alte caracteristici, arăta că 
era de fapt o specie de maimuţă primitivă (maxilarul 
maimutelor actuale are forma literei „U”). Ramapithecus a 
dus o viaţă arboricolă, la fel ca urmaşul său, urangutanul, 
nefiind o maimuţă bipedă şi cu atât mai puţin un vânător- 
culegător primitiv. Chiar şi cei mai încăpăţânaţi susţinători 
ai ideii apartenenţei lui Ramapithecus la hominide au 
acceptat, în urma impactului cu noile evidențe, faptul că ei 
greşiseră, iar Wilson şi Sarich avuseseră dreptate: prima 
specie de maimuţă bipedă, fondatoarea familiei umane, a 
apărut recent şi nu în trecutul foarte îndepărtat. 

Figura 1.1. Dovezi de ordin molecular. Înainte de anul 1967, 
antropologii au interpretat vestigiile fosile ca indicând o 
divergență evolutivă străveche între oameni şi maimute, 
petrecută cu cel puţin cincisprezece milioane de ani în urmă. 
In acelaşi an, dovezile moleculare care au fost prezentate au 
demonstrat că această divergență a fost mult mai recentă, 
datând de acum circa cinci milioane de ani. Antropologii au 
opus rezistenţă acestor noi dovezi, fiind în cele din urmă 
obligaţi să le recunoască valabilitatea. 


Cu toate că în primul lor articol Wilson şi Sarich 
avansaseră ideea că acest eveniment data de acum cinci 
milioane de ani, actualul consens al dovezilor moleculare 
măreşte acest interval la aproape şapte milioane de ani. 
Totuşi, nu a existat nicio retractare la ipoteza apropierii 
biologice dintre om şi maimuța africană. Dimpotrivă, 
această înrudire ar putea fi încă şi mai strânsă decât s-a 
presupus. Deşi unii geneticieni sunt în continuare de părere 
că datele moleculare dovedesc o separare a trei direcţii 
evolutive diferite (oamenii, cimpanzeii şi gorilele) pornind 
de la un strămoş comun, alţii văd lucrurile în mod diferit. În 

opinia lor, oamenii şi cimpanzeii sunt rude foarte apropiate 
între ele, gorila fiind filogenetic mai îndepărtată. 

Controversa legată de Ramapithecus a influenţat 
antropologia în două privinţe. Mai întâi, a demonstrat cât de 
periculos poate fi să tragi concluzia unei origini filogenetice 
comune pornind exclusiv de la trăsături anatomice comune. 
În al doilea rând, a demascat nocivitatea acceptării oarbe a 
„preceptelor” darwinismului. Simons şi Pilbeam au atribuit 
lui Ramapithecus un anumit mod de viaţă bazându-se 
exclusiv pe cunoaşterea formei caninilor săi: fiindcă exista 
o caracteristică de hominid, s-a presupus automat că toate 
celelalte caracteristici trebuiau să fie şi ele prezente. 
Dovedirea neapartenentei lui Ramapithecus la hominide i-a 
făcut pe antropologi să înceapă să se îndoiască de 
darwinism. 


Înainte de a urmări traiectoria acestei revoluții 
antropologice, ar trebui să trecem rapid în revistă câteva 
dintre ipotezele propuse de-a lungul anilor pentru 
explicarea modului în care a apărut prima specie de 
hominid. Este interesant de remarcat că adeseori, atunci 
când o nouă ipoteză câştigă popularitate, acest lucru se 
datorează climatului social al vremii. Spre exemplu, Darwin 
considera fabricarea armelor de piatră drept un element 
important pentru abordarea evoluționistă a tehnologiei, a 
locomotiei bipede şi a creierului uman cu dimensiuni 
mărite. Ipoteza reflecta cu siguranţă concepţia vremii, 
conform căreia viaţa este o bătălie, progresul realizându-se 
prin iniţiativă şi efort. Acest „Ethos Victorian” s-a infiltrat în 
ştiinţă, modelând felul în care era perceput procesul 
evoluţiei, inclusiv al celei umane. 

În primele decenii ale acestui secol, în zilele de glorie ale 
optimismului edwardian, se spunea că creierul şi gândurile 
sale cele mai complexe au făcut din noi ceea ce suntem 
astăzi. În antropologie, această concepţie predominant 
socială despre lume s-a reflectat în ideea că forţa motrice a 

evoluţiei umane nu a fost locomotia bipedă, ci expansiunea 
cerebrală. În anii '40 lumea era subjugată de magia şi forţa 
tehnologiei, ipoteza care definea omul ca făuritor de unelte 
devenind acum cea mai populară. Propusă de către Keneth 
Oakley de la Muzeul de Istorie Naturală din Londra, această 
ipoteză susţinea că fabricarea şi folosirea uneltelor de 
piatră - nu a armelor - a constituit forţa care a impulsionat 
evoluţia umană. Când lumea s-a aflat în umbra celui de-al 
doilea război mondial, a fost pusă în evidenţă o trăsătură 
mai sumbră care diferenţiază omul de maimuţă: aceea a 
violenţei manifestată de către acesta fata de semenii săi. 
Noţiunea de om ca „maimuţă ucigaşă”, propusă pentru 
prima oară de către anatomistul australian Raymond Dart, 
a câştigat o largă adeziune, probabil din cauză că părea să 
explice (sau chiar să scuze) oribilele evenimente ale 
războiului. 

Mai târziu, în anii '60, antropologii şi-au îndreptat atenţia 
spre modul de viaţă de vânător-culegător ca posibilă 
„cheie” a evoluţiei umane. Numeroase echipe de cercetare 
au studiat populaţii actuale de oameni primitivi, în special 
din Africa, printre cele mai cunoscute fiind populaţiile! Kung 
San (incorect denumite boşimane). Ele au fost descrise ca 
fiind alcătuite din oameni aflaţi în perfectă armonie cu 
natura, pe care o exploatează în diferite moduri, 
respectând-o în acelaşi timp. Această imagine a omenirii se 
potrivea bine cu „ecologismul” vremii, antropologii fiind 
impresionați de complexitatea şi siguranţa economică pe 
care le oferea practicarea combinată a vânătorii şi 
culesului. Cu toate acestea, importanţa cea mai mare a fost 
atribuită vânătorii. În 1966 o însemnată întâlnire ştiinţifică 
antropologică cu tema „Omul-vânător”, desfăşurată la 
Universitatea din Chicago, a confirmat existenţa acestei 
tendinţe: fără a se acorda vreo importanţă culesului, 
vânătoarea era considerată principala forţă motrice a 
devenirii umane. 

Vânătoarea este, în principiu, una dintre îndatoririle ce 

revin masculului in majoritatea societatilor primitive. Ca 
urmare, nu este de mirare ca intensitatea crescanda a 
mişcărilor pentru eliberarea femeii în anii '70 a adus în 
discuţie androcentrismul acestei explicaţii oferite originii 
omului. O ipoteză alternativă, aceea a „femeii-culegător” 
susţinea că la fel ca la toate speciile de primate, „inima” 
societăţii este reprezentată de legătura stabilită între 
femelă şi progenitura sa. Intervenţia femeilor în punerea la 
punct de noi tehnologii şi în culegerea hranei de origine 
vegetală (care putea fi împărţită între toţi membrii 
grupului) a fost cea care a dus la formarea unei societăţi 
umane complexe sau, cel puţin, aşa se susţinea. 

Cu toate că aceste ipoteze se deosebeau în ceea ce 
privea principala forţă motrice a evoluţiei umane, toate 
aveau în comun acceptarea „preceptelor” darwiniene 
privind anumite caracteristici tipic umane: prima specie de 
hominid ar fi posedat şi ea un anumit grad de bipedism, 
aptitudini pentru tehnologie şi dimensiuni crescute ale 
creierului. Hominizii: au fost, aşadar, încă de la început, 
fiinţe culturale - şi deci distincte de restul naturii. 
Cercetările ultimilor ani ne-au adus în situaţia de a afirma 
că lucrurile nu stau chiar aşa. 

De fapt, dovezile concrete ale lipsei de valabilitate a 
ipotezei lui Darwin nu trebuie căutate în probele 
arheologice. Dacă această ipoteză ar fi fost corectă, ar 
trebui să constatăm apariţia simultană în vestigiile 
arheologice şi în cele fosile a dovezilor pentru bipedism, 
aptitudini tehnologice şi expansiune cerebrală; or, aceasta 
nu s-a întâmplat. Chiar şi numai o singură categorie de 
vestigii preistorice (uneltele de piatră) este suficientă 
pentru a demonstra lipsa de valabilitate a ipotezei. Spre 
deosebire de oase, care numai rareori ajung să se 
fosilizeze, uneltele de piatră sunt, în principiu, 
indestructibile. Cea mai mare parte a dovezilor preistorice 
este astfel reprezentată de către aceste unelte, ele fiind 
indiciile pe baza cărora se retrasează istoria progresului 

tehnologic de la inceputurile sale. 

Primele exemplare de astfel de unelte - aschii grosolane, 
răzuitoare si toporase fabricate din pietre prin îndepărtatea 
câtorva aşchii - apar în vestigii datând de acum 2,5 
milioane de ani. Dacă dovezile moleculare sunt corecte şi 
prima specie umană a apărut acum şapte milioane de ani, 
atunci aproape cinci milioane de ani au separat momentul 
în care strămoşii noştri au devenit bipezi de acela în care 
au început să cioplească unelte de piatră. Indiferent care a 
fost forţa evolutivă care a dus la apariţia unei maimuțe 
bipede, aceasta nu a fost legată de capacitatea de a fabrica 
şi folosi unelte. Cu toate acestea, numeroşi antropologi 
sunt de părere că avansul tehnologic atins acum 2,5 
milioane de ani a coincis cu începutul expansiunii 
cerebrale. 


Realizarea faptului ca expansiunea cerebrală si 
dezvoltarea aptitudinilor tehnologice sunt separate în timp 
de originea omului a obligat antropologii să-şi reconsidere 
poziţia. Drept urmare, ultimele ipoteze au fost elaborate în 
termeni mai degrabă biologici decât culturali. Consider 
acest fapt ca fiind benefic antropologiei - nu în ultimul rând 
deoarece el permite testarea ipotezelor prin compararea lor 
cu ceea ce se cunoaşte despre ecologia şi comportamentul 
altor animale. Nu trebuie negat deci faptul că Homo 
sapiens are numeroase atribute aparte, ci trebuie căutată 
originea acestora într-un context strict biologic. 

Astfel, interesul antropologului angajat în căutarea 
originilor omului s-a comutat pe căutarea originii locomotiei 
bipede. După cum afirma Owen Lovejoy, anatomist la Kent 
State University, chiar şi redusă la acest singur eveniment, 
transformarea evolutivă nu a fost un lucru banal. 
„Adoptarea poziţiei bipede este însoţită de unele dintre 
modificările anatomice cele mai remarcabile apărute în 
biologia evoluţiei”, scria el în 1988 într-un articol de 
notorietate. „Există modificări importante ale oaselor, ale 

dispunerii muschilor care le acţionează si ale mişcărilor 
membrelor.” O privire aruncată scheletului bazinului de la 
om şi cimpanzeu este suficientă pentru a confirma această 
observaţie: la om bazinul este scurt, având forma unei cutii, 
în timp ce la cimpanzeu este alungit; diferenţe majore 
există şi în privinţa membrelor şi trunchiului. 

Apariţia bipedismului nu reprezintă doar o transformare 
biologică majoră ci, în aceeaşi măsură, una adaptivă. Aşa 
cum subliniam în prefaţă, originea locomotiei bipede are un 
sens adaptiv atât de evident încât suntem îndreptăţiţi să 
numim ,oameni” toate speciile de maimuțe bipede. Asta nu 
înseamnă ca şi prima specie de maimuțe bipede a avut 
acces la vreo formă de tehnologie, a posedat un intelect 
dezvoltat sau vreunul dintre atributele culturale ale omului, 
căci nu a fost aşa. Părerea mea este că adoptarea 
bipedismului a avut o semnificaţie atât de mare pentru 
evoluţie - eliberând membrele superioare pentru a le 
permite, într-o bună zi, să mânuiască unelte - încât 
importanţa sa ar trebui să se regăsească în ipotezele 
noastre. Acei oameni nu erau ca noi, dar fără adoptarea 
bipedismului nici nu ar fi putut deveni ca noi. 

Care au fost factorii evolutivi care au determinat 
adoptarea acestei noi forme de locomotie de către o 
maimuţă africană? Imaginea consacrată a originii omului 
include adesea ideea existenţei unei fiinţe asemănătoare 
unei maimuțe, care a părăsit pădurile pentru a se muta în 
spaţiile largi ale savanei. Este, fără îndoială, o imagine 
dramatică dar cu totul neadevărată, aşa cum de curând au 
demonstrat cercetători de la Universitățile Harward si Yale, 
în urma analizării din punct de vedere chimic a probelor de 
sol din mai multe regiuni est-africane. Savanele africane, cu 
marile lor turme migratoare, au apărut relativ recent, cu 
mai puţin de trei milioane de ani în urmă, mult după ce 
prima specie umană apăruse deja. 

Dacă ne întoarcem cu gândul la Africa de acum 
cincisprezece milioane de ani, ne putem imagina păduri 

întinzându-se continuu de la vest la est, găzduind o mare 
diversitate de primate ce includ numeroase specii de 
maimuțe inferioare şi superioare. Spre deosebire de ceea 
ce există astăzi, în acea perioadă numărul speciilor de 
maimute superioare îl întrecea cu mult pe acela al speciilor 
de maimuțe inferioare. Însă forţele geologice au acţionat, 
alterând dramatic relieful şi fauna în cele câteva milioane 
de ani care au urmat. 

Scoarța terestră s-a fragmentat sub partea estică a 
continentului, pe o linie ce se întinde de la Marea Rosie prin 
ceea ce astăzi sunt Etiopia, Kenya şi Tanzania, până în 
Mozambic. Ca urmare, pământul s-a umflat ca o băşică în 
Etiopia şi Kenya, formând platouri înalte de peste 3000 în. 
Aceste înălţimi mari au transformat nu numai topografia 
continentului, ci şi clima sa. Întrerupând curenţii de aer 
care, până atunci, circulaseră de la vest către est, munţii au 
transformat zonele estice în zone secetoase, lipsind 
pădurile de ploi. Întinderea neîntreruptă de păduri a început 
să se fragmenteze, transformându-se într-un mozaic de 
petice împădurite, păduri şi regiuni cu arbuşti. Pajiştile 
întinse erau rare. 

Acum douăsprezece milioane de ani, ca urmare a acţiunii 
forţelor tectonice, peisajul s-a modificat în continuare prin 
formarea unei văi lungi şi sinuoase ce se întinde de la nord 
la sud, cunoscută sub denumirea de Valea Marelui Rift. 
Apariţia acesteia a avut două consecinţe pe plan biologic: 
constituie o formidabilă barieră care separă populaţiile 
animale estice de cele vestice şi, în acelaşi timp, menţine 
un mozaic foarte bogat de condiţii ecologice. 

Figura 1.2 Diferite modalităţi de locomotie. Trecerea de la 
locomotia patrupedă la cea bipedă a necesitat modificări 
anatomice substanţiale. De exemplu, oamenii au, spre 
deosebire de cimpanzei şi gorile, membre inferioare mai 
lungi, membre superioare şi bazin mai scurte, degete mai 
scurte şi mai drepte şi o regiune lombară redusă. 
Australopithecus afarensis, cel mai timpuriu hominid 
cunoscut până acum, a fost fără îndoială biped, încă 
prezentând însă unele trăsături legate de viaţă arboricolă. 
(Prin bunăvoința lui John Fleagle / Academic Press.) 

Antropologul francez Yves Coppens este de parere ca 
bariera care separa regiunile estice de cele vestice a avut o 
importanţă crucială în evoluţia separată a oamenilor şi 
maimutelor. „Prin forta împrejurărilor, populațiile 
stramosului comun oamenilor si maimutelor a fost dintr- 
odată divizată”, scria el recent. „Descendenții vestici ai 
acelui strămoş comun şi-au continuat adaptarea într-un 
mediu umed, arboricol; acestea sunt maimutele. 
Dimpotrivă, descendenţii estici au fost nevoiţi să inventeze 
un «repertoriu» cu totul nou pentru a se putea adapta noii 
lor vieţi, în câmp deschis: aceştia sunt oamenii.” Coppens a 
dat acestui scenariu numele de East side story. 

Valea era dramatic configurată, cu platouri reci şi 
împădurite şi povârnişuri abrupte care „plonjau” 1000 de 
metri spre depresiuni aride şi călduroase. Biologii au ajuns 
la concluzia că un mediu atât de variat, oferind atâtea tipuri 
de habitate, conduce inevitabil la inovaţii evolutive. 
Populaţiile unei specii care odată era răspândită pe un areal 
continuu pot fi izolate şi expuse unor noi forţe ale selecţiei 
naturale. Aceasta este „reţeta” modificării evolutive. 
Uneori, această modificare poate duce către extinctie, în 
caz că mediile favorabile dispar. Aceasta a fost, în mod 
cert, soarta majorităţii maimutelor superioare africane: 
numai trei specii mai supraviețuiesc astăzi - gorila, 
cimpanzeul comun şi cimpanzeul pigmeu. Dar în timp ce 
majoritatea speciilor de maimuțe superioare au suferit din 
cauza modificării mediului înconjurător, una dintre ele a 
fost binecuvântată cu o adaptare nouă, care i-a permis să 
supravieţuiască şi să se dezvolte. Aceasta a fost prima 
maimuţă bipedă. Faptul că era bipedă i-a conferit categoric 
avantaje importante pentru supraviețuirea în condiţiile 
schimbătoare de mediu. Sarcina antropologilor este să 
descopere în ce anume constau aceste avantaje. 

Antropologii tind să privească în două moduri importanţa 

bipedismului pentru evolutia umana: unii pun accentul pe 
importanţa eliberării membrelor superioare care pot fi 
folosite astfel pentru mânuirea obiectelor; alţii dau 
importanţă faptului ca bipedismul este un mod de 
locomotie mai eficient din punct de vedere energetic, 
considerând capacitatea de a mânui obiecte ca fiind o 
simplă consecinţă secundară a staţiunii bipede. 

Prima dintre aceste două ipoteze a fost propusă de către 
Owen Lovejoy şi publicată într-un articol important apărut 
în revista Science în 1981. Bipedismul, susţinea el, este un 
mod ineficient de locomotie si, ca urmare, trebuie să fi 
apărut pentru a permite mânuirea obiectelor. Cum a putut 
capacitatea de a mânui obiecte să avantajeze maimutele 
bipede în competiţia lor cu alte maimuțe? 

În sfârşit, succesul evolutiv depinde de capacitatea de a 
da urmaşi care să supravieţuiască; răspunsul, sugera 
Lovejoy, consta în posibilitatea pe care această nouă 
capacitate a dat-o masculilor de a spori rata de reproducere 
a femelelor, culegând hrana în locul lor. Maimutele, a arătat 
el, se reproduc lent, născând câte un pui la fiecare patru 
ani. Având acces la o cantitate mai mare de energie - adică 
de hrană - femelele de om au putut da naştere unei 
descendente viabile mai numeroase. Daca un mascul a 
ajutat la aprovizionarea femelei cu mai multă energie, 
adunând hrană pentru ea şi progeniturile sale, aceasta şi-a 
putut mări rata de reproducere. lată încă un exemplu de 
consecinţă biologică a activităţii masculului, de această 
dată în domeniul social. Din moment ce nu ar fi profitabil în 
sens darwinian pentru mascul să aprovizioneze o femelă 
decât atunci când ar avea certitudinea că ea va da naştere 
descendentei sale, Lovejoy a sugerat ca prima specie 
umană ar fi fost monogamă, cu nucleul familial apărut ca 
soluţie pentru sporirea ratei de reproducere şi, ca urmare, 
pentru scoaterea altor maimuțe din competiţie. Lovejoy şi-a 
argumentat teoria folosind şi alte analogii biologice. La 
majoritatea speciilor de primate, spre exemplu, există o 

strânsă competiţie între masculi pentru controlul sexual al 
unui număr cât mai mare de femele. Adesea ei luptă între 
ei, fiind dotați cu canini mari pe care îi folosesc drept arme. 
La giboni aceste lupte sunt rare, ei formând perechi stabile 
şi - probabil datorită lipsei motivelor care i-ar îndemna să 
se lupte unii cu alţii, - masculii au caninii de dimensiuni 
reduse. Caninii mici ai oamenilor timpurii, susţine Lovejoy, 
pot fi un indiciu că la fel ca şi gibonii ei trăiau în cupluri 
stabile. Stabilirea legăturilor sociale şi economice impuse 
de schemele de aprovizionare ar fi determinat, în schimb, o 
mărire a dimensiunilor cerebrale. 

Ipoteza lui Lovejoy, care s-a bucurat de o atenţie si 
susţinere remarcabile, este puternică deoarece face apel la 
argumente de natură biologică, şi nu culturală. Are însă şi 
puncte slabe; pe de o parte, monogamia este departe de a 
fi un tip răspândit de relaţie socială în populaţiile primitive 
(numai 20% dintre aceste populaţii cunosc monogamia). 
Ipoteza a fost prin urmare criticată pentru a fi pus aparent 
accentul pe o trăsătură ce caracterizează societăţile 
occidentale şi nu comunităţile de vânători şi culegători. O a 
doua critică, poate mai serioasă, pornea de la observaţia că 
masculii speciilor de oameni timpurii cunoscute aveau o 
talie cam de două ori mai mare decât femelele. Or, la toate 
speciile de primate care au fost studiate, această mare 
diferenţă de talie, cunoscută sub numele de dimorfism 
sexual, este corelată cu poliginia, sau competiţia între 
masculi pentru câştigarea accesului la femele; dimorfismul 
sexual nu apare însă şi la speciile monogame. In ceea ce 
mă priveşte, chiar şi numai acest fapt mi se pare suficient 
pentru a desfiinţa această promițătoare abordare teoretică 
şi ca urmare trebuie căutată o altă explicaţie decât 
monogamia pentru a justifica dimensiunile reduse ale 
caninilor. Una dintre explicaţiile posibile este că procesul 
mestecării hranei a solicitat o mişcare de măcinare mai 
degrabă decât una de sfâşiere, iar caninii mari ar fi 
îngreunat o asemenea mişcare. Teoria lui Lovejoy este mai 

putin sustinuta astazi decat acum un deceniu. 

Cea de a doua teorie a bipedismului este cu mult mai 
convingatoare, tn parte datorita simplicitatii sale. Propusa 
de catre antropologii Peter Rodman si Henry Mehenry, de la 
Universitatea Davis din California, ipoteza sustine ca 
bipedismul era avantajos în condiţiile în permanentă 
schimbare ale mediului înconjurător deoarece oferea un 
mijloc mai eficient de locomotie. 

Pe măsură ce pădurile se degradau, resursele de hrană 
cum ar fi fructele copacilor deveneau prea dispersate 
pentru a mai putea fi exploatate eficient de către maimuțe. 
Conform acestei ipoteze, primele maimuțe bipede erau 
umane numai în privinţa modului lor de deplasare, mâinile, 
fălcile si dinții lor rămânând asemănătoare cu ale 
maimutelor, deoarece nu dieta lor suferise modificări, ci 
doar modul de procurare a hranei. 

Pentru mulţi biologi această idee a părut într-o primă 
instanţă puţin probabilă; cercetători de la Universitatea 
Harvard arătaseră cu câţiva ani mai devreme că mersul 
biped este mai puţin eficient decât cel patruped (lucru care 
nu ar trebui să mire pe niciun posesor de câine sau pisică, 
ştiut fiind faptul că aceştia aleargă jignitor mai repede 
decât stăpânii lor). Cu toate acestea, cercetătorii de la 
Harvard au comparat eficienţa energetică a bipedismului la 
oameni cu cea a locomotiei patrupede a cailor sau câinilor. 
Rodman şi Mehenry au arătat că o comparaţie adecvată ar 
fi cea dintre oameni şi cimpanzei. O dată făcute aceste 
comparații, se dovedeşte ca bipedismul uman este mult 
mai eficient decât locomotia patrupeda a cimpanzeilor. Un 
argument care să atribuie eficienţei energetice rolul de 
presiune de selecţie naturală în favoarea adoptării 
bipedismului, concluzionează ei, este plauzibil. 

Au existat numeroase alte sugestii privitoare la factorii 
care ar fi dus la apariţia bipedismului, cum ar fi nevoia de a 
putea privi pe deasupra ierbii înalte pentru a localiza 
prădătorii sau adoptarea unei posturi care să permită o mai 

buna racorire a corpului in timpul căutării hranei. Dintre 
toate, găsesc că cel al lui Rodman şi Mehenry are cea mai 
mare putere de convingere, deoarece are o bază biologică 
solidă şi se potriveşte cu modificările ecologice care ştim că 
au avut loc în perioada în care a apărut prima specie 
umană. Dacă ipoteza este corectă, înseamnă că atunci 
când vom găsi fosile aparţinând primei specii umane este 
foarte posibil, în funcţie de ce oase găsim, să nu le putem 
recunoaşte ca atare. Dacă oasele aparţin bazinului sau 
membrelor inferioare, atunci modul de locomotie va fi 
evident şi vom fi în stare să stabilim apartenenţa lor 
umană. Dacă am găsi anumite fragmente de craniu, de 
maxilar, sau câţiva dinţi, acestea pot arăta identic cu cele 
ale unei maimuțe. Cum am putea şti dacă ele au aparţinut 
unei maimuțe bipede sau nu? Este o provocare incitantă. 


Dacă am putea vizita Africa de acum şapte milioane de 
ani, pentru a observa comportamentul primilor oameni, am 
constata că aceştia aveau un tipar comportamental mai 
familiar primatologilor, care cercetează comportamentul 
maimutelor inferioare şi superioare, decât antropologilor, 
care studiază comportamentul oamenilor. Primii oameni nu 
au trăit în grupuri nomade alcătuite din mai multe familii, 
aşa cum se întâmpla în cazul vânătorilor-culegători, ci 
probabil mai degrabă ca babuinii din savană. Grupuri 
alcătuite din circa treizeci de indivizi căutau hrană în mod 
sistematic pe un teritoriu întins, întorcându-se seara la 
locurile de odihnă predilecte reprezentate de stânci sau 
pâlcuri de copaci. Femelele mature şi puii lor reprezentau 
cea mai mare parte a membrilor grupului, masculii fiind în 
număr foarte mic. Masculii erau permanent în căutare de 
ocazii de împerechere, indivizii dominanti având cele mai 
multe şanse. Masculii imaturi erau marginalizati, adesea 
trebuind să-şi caute singuri hrana. Membrii grupului se 
deplasau biped, ca şi oamenii, dar se comportau în acelaşi 
mod ca şi primatele savanei. În faţa lor se desfăşurau şapte 

milioane de ani de evolutie - un model evolutiv care, asa 
cum vom vedea, a fost complex si de valabilitatea caruia 
nu putem fi tn niciun caz siguri, selectia naturala actionand 
conform circumstantelor de moment si nu unui obiectiv pe 
termen lung. Homo sapiens a aparut ca un descendent al 
primilor oameni fără însă ca acest proces să fi fost 
inevitabil. 

CAPITOLUL 2. 


O familie numeroasa 


Dupa aprecierile mele, au fost găsite în sudul şi estul 
Africii fosile mai mult sau mai puţin complete a cel puţin o 
sută de indivizi din diferite specii umane datând din prima 
parte a istoriei omenirii, adică de acum circa patru milioane 
de ani până acum circa un milion de ani (fosilele aparţinând 
unor perioade mai recente au fost găsite în număr mult mai 
mare). Cele mai vechi fosile găsite în Eurasia au în jur de 
două milioane de ani vechime (Lumea Nouă şi Australia au 
fost populate mult mai recent, cam acum 20.000, respectiv 
55.000 de ani.) Este cazul să subliniem însă faptul că cea 
mai mare parte a preistoriei umane s-a desfăşurat în Africa. 
Două sunt întrebările la care antropologii trebuie să 
răspundă referitor la această perioadă: în primul rând care 
sunt speciile care au constituit arborele genealogic uman 
acum şapte până la două milioane de ani şi care a fost 
modul lor de viaţă? în al doilea rând, care erau legăturile 
filogenetice dintre aceste specii? Cu alte cuvinte, care era 
structura arborelui genealogic? 

Două sunt dificultăţile de ordin practic de care colegii mei 
antropologi se lovesc atunci când abordează aceste 
chestiuni. Prima se referă la ceea ce Darwin a numit 

„extrema imperfecţiune a informațiilor geologice”. În 
lucrarea sa Originea speciilor, Darwin a acordat un capitol 
întreg  frustrantelor lipsuri informaționale datorate 
capriciilor mecanismelor de fosilizare si expunerii ulterioare 
a oaselor. Condițiile ce asigură îngroparea rapidă si 
fosilizarea oaselor se întrunesc rar. Sedimentele străvechi 
pot fi dezvelite în urma eroziunii, de pildă atunci când un 
râu îşi croieşte drum prin ele, dar paginile de preistorie care 
sunt astfel deschise depind în exclusivitate de şansă, multe 
fiind cele care rămân ascunse vederii. Spre exemplu, în cel 
mai promiţător depozit de fosile umane străvechi, estul 
Africii, există foarte puţine sedimente ce conţin fosile vechi 
de patru până la opt milioane de ani. Or, aceasta este o 
perioadă crucială pentru preistoria umană, deoarece 
include momentul apariţiei familiei omului. Chiar şi pentru 
perioadele mai recente de patru milioane de ani avem cu 
mult mai puţine fosile decât ne-am fi dorit. 

Cea de-a doua dificultate cu care se confruntă 
antropologii rezultă din faptul că majoritatea fosilelor sunt 
descoperite sub formă de mici fragmente - o bucată de 
craniu, un os al feţei, o parte dintr-un os al braţului şi 
numeroşi dinţi. Identificarea speciilor pe baza unor indicii 
atât de sărăcăcioase nu este uşoară; uneori este chiar 
imposibilă. Incertitudinea ce deriva din toate acestea 
alimentează divergentele dintre opiniile specialiştilor, atât 
în privinţa speciilor identificate cat şi în stabilirea înrudirii 
dintre specii. Acest domeniu al antropologiei, cunoscut sub 
numele de taxonomie sau sistematică, este unul dintre cele 
mai controversate. Voi trece peste detaliile multor polemici, 
concentrându-mă în schimb asupra descrierii în linii mari a 
arborelui genealogic. 


Datele asupra fosilelor din Africa s-au adunat lent, 
începând din 1924, când Raymond Dart a anunţat 
descoperirea renumitului copil de la Taung. Exemplarul, 
reprezentat de craniul incomplet al unui copil (oasele feţei, 

maxilarul inferior si calota craniană) a fost botezat astfel 
deoarece a fost găsit în cariera de calcare de la Taung din 
Africa de Sud. 

Deşi nu putea fi făcută nicio datare precisă a depozitelor 
din carieră, estimările ştiinţifice sugerează că respectivul 
copil a trăit acum circa două milioane de ani. 

Pe lângă numeroasele trăsături simiene ale copilului de la 
Taung, cum ar fi creierul redus şi mandibula proeminentă, 
Dart a identificat şi elemente tipic umane: mandibula era 
mai putin proeminentă decât la maimuțe, măselele aveau 
tuberculi mai rotunjiti, iar caninii erau mici. Un element 
foarte important era poziţia marelui foramen - deschiderea 
de la nivelul bazei craniului prin care măduva spinării intră 
în canalul coloanei vertebrale. La maimutele superioare 
această deschidere se află spre partea posterioară a bazei 
craniului, în timp ce la oameni aceasta se găseşte mult mai 
aproape de centru; această deosebire este consecinţa 
posturii umane bipede în care capul este poziţionat în 
continuarea coloanei vertebrale, spre deosebire de 
maimuțe, la care capul „atârna” ca urmare a poziţiei 
patrupede. Gaura occipitală a craniului copilului de la 
Taung avea o poziţie centrală, de unde concluzia că acest 
copil fusese o maimuţă bipedă. 

Deşi Dart avea certitudinea statutului de hominid al 
copilului de la Taung, a trebuit să treacă aproape un sfert 
de veac până când antropologii au acceptat ideea că acest 
exemplar este un strămoş al omului şi nu doar o maimuţă 
străveche. Neincrederea în faptul că Africa ar putea fi 
centrul originii omului precum şi refuzul general al ideii că o 
creatură atât de asemănătoare unei maimuțe poate fi parte 
a obârşiei omului au făcut ca Dart şi descoperirea sa să fie 
daţi uitării pentru o lungă perioadă de timp. Antropologii şi- 
au recunoscut greşeala la sfârşitul anilor '40, perioadă în 
care lui Dart i s-a alăturat scotianul Robert Bloom, cei doi 
descoperind fragmente de fosile umane timpurii în patru 
peşteri sud-africane: Sterkfontein, Swartkrans, Kromdraai şi 

Makapansgat. Conform uzantelor antropologiei din acea 
vreme, Dart si Bloom au dat un nou nume de specie 
fiecărei fosile pe care o descoperisera, aşa încât în scurt 
timp s-ar fi putut crede că Africa de Sud de acum trei până 
la un milion de ani a fost populată de o adevărată colecţie 
de specii umane. 

In anii '50, antropologii au decis să reducă numărul 
excesiv de specii de oameni descrise până atunci şi au 
recunoscut doar două. Ambele erau, desigur, maimuțe 
bipede şi aveau o înfăţişare în aceeaşi măsură simiană ca 
aceea a copilului de la Taung. Cele două specii se 
deosebeau în mod special prin mandibule şi dinţi: la ambele 
specii acestea erau mari, însă una dintre ele era o versiune 
mai masivă a celeilalte. Specia mai gracilă a primit numele 
de Australopithecus africanus, nume pe care Dart îl dăduse 
copilului de la Taung în 1924; termenul însemna „maimuţă 
sudică din Africa”. Specia mai robustă a fost denumită, pe 
drept cuvânt, Australopithecus robustus. 

Structura dinţilor lor arată clar că ambele specii, 
africanus şi robustus, au avut o alimentaţie de tip 
predominant vegetarian. Măselele lor nu aveau, ca cele ale 
maimutelor, tuberculi ascuţiţi, adaptaţi unei alimentatii 
bazate pe fructe relativ moi şi alte vegetale, ci aveau 
suprafeţe de triturare relativ netede. Dacă este aşa cum 
banuiesc şi primele specii umane au avut acelaşi regim de 
hrană ca şi maimutele, atunci şi dentitia ar trebui sa fie 
asemănătoare. 

Este clar că acum două-trei milioane de ani regimul de 
hrană al oamenilor s-a modificat, incluzând alimente mai 
dure, cum sunt nucile şi fructele tari. Este dovada aproape 
certă a faptului că australopitecii au trăit în zone mai 
secetoase decât maimutele. Dimensiunile mari ale molarilor 
speciei robustus sugerează că hrana pe care o consuma era 
deosebit de tare, necesitând triturarea îndelungată; nu 
degeaba au fost supranumiti „molari râşniţă”. 

Australopithecus robustus Australopithecus africanus 


Creastă sagitală (la masculi) Fără creastă 


Zigomatice mai Hthodà Zigomatice mai 
robuste putin robuste 


Frunte aplatizată Frunte bombată 


ratā 
aplatizată 


Craniu lung 


Figura 2.1. Specii înrudite de australopitecine. Principala 
diferență între Australopithecus robustus (şi boisei) şi 
africanus este modul de triturare a alimentelor, care depinde 
de structura maxilarelor, oaselor zigomatice si de locurile de 
insertie a musculaturii asociate. Specia robustus a fost 
adaptată unei diete care conținea alimente vegetale tari, ce 
necesitau o triturare serioasă. (Prin bunăvoința lui A. Walker 
si R. E. F. Leakey / Scientific American, 1978, toate drepturile 
rezervate.) 


Prima fosilă aparținând unui om străvechi din estul Africii 

a fost descoperita de catre Mary Leakey in august 1959. 
Aproape trei decenii de căutări în sedimentele din Olduvai 
Gorge i-au fost recompensate de găsirea unor „molari 
râşniţă” asemănători celor aparţinând lui Australopithecus 
robustus din Africa de Sud. Exemplarul din Olduvai era însă 
şi mai robust decât ruda sa sud-africană. Louis Leakey care, 
alături de Mary Leakey, a luat parte la aceste îndelungate 
căutări, l-a botezat Zinjanthropus boisei, numele genului 
însemnând „om est-african”, iar boisei făcând referire la 
Charles Boise, care a finanţat cercetările părinţilor mei în 
Olduvai Gorge şi în alte locuri. 

În urma aplicării pentru prima dată în antropologie a 
metodelor de datare utilizate în geologia modernă, s-a 
stabilit că exemplarul cunoscut sub numele de Z/nj a trait 
cu 1,75 milioane de ani în urmă. Numele lui, Zinj, a fost 
până la urmă înlocuit cu acela de Austra/opithecus boisei, 
presupunându-se că a fost o versiune est-africană sau o 
variantă geografică a lui Austra/opithecus robustus. 

Numele nu sunt importante prin ele însele. Important 
este faptul că avem de-a face cu mai multe specii umane 
cu aceeaşi adaptare fundamentală, aceea a poziţiei bipede, 
cu un creier mic şi măsele relativ mari. Toate acestea le-am 
recunoscut la craniul pe care l-am găsit zăcând în albia 
secată cu ocazia primei mele expediţii la plaja vestică a 
lacului Turkana, în 1969. 

Ştim, pornind de la dimensiunile diferitelor oase ce 
compun scheletul, că masculii diferitelor specii de 
australopiteci erau mult mai mari decât femelele. Ei 
măsurau mai mult de 1,5 în înălţime, în timp ce perechile 
lor abia atingeau 1,2 în. Masculii trebuie să fi cântărit 
aproape de două ori mai mult decât femelele, diferenţă 
comparabilă cu cea pe care o putem observa astăzi la 
unele specii de babuini de savană. Prin urmare, este 
îndreptăţită presupunerea că organizarea socială a 
australopitecinelor a fost similară cu cea a babuinilor, cu 
masculi dominanti aflaţi în competiţie pentru accesul la 

împerecherea cu femelele mature, aşa cum am arătat si în 
capitolul precedent. 

Povestea preistoriei umane a început să se complice 
putin, la un an de la descoperirea lui Zirij, când fratele meu 
mai mare, Jonathan, a găsit un fragment din craniul unui alt 
tip de hominid, tot în Olduvai Gorge. Grosimea relativ mică 
a peretelui cranian indica faptul că acest individ avea 
constituţia mai zveltă decât cea a oricărei specii cunoscute 
de australopitecine. Avea măsele mai mici şi, mai important 
decât toate, creierul său era cu aproape 50% mai mare. 
Tatăl meu a ajuns la concluzia că deşi australopitecinele 
erau unii dintre strămoşii omului acest nou exemplar 
reprezenta chiar linia care, în final, a dat naştere omului 
modern. In vacarmul obiecţiilor ridicate de colegii sai de 
breaslă, el a decis să-l numească Homo habilis, 
etichetându-l drept cel mai timpuriu membru al unui gen ce 
rămânea sa fie identificat (numele de Homo habilis, 
însemnând „om îndemânatic”, îi fusese sugerat de către 
Raymond Dart şi face referire la presupunerea că 
reprezentanţii acestei specii erau fauritori de unelte). 

Larma iscată de aceste descoperiri avea la bază 
consideraţii ezoterice în multe privinţe; ea a pornit în parte 
din cauză că, pentru a atribui apelativul Homo noii fosile, 
Louis a fost nevoit să modifice definiţia consacrată genului. 
Până în acel moment, definiţia standard propusă de 
antropologul britanic sir Arthur Keith postula că genul Homo 
trebuie să posede o capacitate craniană mai mare sau 
egală cu 750cm?, valoare intermediară între cele care 
caracterizează oamenii moderni şi respectiv maimutele; ea 
a ajuns să fie cunoscută sub numele de „Rubicon cerebral”. 
In ciuda faptului că fosila proaspăt descoperită în Olduvai 
Gorge avea o capacitate craniană de numai 650cm?, Louis 
a considerat-o ca aparţinând genului Homo datorită 
craniului său mai degrabă uman (adică mai puţin robust). 
Drept consecinţă el a propus corectarea valorii Rubiconului 
cerebral la 600cm?, permiţând astfel admiterea noului 

hominid de la Olduvai in genul Homo. Aceasta procedura a 
determinat cu siguranta cresterea nivelului emotional al 
viguroasei controverse care a urmat. În cele din urmă însă, 
noua definiţie a fost acceptată (mai târziu s-a dovedit că 
600cm? este o valoare mai degrabă mică pentru 
dimensiunile craniene ale lui Homo habilis; o valoare mai 
apropiată este cea de 800cm5). 

Lăsând la o parte denumirile ştiinţifice, problema 
importantă aici este aceea că modelul evolutiv care reiese 
pornind de la aceste descoperiri presupune două tipuri de 
bază de oameni timpurii. Un tip cu creierul mic şi măselele 
mari (diferite specii de australopitecine) şi un al doilea tip 
cu un creier mărit şi măsele mai mici (Homo). Ambele tipuri 
erau maimuțe bipede, însă in mod cert ceva nemaipomenit 
s-a întâmplat la un moment dat în cursul evoluţiei genului 
Homo. Vom cerceta mai amănunţit acest „ceva” în capitolul 
următor. In orice caz, punctul de vedere antropologic 
asupra arborelui genealogic la acest moment al preistoriei 
umane - adică acum în jur de două milioane de ani - era 
mai degrabă simplist. Arborele prezenta două ramuri 
principale: speciile australopitecine, care au dispărut toate 
acum circa un milion de ani, şi Homo, care a condus în final 
la oameni ca noi. 


Figura 2.2 Homo timpuriu. Această fosilă cunoscută după 

numărul său de achiziţie la muzeu, 1470, a fost găsită în 

Kenya în 1972. A trăit acum aproape două milioane de ani şi 

este specimenul cel mai complet de Homo habilis timpuriu; 
prezintă o semnificativă mărire a volumului cerebral si 
reducerea dimensiunilor dinţilor în comparaţie cu 
australopitecinele. (Prin bunăvoința lui A. Walker şi R. E. F. 
Leakey / Scientific American, 1978, toate drepturile 
rezervate.) 


Biologii care au studiat probele fosile ştiu că atunci când 
apare o specie nouă, cu o nouă adaptare, duce cu siguranţă 
la  înmugurirea unor specii descendente care, în 
următoarele câteva milioane de ani, vor prezenta variante 
ale acestei adaptări iniţiale - înmugurire cunoscută sub 
numele de radiaţie adaptivă. Antropologul Robert Foley, de 
la Universitatea din Cambridge, a estimat că dacă istoria 
evolutivă a maimutelor bipede a decurs după acelaşi tipar 
de radiaţie adaptivă, cel puţin şaisprezece specii trebuie să 
fi existat între grupul de origine de acum şapte milioane de 
ani şi perioada actuală. Arborele genealogic începe cu un 
trunchi unic (specii fondatoare), se răspândeşte pe măsură 
ce noi ramuri apar în timp şi apoi devine mai puţin stufos, 
pe măsură ce speciile se sting, rămânând o singură ramură 
supraviețuitoare - Homo sapiens. Cum se potrivesc toate 
acestea cu ceea ce am aflat din analiza probelor fosile? 

Multi ani după acceptarea lui Homo habilis s-a crezut ca 
acum două milioane de ani au existat trei specii de 
australopitecine şi o specie de Homo. Ne-am fi aşteptat ca 
arborele genealogic să fi fost intens populat în acel moment 
al preistoriei, aşa încât patru specii care coexistă nu par să 
fie destule. Aşa cum în fapt s-a dovedit de curând - ca 
urmare a noi descoperiri şi noi raționamente - aceste cel 
puţin patru specii de australopitecine au trăit în acea 
perioadă „mână în mână” cu două sau chiar trei specii de 
Homo. Acest tablou nu este în niciun caz definitiv, însă dacă 
speciile umane au fost asemănătoare cu alte specii de 
mamifere mari (şi nu exista niciun motiv pentru care am 
crede că nu a fost aşa în acel moment al istoriei noastre), 
atunci la asta trebuie să se aştepte biologii. Se pune 

intrebarea: ce s-a intamplat mai devreme de acum doua 
milioane de ani? Cate ramuri avea arborele genealogic si 
cum aratau ele? 

Dupa cum se stie, fosilele mai vechi de doua milioane de 
ani sunt în număr foarte mic, iar cele mai vechi de patru 
milioane de ani lipsesc. Cele mai vechi fosile umane 
cunoscute provin toate din estul Africii. Pe latura estică a 
lacului Turkana am găsit un os al braţului, un os carpian, 
fragmente de maxilar şi dinţi de acum circa patru milioane 
de ani; antropologul american Donald Johanson şi 
colaboratorii săi au descoperit în regiunea Awash din 
Etiopia un os al membrului inferior având o vârstă similară. 
Acestea sunt într-adevăr capturi slabe, pe seama cărora 
este greu să compui imaginea istoriei umane timpurii. Cu 
toate acestea, există o excepţie la sărăcia acestei perioade, 
reprezentată de bogata colecţie de fosile provenite din 
regiunea Hadar din Etiopia, având între 3 şi 3,9 milioane de 
ani vechime. 

La jumătatea deceniului al şaptelea o echipă mixtă 
franco-americană, condusă de Maurice Taieb şi Johanson, a 
scos la iveală sute de oase fosilizate fascinante, printre 
care şi un schelet incomplet aparţinând unui individ 
miniatural, care a ajuns să fie cunoscut sub numele de 
Lucy. Lucy, care a fost un adult matur atunci când a murit, 
a măsurat nici 90cm înălţime şi a avut o alură simiană, cu 
braţe lungi şi picioare scurte. Resturi fosile aparţinând altor 
indivizi din zona respectivă au arătat nu numai că mulţi 
dintre ei erau mai robuşti decât Lucy, măsurând peste 1,5m 
în înălţime, dar în plus că erau în mai mare măsură 
asemănători cu maimutele - dimensiunile şi forma dinţilor, 
proeminenta maxilarului - decât hominidele care au trait în 
sudul si estul Africii, acum un milion de ani sau mai tarziu. 
Toate aceste descoperiri au coincis cu cele prezise. 

Cand am vazut pentru prima oara fosilele de la Hadar, mi 
S-a parut ca ele reprezinta doua specii, daca nu chiar mai 
multe. Mi s-a părut probabil ca diversitatea speciilor de 


46 


acum doua milioane de ani sa fi derivat dintr-o diversitate 
similara de acum trei milioane de ani, incluzand speciile de 
Australopithecus si Homo. În interpretarea iniţială a 
fosilelor, Taieb şi Johanson au susţinut acest model al 
evoluţiei noastre. Totuşi, Johanson şi Tim White de la 
Universitatea din Berkeley, California au coordonat 
cercetări suplimentare, într-un articol publicat în revista 
Science din ianuarie 1979, ei au sugerat că fosilele de la 
Hadar nu aparţineau mai multor specii umane ci, 
dimpotrivă, erau oase ale unei singure specii, pe care 
Johanson a numit-o Australopithecus afarensis. Marea 
varietate de dimensiuni corporale, care initial fusese 
interpretata ca indicand prezenta mai multor specii, a fost 
acum pusa pur si simplu in seama dimorfismului sexual. 
Dupa ei, toate speciile de hominide cunoscute aparute 
ulterior au provenit din aceasta specie unica. Multi dintre 
colegii mei au fost surprinsi de aceasta declaratie, care a 
provocat o controversa puternica timp de cativa ani. 

În ciuda faptului că, de atunci, numeroşi antropologi au 
ajuns la concluzia că scenariul lui Johanson si White este 
probabil corect, eu cred că acesta este greşit din două 
motive. În primul rând, diferenţa de talie şi variabilitatea 
anatomică observate la fosilele de la Hadar luate împreună 
este pur şi simplu prea mare pentru ca ele să aparţină unei 
singure specii. Mult mai plauzibilă este ideea că oasele 
provin de la două sau poate mai multe specii. Yves 
Coppens, membru al echipei care a descoperit fosilele de la 
Hadar, susţine de asemenea acest punct de vedere. In al 
doilea rând, scenariul nu are sens din punct de vedere 
biologic. Dacă oamenii ar fi apărut acum şapte milioane de 
ani sau chiar acum cinci milioane de ani, ar fi extrem de 
neobişnuit ca o singură specie de acum trei milioane de ani 
să fie strămoşul tuturor speciilor ulterioare. Acest scenariu 
nu se conformează modelului tipic de radiaţie adaptivă, 
însă acesta ar putea fi un motiv suficient pentru a putea fi 
siguri că istoria umană s-a abătut de la un tipar riguros. 

Figura 3.2 Lucy. Acest schelet incomplet, cunoscut sub 
numele de Lucy, a fost descoperit în 1974 în Etiopia de către 
Donald Johanson şi colaboratorii săi. Femelele din specia lui 
Lucy măsurau aproape 90 cm înălţime. Masculii erau 
considerabil mai înalţi. A trăit acum puţin mai mult de trei 
milioane de ani. (Prin bunăvoința Muzeului de Istorie Naturală 
din Cleveland.) 

Singura cale multumitoare de rezolvare a acestei 
controverse presupune descoperirea şi analizarea a încă 
multor fosile mai vechi de trei milioane de ani, lucru care 
părea posibil la începutul anului 1994. După un deceniu şi 
jumătate în care nu a fost posibilă, din motive politice, 
reîntoarcerea în locurile bogate în fosile din regiunea 
Hadar, Johanson şi colaboratorii săi au făcut trei expediţii 
începând cu 1990. Eforturile lor au fost încununate de 
succes, fiind recompensate cu descoperirea a 53 de 
exemplare fosile, printre care primul craniu fosil complet. 
Modelul evidenţiat deja ca fiind caracteristic acestei 
perioade - acela al unei mari variabilitati a dimensiunilor 
corporale - este confirmat şi chiar extins prin noile 
descoperiri. Cum trebuie interpretat acest fapt? Oare 
descendența unei singure specii, sau a mai multora, este 
cheia acestei probleme? 

Din nefericire nu este. Aceia care au considerat că 
variabilitatea dimensională a fosilelor descoperite iniţial 
indică o diferenţă de statură între masculi şi femele au 
privit noile fosile ca argument în favoarea acestei poziţii iar 
aceia dintre noi care au bănuit că o asemenea variabilitate 
dimensională trebuie să indice o diferenţă interspecifică, nu 
una intraspecifica, au interpretat noile fosile în sensul 
întăririi acestei opinii. În consecinţă, forma arborelui 
genealogic de acum mai bine de două milioane de ani 
trebuie privită ca o problemă nerezolvată. 

Descoperirea scheletului incomplet al lui Lucy, în 1974, a 
părut să ofere întrezărirea gradului de adaptare anatomică 
la locomotia bipeda a bipedelor timpurii. Prin definiţie, 
primele specii de hominide, apărute acum circa şapte 
milioane de ani, trebuie să fi fost de tipul unor maimuțe 
bipede. Dar până la apariţia scheletului lui Lucy antropologii 
nu deţineau nicio dovadă palpabilă a locomotiei bipede la o 
specie umană mai veche de două milioane de ani. Oasele 
bazinului, membrele inferioare şi laba piciorului lui Lucy au 

fost indicii fundamentale in aceasta chestiune. 


Prezent 

H. erectus 5 H. erectus 

A. afarensis 
Homo sp? 


Figura 2.4. Arbori genealogici. Dovezile fosile existente sunt 
interpretate diferit de către reprezentanții diferitelor şcoli; cu 
toate acestea însă, în linii mari, scenariul după care se 
presupune că a decurs evoluția este similar. Sunt prezentate 
aici două versiuni, într-o oarecare măsură simplificate. Eu 
prefer varianta B, în care exemplarele genului Homo sunt 
printre cele mai timpurii fosile cunoscute; aceştia ar fi 
strămoşii a ceea ce cunoaştem noi ca fiind Homo habilis. Nu 
există dovezi fosile cu aceeaşi vechime ca si familia umană - 
în jur de şapte milioane de ani, aşa cum reiese din genetica 
moleculară. 


Forma bazinului si unghiul dintre femur si genunchi arăta 
clar ca Lucy si semenii săi erau adaptati unei forme de 
mers in pozitia verticala. Aceste trasaturi anatomice erau 
mai mult umane decat simiene. De fapt, Owen Lovejoy, 
care a realizat primele studii anatomice pe aceste oase, a 

ajuns la concluzia că locomotia bipeda a acestei specii ar fi 
fost de nedeosebit de modul în care mergem 
dumneavoastră şi eu. 

Totuşi, nu toată lumea a fost de acord cu aceasta. Spre 
exemplu, într-un articol de referinţă apărut în 1983, Jack 
Stern şi Randall Susman, doi anatomişti de la Universitatea 
de Stat din New York, Stony Brook, au oferit o interpretare 
diferită a anatomiei lui Lucy: „Posedă un amalgam de 
trăsături cu totul potrivite unui animal care şi-a însuşit cu 
succes modul de locomotie permanent bipedă, păstrând 
trăsăturile structurale care îi permit să folosească eficient 
copacii pentru a-şi procura hrana, a se odihni sau a se 
proteja.” 

Unul dintre argumentele fundamentale pe care Stern şi 
Susman le-au adus în favoarea concluziei lor a fost 
structura piciorului lui Lucy: oasele sunt oarecum curbate, 
aşa cum sunt la maimute, dar nu şi la oameni - o formă 
care ar uşura catararea în copaci. Lovejoy subestimeaza 
acest punct de vedere şi sugerează că oasele curbate ale 
piciorului nu sunt decât reminiscente ale originii simiene a 
lui Lucy. Aceste două tabere opuse şi-au menţinut în mod 
entuziast punctul de vedere mai mult de un deceniu. Apoi, 
la începutul lui 1994, noi dovezi, unele provenind din cele 
mai neaşteptate surse, au părut să încline balanţa. 

Mai întâi, Johanson şi colaboratorii săi au anunţat 
descoperirea a două oase ale braţului, o ulna şi un 
humerus, în vârstă de trei milioane de ani, pe care le-au 
atribuit unui Australopithecus afarensis. Exemplarul fusese 
în mod evident unul robust şi oasele membrelor sale 
superioare aveau câteva trăsături comune celor de 
cimpanzeu, în timp ce altele erau diferite. Comentând pe 
marginea acestei descoperiri, Leslie Aiello, un antropolog 
de la University College din Londra, scria în revista Nature: 
„Mozaicul de trăsături morfologice ale ulnei lui 
Australopithecus afarensis, pe lângă humerusul robust, 
aparţinând unui membru superior musculos, s-ar potrivi în 


51 


mod ideal unei fiinte care se catara in copaci dar in acelasi 
timp se putea deplasa si biped atunci cand se afla pe sol.” 
Aceasta descriere, pe care o sustin, se potriveste clar cu 
ceea ce sustine tabara lui Susman, si nu cea a lui Lovejoy. 

Argumente si mai puternice in favoarea acestei ipoteze 
au rezultat în urma folosirii inovatoare a tomografiei 
computerizate (scanare CAT) în vederea evidentierii 
detaliilor anatomiei urechii interne de la aceşti oameni 
timpurii. Parte din structura anatomică a urechii interne 
este reprezentată prin trei canale în forma literei „C” - 
canale semicirculare. Dispuse perpendicular între ele, două 
dintre acestea fiind aşezate în poziţie verticală, ele 
îndeplinesc un rol-cheie în menţinerea echilibrului corpului. 
La o întâlnire a antropologilor din aprilie 1994, Fred Spoor, 
de la Universitatea din Liverpool, a descris canalele 
semicirculare de la oameni şi maimuțe. Cele două canale 
verticale sunt semnificativ mai mari la oameni decât la 
maimute, diferenţă pe care Spoor a interpretat-o ca fiind o 
adaptare la cerinţele sporite impuse de menţinerea 
echilibrului în poziţie verticală la speciile bipede. Cum 
stăteau lucrurile la speciile umane ancestrale? 

Observațiile lui Spoor sunt cu adevărat senzaţionale. La 
toate speciile genului Homo, structura urechii interne este 
identică celei de la oamenii actuali. La fel, la toate speciile 
de Australopithecus, canalele semicirculare au acelaşi 
aspect ca cele de la maimuțe. Oare înseamnă aceasta că 
australopitecinele se şi deplasau la fel ca maimutele - adică 
patruped? Structura bazinului şi a membrelor inferioare 
sunt argumente împotriva unei asemenea concluzii. La fel 
şi o remarcabilă descoperire a mamei mele, făcută în 1976: 
un şir de urme de paşi foarte asemănători cu ai unui om, 
lăsate într-un strat de cenuşă vulcanică acum circa 3,5 
milioane de ani. Cu toate acestea, dacă structura urechii 
interne este totuşi un indicator al posturii şi al modului de 
locomotie, atunci ea sugerează că australopitecinele nu au 
fost chiar ca dumneavoastră şi ca mine, aşa cum Lovejoy a 

susţinut şi continua să o facă. 

Promovând aceasta interpretare, Lovejoy pare să 
dorească să considere hominidele, încă de la începuturile 
lor, în întregime umane, tendinţă a antropologilor pe care 
am comentat-o deja în acest capitol. Eu nu văd însă nicio 
problemă în a ne închipui că strămoşi de-ai noştri 
manifestau comportamente simiene, iar copacii aveau 
mare importanţă în viata lor. Suntem maimute bipede şi nu 
ar trebui să ne surprindă să vedem acest lucru reflectat în 
modul în care au trăit strămoşii noştri. 


Voi muta acum accentul de pe oase pe pietre, cele mai 
palpabile dovezi ale comportamentului strămoşilor noştri. 
Cimpanzeii sunt pricepuţi utilizatori de unelte, servindu-se 
de bete pentru a captura termite, de frunze pentru a se 
şterge şi de pietre pentru a sparge nuci. Dar, până acum, 
niciun cimpanzeu trăind în sălbăticie nu a fost văzut 
vreodată fabricându-şi vreo unealtă din piatră. Oamenii au 
început să fabrice unelte cu muchii ascuţite acum 2,5 
milioane de ani, lovind două pietre între ele, acesta fiind 
începutul rudimentului de activitate tehnologică apărută în 
preistoria umană. 

Primele unelte au fost mici aşchii rezultate din lovirea 
unei pietre - în general un silex - cu alta. Solzii măsurau 
cam 2 cm lungime şi erau surprinzător de tăioase. Deşi 
simple în aparenţă, ele erau destinate unei game largi de 
scopuri. Stim asta deoarece Lawrence Keeley de la 
Universitatea din Illinois şi Nicholas Toth de la Universitatea 
Indiana au analizat microscopic o duzină de asemenea 
aşchii provenite dintr-o aşezare veche de acum 1,5 
milioane de ani, situată la est de Lacul Turkana, în căutarea 
semnelor de uzură. Ei au găsit diferite tipuri de zgârieturi 
pe aceste aşchii - urme indicând faptul că unele fuseseră 
folosite la tăierea cărnii, altele la tăierea lemnului şi altele 
la tăierea materialului vegetal moale, cum ar fi iarba. 
Atunci când găsim împrăştiate într-un asemenea sit 

arheologic aschii de piatra, trebuie sa fim foarte imaginativi 
pentru a ne putea inchipui complexitatea vietii care a 
existat în acel loc, deoarece relicvele sunt foarte 
sărăcăcioase: carnea a dispărut, la fel ca şi lemnul sau 
iarba. Ne putem imagina o aşezare simplă la marginea 
râului, unde un grup familial de oameni sfâşie carne la 
umbra unui adăpost construit din lăstari şi acoperit cu 
trestie, chiar dacă tot ce ne-a mai rămas astăzi sunt 
aşchiile de piatră. 

Cele mai vechi inventare de unelte din piatră compuse 
care au fost găsite au 2,5 milioane de ani vechime; ele 
reprezintă, pe lângă aschii, şi accesorii mai mari, cum ar fi 
toporase, răzuitoare si diverse unelte poliedrice. În 
majoritatea cazurilor şi aceste piese sunt fabricate prin 
îndepărtarea mai multor aşchii dintr-o bucată de silex. Mary 
Leakey a petrecut numeroşi ani în Olduwai Gorge cercetând 
aceste tehnologii timpurii reunite sub numele de industria 
olduwană, după numele defileului Olduwai, reuşind astfel să 
stabilească trăsăturile arheologiei africane timpurii. 

Ca urmare a programului de experimentare a 
procedurilor făuririi uneltelor, Nicholas Toth a presupus că 
făuritorii primitivi de unelte nu aveau în minte formele 
specifice ale fiecărei piese în parte - un tipar, dacă vreţi - 
atunci când le fabricau. Mai degrabă, diversele forme erau 
determinate de forma originală a materialului brut. 
Industria olduwană - singura industrie practicată până 
acum 1,4 milioane de ani - era deci în esenţă oportunistă. 

O problemă interesantă este aceea legată de abilităţile 
cognitive implicate în fabricarea acestor obiecte preistorice. 
Se foloseau oare făuritorii primitivi de unelte de abilităţi 
mintale comparabile cu ale maimutelor superioare? Sau 
toate aceste activităţi le cereau să fie cu mult mai 
inteligenţi? Creierul făuritorilor de unelte era cu aproximativ 
50% mai mare decât al maimutelor superioare, astfel încât 
această ultimă concluzie pare a fi cea corectă. Cu toate 
acestea, Thomas Wynn, un antropolog de la Universitatea 

din Colorado, si William Megrew, primatolog la 
Universitatea din Stirling, Scotia, nu sunt de acord cu 
aceasta ipoteza. Ei au analizat anumite aptitudini motorii 
legate de manipularea obiectelor la maimutele superioare 
şi, într-un articol pe care l-au publicat in 1989 intitulat 
„Industria olduwana din punctul de vedere al maimutelor” 
au concluzionat: „... toate reprezentările spatiale ale 
uneltelor olduwane pot fi regăsite în mintea maimutelor. Cu 
siguranţă, percepţia spaţială descrisă mai sus este probabil 
caracteristică tuturor maimutelor mari, fauritorii de unelte 
olduwani nefiind unicii ei posesori”. 

Eu găsesc surprinzătoare această declaraţie, nu în 
ultimul rând deoarece am văzut oameni încercând să 
fabrice unelte „ale epocii de piatră” lovind două pietre între 
ele fără să reuşească să obţină mare lucru. Procedura nu a 
fost aceasta. Nicholas Toth a petrecut numeroşi ani 
perfectionand tehnici de fabricare a uneltelor din piatră şi 
cunoaşte bine procedeul cioplirii pietrei. Pentru a avea 
randament, cioplitorul în piatră trebuie să aleagă o bucată 
de piatră cu o formă adecvată, potrivindu-şi unghiul corect 
sub care va aplica lovitura; lovitura însăşi necesită o 
experienţă îndelungată, ce permite aplicarea forţei potrivite 
în locul potrivit. „Pare evident că făuritorii de unelte proto- 
umani aveau o bună percepţie intuitivă a principiilor 
prelucrării pietrei”, a scris Toth într-un articol din 1985. „Nu 
se pune problema ca făuritorii primitivi de unelte să fi 
posedat o capacitate mintală superioară celei a 
maimuţelor”, îmi spunea el de curând. „Meşterirea 
uneltelor presupune coordonarea a numeroase abilităţi 
motorii şi cognitive.” 

Un experiment în curs de desfăşurare la Centrul de 
Cercetări Lingvistice din Atlanta, Georgia, verifică această 
chestiune. Timp de mai mult de zece ani, Sue Savage- 
Rumbangle, psiholog, a cercetat dezvoltarea capacităţii de 
comunicare pe un cimpanzeu pigmeu. Recent, Toth a 
început o colaborare cu această cercetătoare, încercând să 

înveţe cimpanzeul numit Kanzi să fabrice aşchii de piatră. 
Kanzi a dat, fără îndoială, dovadă de gândire inovatoare în 
fabricarea aschiilor de piatră, însă până acum nu a 
reprodus metodica tehnica a cioplirii, folosita de fauritorii 
primitivi de unelte. Presupun ca aceasta inseamna ca Wynn 
şi Megrew nu au dreptate, primii fauritori de unelte 
posedând capacități cognitive superioare celor ale 
maimutelor. 

Acestea fiind spuse, ramane totusi adevarat faptul ca 
primele unelte, industria olduwana, erau simple si facute la 
întâmplare. Acum 1,4 milioane de ani in Africa a apărut o 
nouă tehnică de lucru, pe care arheologii o numesc 
industria acheuliană, după situl de la St. Acheul din nordul 
Franţei, unde versiuni târzii ale acestor unelte au fost 
pentru prima oară descoperite. Pentru prima dată în 
preistoria umană, există o dovadă a faptului că făuritorii de 
unelte au avut un model mental a cea ce au dorit să 
producă, că au dat în mod intenţionat o anumită formă 
materialului brut pe care l-au folosit. 

Unealta care a sugerat această idee este aşa-numitul 
„toporaş de mână”, o unealtă în formă de migdală, a cărei 
fabricare a necesitat o remarcabilă îndemânare şi răbdare. 
Lui Toth şi altor cercetători le-au trebuit mai multe luni 
pentru a-şi însuşi îndemânarea de a fabrica toporaşe de 
mână de aceeaşi calitate ca cele găsite în probele 
arheologice din acele timpuri. 

Apariţia toporaşului de mână printre dovezile arheologice 
coincide cu apariţia lui Homo erectus, prezumtivul 
descendent al lui Homo habilis şi stramos al lui Homo 
sapiens. Aşa cum vom vedea în capitolul următor, este 
rezonabil să ne închipuim că făuritorii toporaşelor de mână 
erau reprezentanţi ai speciei Homo erectus, dotați cu un 
creier semnificativ mai voluminos decât Homo habilis. 

Descoperirea modalităţii prin care puteau produce un 
număr foarte mare de aşchii tăioase de piatră a reprezentat 
pentru strămoşii noştri o realizare epocală. Oamenii au avut 


56 


acces la alimente care până atunci le fuseseră interzise. 
Modesta aşchie, aşa cum Toth a demonstrat adesea, este o 
unealtă de mare eficienţă în tăierea oricărui material, chiar 
şi a celei mai rezistente piei. 

Indiferent dacă erau vânători sau culegători, oamenii 
care au folosit aceste aşchii simple din piatră şi-au pus la 
dispoziţie o nouă sursă de energie - proteina animală. 
Astfel, ei trebuie să fi fost în stare nu numai să-şi extindă 
arealul, dar să-şi mărească şi şansele de a da urmaşi care 
să supravieţuiască. Reproducerea este un proces costisitor 
din punct de vedere energetic, iar extinderea regimului de 
hrană prin includerea cărnii ar fi asigurat această energie. 


Figura 2.5. Tehnologii ale uneltei paleolitice. Cele două şiruri 
de jos sunt reprezentative pentru tehnologia olduwană, care 
apare pentru prima oară în urmele arheologice de acum 2,5 
milioane de ani, ilustrată printr-un ciocan (piatră albă), 
toporaşe simple şi răzuitoare (pe acelaşi rând cu ciocanul) şi 
nişte aşchii tăioase (rândul de dedesubt). Cele două şiruri de 
sus cuprind exemplare de obiecte aparţinând industriei 
acheuleene, care datează de acum 1,4 milioane de ani şi este 
caracterizată prin toporaşe de mână (cele două unelte în 

formă de migdală), topoare de despicat şi vârfuri, alături de 
mici unelte asemănătoare celor găsite în depozitele 
olduwane. (Prin bunăvoința lui N. Toth.) 


Întrebarea pe care antropologii şi-au pus-o dintotdeauna 
este, desigur, cine a fabricat uneltele? In momentul 
apariţiei uneltelor printre probele arheologice, existau 
numeroase specii de australopitecine şi, probabil, şi câteva 
specii de Homo. Cum putem oare decide cine a fost 
făuritorul de unelte? Este extrem de dificil. Dacă am fi găsit 
unelte doar în asociere cu fosile de Homo şi niciodată cu 
cele de australopitecine, aceasta ar fi putut fi interpretată 
ca o dovadă că Homo a fost unicul făuritor de unelte. 
Dovezile preistorice nu sunt însă atât de transante. Randall 
Susman a susţinut, pe baza datelor anatomice a ceea ce el 
a crezut că ar fi oasele mâinii unui Australopithecus 
robustus provenit dintr-un sit arheologic din Africa de Sud, 
că această specie era suficient de îndemânatică pentru a 
fabrica unelte. Nu există însă nicio posibilitate de a şti sigur 
dacă în fapt a fost sau nu aşa. 

Părerea mea personală este că ar trebui să căutăm 
explicaţia cea mai simplă. Ştim din dovezile arheologice că 
acum peste un milion de ani au existat numai specii de 
Homo şi mai ştim că ei au fabricat unelte de piatră. Până 
când nu va apărea un motiv valabil pentru a crede altfel, 
pare înţelept de prudent să concluzionăm că numai Homo a 
fabricat unelte în preistoria timpurie. Speciile de 
australopitecine si Homo au fost in mod evident adaptări 
specifice diferite si este probabil ca introducerea cărnii în 
alimentație de către genul Homo sa fi fost un aspect 
important al acestei diferențe. Fabricarea uneltelor din 
piatră trebuie să fi fost una dintre abilitățile importante ale 
mâncătorilor de carne; mâncătorii de plante puteau 
supraviețui fără aceste unelte. 

În urma studiilor sale asupra uneltelor provenite din 
siturile arheologice din Kenya si a exerciţiilor experimentale 

fascinanta si importanta. Primii fauritori de unelte erau 
predominant dreptaci, la fel ca si oamenii actuali. Cu toate 
ca fiecare maimuta poate fi preferential dreptace sau 
stangace, nu exista o tendinta anume la nivel populational; 
oamenii actuali sunt unici in aceasta privinta. Descoperirea 
lui Toth ne-a furnizat o perspectiva evolutionista foarte 
importanta: acum circa doua milioane de ani, creierul 
genului Homo incepuse sa devina cu adevarat uman, cu 
aceleasi caracteristici ca si creierul nostru. 

CAPITOLUL 3. 


Un alt fel de om 


O cercetare de ultima ora, incitanta si plina de 
imaginatie, ne-a permis sa folosim fosilele pentru a lamuri 
unele aspecte ale biologiei stramosilor nostri, intr-un mod 
pe care nimeni nu l-ar fi bănuit acum câţiva ani. Este 
posibilă, spre exemplu, estimarea cu oarecare precizie a 
momentului în care indivizi dintr-o specie umană anume au 
fost intarcati, când au atins maturitatea sexuală, care era 
speranţa lor de viata, şi aşa mai departe. Inarmati cu 
mijloacele necesare obţinerii unor astfel de informaţii 
revelatoare, am ajuns la concluzia că Homo a fost un alt fel 
de om încă de la apariţia sa. Descoperirea existenţei unei 
discontinuități biologice între Australopithecus şi Homo a 
modificat în mod radical modul în care era înţeleasă 
preistoria umană. 

Până la apariţia lui Homo, toate maimutele bipede aveau 
creierul de dimensiuni reduse, maselele mari şi maxilarele 
proeminente, utilizând o strategie de supravieţuire de tip 
simian. Ele se hrăneau în principal cu vegetale şi 
organizarea lor socială se asemăna probabil cu aceea a 
babuinilor din savanele actuale. Aceste specii - 
australopitecinele - se asemănau cu omul prin aceea că se 

deplasau biped, insa nu si in alte privinte. Cu mai mult de 
2,5 milioane de ani în urmă - încă nu putem spune cu 
exactitate când - a apărut prima specie umană cu creier 
mărit. Dinţii s-au modificat şi ei - probabil ca o adaptare la 
modificarea dietei, de la una alcătuită exclusiv din vegetale 
la una care includea şi carnea. 

Aceste două caracteristici ale primului Homo, modificarea 
dimensiunilor cerebrale şi a structurii dentiţiei, au fost 
evidentiabile încă de la descoperirea primelor fosile de 
Homo habilis, cu trei decenii în urmă. Poate datorită 
faptului ca noi, oamenii moderni, suntem orbiţi de 
importanţa minţii, antropologii şi-au îndreptat atenţia cu 
precădere către saltul înregistrat de dimensiunile cerebrale 
- de la circa 450cm? la mai mult de 600cm? - care s-a 
produs odată cu apariţia lui Homo habilis. Fără îndoială, 
aceasta a fost o parte importantă a adaptării evolutive care 
a orientat preistoria umană către o nouă direcţie - dar 
numai o parte. Noile cercetări asupra biologiei strămoşilor 
noştri au evidenţiat încă multe alte aspecte care au suferit 
modificări, depărtându-se de cele simiene şi devenind din 
ce în ce mai asemănătoare celor umane. 

Unul dintre aspectele cele mai semnificative ale 
dezvoltării umane este acela că progeniturile se nasc 
practic neajutorate şi au o perioadă a copilăriei prelungită. 
In plus, aşa cum orice părinte ştie, copiii cunosc la 
pubertate o perioadă de creştere accelerată, în timpul 
căreia câştigă în înălţime cu o rată alarmantă. Oamenii sunt 
unici în această privinţă: majoritatea speciilor de mamifere, 
inclusiv maimutele, trec aproape direct de la stadiul de 
copil la acela de adult. Un adolescent uman aflat pe punctul 
de a intra în perioada de creştere accelerată îşi poate mări 
statura cu circa 25%; dimpotrivă, traiectoria lină a curbei 
de creştere la cimpanzei arată că adolescenţii adaugă doar 
circa 14% la statura lor înainte de a deveni maturi. 

Barry Bogin, un biolog de la Universitatea din Michigan, a 
dat o interpretare inedită diferenţei existente între curbele 

de crestere la cele doua specii. Rata cresterii la copii este 
mica în raport cu cea înregistrată de puii de maimuţă, chiar 
dacă rata creşterii cerebrale este similară. Ca urmare, copiii 
sunt mai mici decât ar putea fi dacă ar urma o curbă de 
creştere de tip simian. Avantajul acestui fapt ar fi, în 
viziunea lui Bogin, legat de marea cantitate de date pe care 
copiii trebuie să le înmagazineze pentru a-şi însuşi regulile 
culturale. Copiii în creştere învaţă mai bine de la adulţi 
dacă între ei există o diferenţă semnificativă de dimensiuni 
corporale, deoarece relaţia elev-profesor poate fi stabilită în 
aceste condiţii. Urmând o curbă de creştere de tip simian, 
copiii ar fi avut dimensiuni care ar fi dus mai degrabă la o 
relaţie de rivalitate fizică decât la una de tip elev-profesor. 
Când perioada de educaţie ia sfârşit, corpul „recuperează” 
prin intermediul perioadei de creştere accelerată din timpul 
adolescenţei. 

Omul a devenit om însuşindu-şi nu numai strategii de 
supravieţuire ci şi obiceiurile şi moravurile sociale, 
legăturile sociale şi de rudenie - cu alte cuvinte, cultura. 
Mediul social în care copiii lipsiţi de apărare sunt îngrijiţi, iar 
cei mai mari sunt educați este foarte caracteristic pentru 
om. Cultura poate fi considerată adaptarea tipică pentru 
om şi a fost posibilă datorită modului neobişnuit în care 
decurge copilăria şi maturizarea sa. 

Starea de neajutorare a noilor-născuţi umani este, cu 
toate acestea, in mai mică măsură o adaptare culturală, 
fiind mai degrabă o necesitate de ordin biologic. Copiii vin 
pe lume prea devreme; aceasta fiind o consecinţă a 
dimensiunilor cerebrale mari şi deci a constrângerilor 
impuse de construcţia bazinului. Biologii au ajuns recent la 
concluzia că dimensiunile cerebrale nu influenţează numai 
gradul de inteligenţă ci se corelează şi cu numeroase 
evenimente din timpul vieţii, cum ar fi vârsta la care are loc 
înţărcarea, vârsta atingerii maturității sexuale, durata 
gestatiei şi longevitatea. La speciile cu creier mărit, aceste 
evenimente sunt întârziate: puii sunt înţărcaţi mai târziu 

decat cei ai speciilor cu creier mai mic, maturitatea sexuala 
este atinsa mai tarziu, gestatia este mai lunga, iar speranta 
de viata a indivizilor este mai mare. Un calcul simplu bazat 
pe compararea cu alte primate arata ca gestatia la Homo 
sapiens, al cărui volum cerebral este in medie de 1350cm?, 
ar trebui să dureze douăzeci şi una de luni în loc de nouă, 
cât durează în realitate. Copiii au ca urmare de „recuperat” 
un an de creştere atunci când se nasc, de unde şi faptul că 
sunt neajutorati. 

De ce se întâmplă aşa? De ce îi expune natura pe 
oamenii nou-născuţi pericolelor generate de o atât de 
timpurie venire pe lume? Răspunsul este legat de creier. 
Creierul unei maimuțe nou-născute, având în medie 
200cm?, este cam jumătate din acela al unui adult. 
Dublarea volumului se produce rapid şi devreme în viaţa 
maimutei. Dimpotrivă, creierul oamenilor nou-născuţi 
reprezintă o treime din volumul creierului adult şi îşi 
triplează dimensiunile devreme şi rapid. Oamenii se 
aseamănă cu maimutele prin aceea ca creierele lor ating 
dimensiunile adulte devreme; astfel, pentru ca creierul 
oamenilor să-şi fi dublat volumul, ca şi cel al maimutelor, la 
naştere el ar trebui să aibă 675cm?. Aşa cum orice femeie 
ştie, a da naştere unui copil cu un volum cerebral normal 
este deja un lucru dificil, care uneori îi pune chiar viaţa în 
pericol. Într-adevăr, lărgimea bazinului a crescut în decursul 
evoluţiei umane pentru a se acomoda volumului cerebral în 
creştere, însă această expansiune s-a putut realiza doar 
între anumite limite, impuse de cerinţele structurale ale 
unui mod eficient de locomotie bipedă. Limitele au fost 
atinse atunci când volumul cerebral al nou-născuţilor a 
atins valoarea sa actuală, 385cm?. 

Din punct de vedere evolutiv putem afirma că în principiu 
oamenii au renunţat la tiparul simian de creştere atunci 
când volumul creierului adult a depăşit 770cm?. Pe aceasta 
valoare, creierului i-ar trebui mai mult decât o dublare a 
volumului său de la naştere, consecinţa fiind venirea pe 

lume „prea devreme” a copiilor, de unde starea lor de 
neajutorare. Homo habilis, cu un volum cerebral la adult de 
circa 800cms5, se află situat la graniţa dintre tiparul de 
creştere de tip simian şi cel uman, în timp ce creierul lui 
Homo erectus timpuriu, de aproximativ 900cms, a presat în 
mod semnificativ evoluţia speciei spre om. Acest fapt, 
amintiti-va, este „în principiu” un argument; aceasta 
presupune că din punct de vedere anatomic canalul de 
naştere la Homo erectus avea aceeaşi lărgime ca şi cel al 
omului modern. De fapt, ne-am putut face o idee mai clară 
asupra măsurii în care Homo erectus era asemănător 
omului în această privinţă, pornind de la măsurarea 
bazinului băiatului de la Turkana, scheletul de Homo 
erectus timpuriu pe care, împreună cu colaboratorii mei, |- 
am descoperit la jumătatea anilor '80 nu departe de malul 
vestic al lacului Turkana. 

La oameni, deschiderea bazinului are dimensiuni 
comparabile la bărbaţi şi la femei. Astfel, măsurarea 
deschiderii pelviene a băiatului de la Turkana ne-a permis o 
bună estimare a dimensiunilor canalului de naştere al 
mamei sale. Prietenul şi colegul meu Alan Walker, 
anatomist la Universitatea Johns Hopkins, a reconstituit 
bazinul băiatului din oasele disparate pe care le gasisem. El 
a măsurat deschiderea pelviană şi a găsit-o mai mică decât 
cea de Homo sapiens, estimând de aceea că nou-născuţi de 
Homo erectus aveau un creier de aproximativ 275cm3, 
considerabil mai mic decât acela al nou-nascutilor omului 
modern. 

Concluziile sunt clare. Progeniturile de Homo erectus se 
nasteau cu un creier reprezentând o treime din 
dimensiunile creierului adult, la fel ca şi oamenii actuali, şi 
probabil că se năşteau în aceeaşi stare de neajutorare. 
Putem presupune că grija parentală intensă care este parte 
importantă a comportamentului social uman modern 
începuse deja să apară la Homo erectus timpuriu acum 
circa 1,7 milioane de ani. 

Nu putem face calcule similare si in cazul lui Homo 
habilis, stramosul direct al lui Homo erectus, deoarece încă 
nu a fost descoperit un bazin apartinand unui Homo habilis. 
Daca progeniturile de Homo habilis aveau la naştere 
dimensiuni cerebrale asemanatoare celor neonatale de la 
Homo erectus, atunci si ei erau obligaţi să se nască „prea 
devreme”, dar în măsură mai mică; şi ei trebuie să fi fost 
neajutorati la naştere, dar nu pentru la fel de multă vreme 
şi, în acelaşi timp, trebuie să fi avut parte de un mediu 
social asemănător celui uman, dar într-o mai mică măsură. 
Ca urmare, se pare că Homo a urmat calea devenirii umane 
de la bun început. Similar, speciile de australopitecine au 
avut creier de dimensiuni simiene, şi ca urmare trebuie să fi 
urmat un tipar de creştere de tip simian. 

O perioadă de neajutorare prelungită în copilărie - 
perioada în care era solicitată grija parentală intensă - îl 
caracteriza deja pe Homo timpuriu; cel puţin asta ştim cu 
siguranţă. Dar ce se întâmplă cu restul copilăriei? Când a 
început ea să se prelungească, permiţând astfel însuşirea 
cunoştinţelor de ordin practic şi cultural, pentru a fi apoi 
urmată de accelerarea creşterii din adolescenţă? 

Prelungirea duratei copilăriei la oamenii moderni se 
realizează prin intermediul unei rate reduse de creştere 
corporală în comparaţie cu cea de la maimuțe. Ca urmare, 
oamenii ating diferite varste-cheie, cum ar fi aceea a 
erupției dentare, mai târziu decât maimutele. Spre 
exemplu, primul molar permanent apare la copii în jurul 
vârstei de şase ani, comparativ cu trei ani la maimuțe; al 
doilea molar erupe între unsprezece şi doisprezece ani la 
om si la şapte ani în cazul maimutelor; al treilea molar se 
iveşte la optsprezece-douăzeci de ani la om şi la nouă la 
maimuțe. Pentru a determina momentul din preistoria 
umană în care copilăria a început să se prelungească, a fost 
nevoie să analizăm maxilarele fosile într-un fel anume 
pentru a putea determina momentul erupției molarilor. 

Figura 3.1. Homo erectus. (a), (b) şi (e) reprezintă trei imagini 
ale craniului KNMER 3733, găsit la est de lacul Turkana în 
anul 1975. El aparţinea unui individ a cărui capacitate 
craniană era de 850cm? şi care a trăit acum 1,8 milioane de 
ani. Pentru comparaţie, imaginea (d) reprezintă un Homo 
erectus din China (Omul de la Pekin), care a trăit cu un milion 
de ani mai târziu decât 3733, având o capacitate craniană de 
aproximativ 1000cm;. (Prin bunăvoința lui W. E. Le Gros Clark 
/ Chicago University Press, 1978, toate drepturile rezervate.) 


Spre exemplu, băiatul de la Turkana a murit în momentul 
în care cel de-al doilea molar al său începea să apară. Dacă 
Homo erectus urma şi el tiparul dezvoltării lente în 
copilărie, atunci se poate trage concluzia că băiatul a murit 
la vârsta de unsprezece ani. Dacă însă specia respectivă a 
urmat un tipar de creştere de tip simian, atunci băiatul a 
avut în momentul morţii vârsta de şapte ani. La începutul 
anilor '70, Allan Mann de la Universitatea din Pennsylvania 

a efectuat o analiză amănunţită a dinţilor umani fosili, 
ajungând la concluzia că toate speciile de Australopithecus 
şi Homo au urmat modelul creşterii lente în copilărie. 
Rezultatele sale au exercitat o mare influenţă, sprijinind 
concepţia consacrată conform căreia toate speciile de 
hominide, inclusiv australopitecinele, au urmat acelaşi 
model de evoluţie ca şi omul modern. Într-adevăr, când am 
descoperit maxilarul băiatului de la Turkana şi am remarcat 
cel de-al doilea molar care apărea, am presupus că băiatul 
a avut în momentul morţii cam unsprezece ani, deoarece 
aşa ar fi stat lucrurile dacă tiparul său de creştere era 
asemănător cu al lui Homo sapiens. La fel, copilul de la 
Taun’g, un reprezentant al speciei Australopithecus 
africanus, se presupune că ar fi murit la vârsta de şapte ani 
deoarece avea al doilea molar în curs de erupție. 

La sfârşitul anilor '80 aceste presupuneri au fost 
infirmate de rezultatele obţinute de către mai multi 
cercetători. Holly Smith, un antropolog de la Universitatea 
din Michigan, a pus la punct o modalitate care să permită 
deducerea modului în care au evoluat oamenii fosili, prin 
corelarea dimensiunilor cerebrale cu vârsta erupției 
primului molar. Ca principiu de bază, Smith a adunat date 
privitoare la oameni şi la maimute; apoi a cercetat o serie 
de fosile umane pentru a determina gradul de asemănare 
dintre ele. A reieşit existenţa a trei tipuri de evoluţie 
posibile: unul aparţinând omului modern (uman) în care 
erupția primului molar are loc la vârsta de şase ani, iar 
durata medie de viaţă este de şaizeci şi şase de ani; un tip 
aparţinând maimutelor (simian), cu erupția primului molar 
la trei ani şi durata medie de viaţă de circa patruzeci de 
ani, şi un tip intermediar. Homo erectus târziu - adică 
indivizi care au trăit începând cu acum 800 000 de ani - se 
încadrează în tipul uman, la fel ca şi Omul de Neanderthal. 
Toate speciile de australopitecine au aparţinut însă tipului 
simian. Homo erectus timpuriu, cum a fost spre exemplu 
băiatul de la Turkana, aparţinea tipului intermediar: primul 

sau molar aparuse cand acesta avea putin mai mult de 
patru ani si jumatate, si daca nu ar fi murit prematur, ar fi 
putut atinge circa cincizeci si doi de ani. 

Cercetarile lui Holly Smith au aratat ca tiparul de crestere 
a australopitecinelor nu semana cu acela al omului modern, 
ci era de tip simian. Ea a mai demonstrat ca Homo erectus 
timpuriu aparţinea unui tip de evoluţie intermediar între cel 
uman şi cel simian; acum se poate concluziona cu 
certitudine că băiatul de la Turkana avea în jur de nouă ani 
când a murit, nu unsprezece ani, cum se presupusese 
iniţial. 

Deoarece aceste concluzii contraziceau ceea ce crezuse 
o întreagă generaţie de antropologi, aceştia au reacţionat 
puternic. Exista desigur posibilitatea ca Smith să fi comis 
erori. În aceste condiţii, coroborarea rezultatelor obţinute 
este întotdeauna binevenită, iar în acest caz particular ea s- 
a realizat rapid. Anatomiştii Cristopher Dean şi Tim 
Bromage, aflaţi în acea vreme la University College din 
Londra, au inovat o modalitate care să permită 
determinarea directă a vechimii dinţilor. La fel cum sunt 
numărate inelele trunchiului pentru a determina vârsta unui 
copac, sunt folosite striurile microscopice de pe un dinte 
pentru a-i determina vârsta. Această metodă de 
determinare nu este atât de simplă precum pare - nu în 
ultimul rând deoarece nu se ştie cu siguranţă care este 
mecanismul de producere a acestor striuri. Cu toate 
acestea, Dean şi Bromage au aplicat metoda lor la o maxilă 
de australopitecin aflată în acelaşi stadiu al dezvoltării 
dentitiei cu maxila copilului de la Taung. Concluzia la care 
au ajuns a fost că individul respectiv murise la puţin mai 
mult de trei ani, chiar când începuse să apară primul molar 
- conform deci unei evoluţii de tip simian. 

Figura 3.2. Băiatul de la Turkana. Scheletul reconstituit al 
acestui Homo erectus în vârstă de nouă ani arată cât de 
asemănătoare omului era constituţia acestei specii. Alături de 
el se află Alan Walker, cel care a condus lucrările de 
deshumare a scheletului. (Prin bunăvoința lui A. Walker / 
Muzeul Naţional din Kenya.) 

Cercetand o alta serie de dinti fosili umani, Dean si 
Bromage au evidentiat, ca si Smith, existenta a trei tipuri: 
uman (actual), simian si intermediar. Si în aceasta 
sistematizare australopitecinele se încadrau tot în tipul 
simian, Homo erectus târziu şi Omul de Neanderthal în tipul 
uman, iar Homo erectus timpuriu în tipul intermediar. 
Aceste rezultate au stârnit noi controverse, legate în 
principal de tipul de evoluţie urmat de australopitecine. 
Polemica a luat sfârşit atunci când antropologul Glenn 
Conroy şi medicul Michael Vannier de la Universitatea 
Washington din St. Louis au introdus înalta tehnologie, 
folosită până atunci în lumea medicală, şi în laboratorul de 
antropologie. Cu ajutorul tomografiei computerizate - 
scanare CAT tridimensională - ei au străpuns cu privirea 
interiorul maxilei pietrificate a copilului de la Taung 
confirmând astfel concluzia trasă de Dean şi Bromage. 
Copilul de la Taung murise la aproape trei ani, el fiind, 
conform modelului de tip simian, deja un tânăr. 

Posibilitatea de a deduce cum au decurs procesele 
biologice, pornind de la fosile prin determinarea etapelor 
ontogenetice pe baza stadiului de dezvoltare a dentitiei 
este deosebit de importantă în antropologie deoarece ea ne 
permite să punem, metaforic vorbind, carne pe oasele 
găsite. Spre exemplu, putem afirma că băiatul de la 
Turkana fusese intarcat cu putin timp înainte de a împlini 
patru ani şi, daca ar mai fi trăit, ar fi atins maturitatea 
sexuală la circa paisprezece ani. Este probabil ca mama lui 
să fi născut primul copil la vârsta de treisprezece ani, după 
o perioadă de gestație care a durat noua luni; dupa aceasta 
este probabil să fi rămas însărcinată la fiecare trei-patru 
ani. Aceste modele evolutive ne arată că în vremea lui 
Homo erectus timpuriu, strămoşii omului se îndreptau deja 
către biologia omului modern, îndepărtându-se de biologia 
maimutelor, în timp ce australopitecinele şi-au păstrat în 

continuare caracterele simiene. 


Schimbarea direcţiei evolutive a lui Homo timpuriu către 
tiparul de creştere şi dezvoltare de tip uman s-a petrecut 
într-un context social. Toate primatele sunt animale sociale, 
însă oamenii moderni au dezvoltat o sociabilitate de cel mai 
înalt nivel. Modificările biologice pe care le-am dedus prin 
observarea dinţilor de Homo timpuriu ne arată că 
interacţiunea socială la această specie începuse deja să ia 
amploare creând un mediu care a favorizat cultura. Se pare 
că întreaga organizare socială a suferit modificări 
semnificative. Acest lucru reiese clar din compararea 
dimensiunilor corporale ale masculilor şi femelelor şi din 
ceea ce cunoaştem despre asemenea diferenţe în cadrul 
speciilor de primate actuale, cum sunt babuinii sau 
cimpanzeii. 

La babuinii de savană, aşa cum am mai arătat, masculii 
sunt de două ori mai mari decât femelele. Primatologii ştiu 
acum că o asemenea diferenţă de talie apare atunci când 
există o competiţie puternică pentru împerechere între 
masculii adulţi. Ca la majoritatea speciilor de primate, 
babuinii masculi, o dată ajunşi la maturitate, părăsesc 
grupul în care s-au născut. Ei se vor alătura altui grup, 
adesea aflat în apropiere, intrând din acel moment în 
competiţie cu masculii din noul grup. Ca urmare a acestui 
model de migrare masculină, masculii majorităţii grupurilor 
vor fi de regula neinruditi între ei. Astfel, ei nu au niciun 
motiv „darwinian” (genetic) pentru a coopera între ei. 

Cu toate acestea, din motive neintelese pe deplin, 
masculii de cimpanzei rămân în grupul lor natal, femelele 
fiind cele care migrează. Astfel, masculii unui grup de 
cimpanzei au motive „darwiniene” pentru a coopera între ei 
în câştigarea femelelor, deoarece, fraţi fiind, jumătate din 
genele lor sunt comune. Ei cooperează pentru a se apăra 
împotriva altor grupuri de cimpanzei, precum şi în timpul 
expedițiilor de vânătoare ocazionale, cand, în general, 

încearcă sa incolteasca vreo maimuţă nefericită într-un 
copac. Această relativă absenţă a competiţiei şi cooperarea 
accentuată sunt reflectate în dimensiunile cu doar 15—20% 
mai mari ale masculilor, comparativ cu cele ale femelelor. 

Cu privire la talie, australopitecinele mascule urmează 
acelaşi tipar ca şi babuinii. Este, prin urmare, rezonabilă 
presupunerea că viaţa socială a australopitecinelor se 
aseamănă cu cea a babuinilor actuali. Odată ce am fost în 
măsură să comparăm dimensiunile corporale ale masculilor 
şi femelelor de Homo timpuriu, a devenit imediat evident 
faptul că avusese loc o schimbare semnificativă: masculii 
nu mai erau cu 20% mai mari decât femelele, aşa cum se 
constată la cimpanzei. După antropologii Robert Foley şi 
Phyllis Lee de la Cambridge, această modificare a diferenţei 
de talie în momentul apariţiei genului Homo a fost însoţită 
cu siguranţă şi de o modificare a organizării sociale. Foarte 
probabil, masculii de Homo timpuriu rămâneau în grupurile 
lor de baştină laolaltă cu fraţii lor buni şi vitregi, în timp ce 
femelele migrau spre alte grupuri, rudenia, aşa cum am 
arătat, favorizând întrajutorarea între masculi. 

Nu putem şti cu siguranţă care a fost factorul ce a grăbit 
această modificare a organizării sociale: cooperarea 
crescută între masculi trebuie să fi fost, dintr-un motiv sau 
altul, extrem de benefică. Unii antropologi au susţinut că 
apărarea împotriva grupurilor vecine cu grupurile de Homo 
devenise deosebit de importantă. Probabil, şi poate mai 
mult decât probabil, această modificare a avut motivații de 
natură economică. Numeroase categorii de dovezi 
evidenţiază modificarea dietei lui Homo - carnea devenind 
o sursă importantă de energie şi proteine. Modificarea 
structurii dentitiei la Homo timpuriu în aceeaşi măsură ca şi 
elaborarea unei industrii de unelte din piatră dovedesc 
faptul că acesta consuma carne. Mai mult decât atât, 
creşterea dimensiunilor cerebrale, parte a transformării 
evolutive suferite de Homoy chiar solicitase probabil 
suplimentarea dietei speciei cu o sursă bogată în energie. 

Asa cum ştie orice biolog, creierul este un mare 
consumator de energie. La omul actual, spre exemplu, 
creierul, desi reprezinta 2% din greutate, consuma 20% din 
bugetul energetic al organismului. Primatele sunt 
mamiferele cu cele mai voluminoase creiere, la oameni 
aceasta proprietate extinzandu-se considerabil: creierul 
uman este de trei ori mai voluminos decat acela al unei 
maimute cu aceeasi talie. Antropologul Robert Martin, de la 
Institutul de Antropologie din Zurich, a semnalat ca aceasta 
crestere a dimensiunilor cerebrale s-a putut produce numai 
tn conditiile unei suplimentari a resurselor energetice: dieta 
lui Homo timpuriu, spune el, trebuia sa fie nu numai 
constant accesibilă ci şi bogată din punct de vedere 
nutritiv. Carnea reprezintă o concentrată sursă de calorii, 
proteine şi grăsimi. Numai prin includerea unei cantităţi 
semnificative de carne în dieta sa şi-a putut „permite” 
Homo timpuriu să dobândească un creier superior 
dimensional celui al australopitecinelor. 

Din toate aceste motive, sunt de părere că adaptarea 
majoră din evoluţia lui Homo timpuriu a fost consumul 
semnificativ de carne. Dacă Homo timpuriu vâna, consuma 
resturile animalelor moarte sau aplica ambele metode este, 
aşa cum vom vedea în capitolul următor, o problemă foarte 
controversată în antropologie. Nu mă îndoiesc de faptul că 
şi carnea a jucat un rol important în viaţa cotidiană a 
strămoşilor noştri. În plus, noua strategie de supravieţuire, 
care presupunea procurarea nu numai a alimentelor de 
origine vegetală ci şi a cărnii, a necesitat probabil o mai 
bună organizare socială şi cooperare. 

Fiecare biolog ştie că o schimbare radicală în programul 
de supravieţuire al unei specii este urmată de cele mai 
multe ori şi de alte modificări. Cel mai frecvent aceste 
modificări secundare privesc anatomia speciei respective, 
aşa cum s-a petrecut şi în cazul adaptării hominidelor la 
noua dietă. După cum am văzut, structura dentitiei şi a 
maxilei la Homo timpuriu este diferită de cea a 

australopitecinelor, probabil ca urmare a adaptarii la o 
dieta in care este inclusa si carnea. 

Foarte recent, antropologii au ajuns la concluzia ca, pe 
langa diferentele legate de dentitie, Homo timpuriu se 
deosebea de australopitecine si prin faptul ca era o fiinta 
mai agila. Doua directii independente de cercetare au dus 
în final la aceeaşi concluzie: Homo timpuriu era un 
alergător eficient, fiind prima specie capabilă de această 
performanţă. 

Cu câţiva ani în urmă, antropologul Peter Schmid, 
colaborator al lui Robert Martin la Zurich, a avut ocazia să 
cerceteze faimosul schelet „Lucy”. Folosind mulaje din fibră 
de sticlă ale oaselor fosile, Schmid a început să 
reasambleze corpul lui Lucy, crezând că va obţine o formă 
foarte asemănătoare cu cea umană. A fost surprins să 
constate că Lucy avusese de fapt o cutie toracică cu formă 
conică, de maimuţă, nu cilindrică, aşa cum este ea la om. 
Umerii, trunchiul şi mijlocul lui Lucy aveau şi ele un aspect 
simian accentuat. 

Cu ocazia unei importante conferinţe din 1989, de la 
Paris, Schmid a descris implicaţiile, foarte importante, ale 
descoperirii sale. Australopithecus afarensis, a spus el, „nu 
ar fi fost capabil să-şi ridice toracele pentru a reuşi să 
respire adânc, atât cât ar fi fost nevoie dacă ar fi alergat. El 
avea abdomenul rotunjit, iar talia sa nu era marcată, 
diminuându-i flexibilitatea, care este esenţială în modul de 
fugă al omului”. Homo era capabil să alerge; 
Australopithecus, nu. 

Cea de a doua categorie de dovezi privitoare la problema 
agilitatii au rezultat din cercetările întreprinse de Leslie 
Aiello asupra greutăţii corporale şi a staturii. Ea a făcut 
aceste măsurători la oameni moderni şi maimuțe şi le-a 
comparat cu datele provenite din măsurarea fosilelor 
umane. Maimutele actuale au o constituţie robustă în 
raport cu statura lor, fiind de două ori mai îndesate decât 
un om de aceeaşi înălţime. Datele fosile se încadrează şi 

ele in tipare clare - tipare care au fost identificate si cu 
ocazia altor cercetari. Australopitecinele aveau o constitutie 
de tip simian, în timp ce toate speciile de Homo se încadrau 
în tipul uman. Atât rezultatele cercetărilor lui Aiello cât şi 
cele ale lui Schmid concordă cu descoperirea lui Fred Spoor 
în legătură cu diferenţele dintre structura anatomică a 
urechii interne la australopitecine şi Homo şi semnificaţia 
lor în interpretarea gradului de bipedism, ştiut fiind faptul 
că o angajare mai puternică spre bipedism este însoţită de 
o nouă alură corporală. 

Am sugerat deja în capitolul precedent ca si alte 
modificări majore, pe lângă cea legată de dimensiunile 
cerebrale, au avut loc odată cu apariţia genului Homo. 
Suntem în măsură acum să le enumerăm: deşi bipede, 
australopitecinele erau puţin agile; speciile genului Homo 
erau foarte atletice. Am susţinut mai devreme că 
bipedismul a apărut iniţial ca un mod mai eficient de 
locomotie într-un mediu înconjurător care suferise 
modificări, permițându-i maimutei bipede Sa 
supravieţuiască într-un habitat care devenise impropriu 
maimutelor obişnuite. Maimutele bipede deveniseră astfel 
capabile să parcurgă distanţe mari străbătând zone 
împădurite largi în căutarea surselor de hrană. Apariţia 
genului Homo a fost însoţită de apariţia unui nou tip de 
locomotie, bazat tot pe bipedism, însă mai agila si mai 
activă. Statura mică a oamenilor actuali permite un mers în 
ritm susţinut favorizând pierderea căldurii produse în 
exces, lucru important pentru un animal activ într-un mediu 
neîmpădurit şi cald, cum era Homo timpuriu. Mersul 
eficient, cu paşi mari, a reprezentat o schimbare esenţială 
pentru adaptarea hominidelor. Această schimbare a 
implicat cu siguranţă apariţia într-un anumit grad a 
vânătorii organizate, aşa cum se va constata în capitolul 
următor. 

Capacitatea unui animal activ de a pierde căldura în 
exces este deosebit de importantă pentru buna funcţionare 

a creierului, idee susţinută de către antropologul Dean Falk 
de la State University din New York, Albany. În cercetările 
sale de anatomie întreprinse în 1980, ea a demonstrat că 
structura vaselor sangvine care irigă creierul la Homo 
permite o răcire eficientă, în timp ce la australopitecine 
lucrurile nu stau aşa. Ipoteza aşa-numitului „radiator” 
emisă de Falk este un argument în plus în favoarea 
însemnătăţii adaptării genului Homo. 


Faptul că adaptarea genului Homo a avut succes este 
evident: avem astăzi certitudinea. Dar de ce nu am fost 
urmaţi şi de celelalte maimuțe bipede? 

Acum două milioane de ani, Homo coexista cu mai multe 
specii de Australopithecus în sudul şi nordul Africii. Un 
milion de ani mai târziu Homo se găsea însă într-o 
splendidă izolare; diversele specii de australopitecine 
dispăruseră. (Suntem tentaţi să considerăm extinctia unei 
specii ca pe o dovadă a ratării acelei specii - ceva care se 
întâmplă unei specii care, dintr-un motiv sau altul, nu face 
fata încercărilor la care o supune natura. De fapt, extinctia 
este, în final, soarta oricărei specii: peste 99% din toate 
speciile care au existat vreodată nu mai există astăzi, 
probabil în egală măsură datorită ghinionului ca şi genelor 
„proaste”.) Ce ştim despre soarta australopitecinelor? 

Sunt adeseori întrebat dacă sunt de părere că Homo, 
odată ce a devenit consumator de carne, şi-a inclus în dietă 
şi pe rudele sale australopitecine, fiind astfel una dintre 
cauzele extinctiei lor. Nu mă îndoiesc de faptul ca, din când 
în când, Homo timpuriu ucidea şi  australopitecine 
vulnerabile, în aceeaşi măsură însă în care vâna şi antilope 
sau alte animale atunci când avea ocazia. Cauza extinctiei 
australopitecinelor a fost probabil mult mai prozaică. 

Ştim că Homo erectus a fost o specie deosebit de reuşită, 
din moment ce a fost prima specie umană care şi-a extins 
arealul dincolo de hotarele Africii. Ca urmare, este posibil 
ca Homo timpuriu să-şi fi mărit rapid efectivul, devenind 

astfel un competitor important pentru o resursa esentiala 
supravietuirii australopitecinelor: hrana. Mai mult decat 
atât, în intervalul de 1—2 milioane de ani în urmă, 
maimutele terestre, babuinii, au câştigat şi ele în 
competiţia pentru hrană în faţa australopitecinelor. Este 
posibil ca australopitecinele să fi cedat acestei duble 
presiuni competitive, exercitată pe de o parte de Homo, iar 
pe cealaltă parte de babuini. 

CAPITOLUL 4. 


Omul, un vânător nobil? 


Cel puţin anumite categorii de dovezi sprijină ideea că 
aspectul fizic al lui Homo timpuriu reflecta faptul că acesta 
avea o intensă activitate de căutare a cărnii - cu alte 
cuvinte, avea înfăţişarea unui vânător aflat în permanentă 
urmărire a prăzii. Ar fi foarte util să se mediteze asupra 
faptului că vânătoarea şi culesul au persistat ca mijloace de 
subzistență până foarte recent în preistoria umană; numai 
odată cu introducerea agriculturii, acum circa 10.000 de 
ani, au început strămoşii noştri să renunţe la o existenţă 
bazată exclusiv pe cules. O problemă de primă importanţă 
care se pune antropologilor este stabilirea momentului în 
care a apărut acest mod de viaţă tipic uman. Era el prezent 
încă de la începuturile genului Homo, aşa cum am sugerat 
eu? Sau a fost o achiziţie de dată recentă, concomitentă cu 
evoluţia oamenilor moderni, de acum poate 100.000 de 
ani? Pentru a putea răspunde acestor întrebări să ne 
îndreptăm atenţia către indiciile cuprinse în vestigiile fosile 
şi arheologice, în căutarea unor mărturii ale modului de 
viaţă de vânător-culegător. Vom vedea în acest capitol că 
teoriile au suferit modificări în ultimii ani, modificări care 
reflectă o schimbare în modul în care ne evaluăm pe noi 

înşine si pe strămoşii noştri. Înainte de a trece în revistă 
modul în care au fost interpretate vestigiile preistorice, ar fi 
util să ne facem o idee asupra modului de viaţă bazat pe 
cules, aşa cum îl observăm la vânătorii-culegători actuali. 

Combinarea vânătorii ca mod de obţinere a cărnii şi a 
culesului de alimente vegetale constituie o strategie de 
subzistență caracteristică omului. Ea este spectaculos de 
eficientă, permiţând omului să supravieţuiască în orice 
regiune a globului, cu excepţia Antarcticii. Au fost ocupate 
de către om arealuri dintre cele mai diferite, de la pădurile 
tropicale umede la deşerturi, de la fertile regiuni costiere la 
înalte platouri sterile. Dieta oamenilor varia mult de la un 
areal la altul. Nativii nord-vestului american pescuiesc, spre 
exemplu, imense cantităţi de somon, în timp ce populaţiile 
Kung San din Kalahari îşi procurau cea mai mare parte a 
raţiei proteice din fructele de mongongo. 

Totuşi, în ciuda diferenţelor existente între diete şi între 
mediile de viaţă, există numeroase elemente comune ce 
caracterizează modul de viaţă al oricărui vânător-culegător. 
Oamenii trăiesc în grupuri mici şi mobile, de circa 25 de 
indivizi - un nucleu alcătuit din masculi şi femele adulte, 
împreună Cu progeniturile lor. Aceste grupuri 
interacționează cu altele formând o reţea socială şi politică, 
interconectată prin obiceiuri şi limbă. Alcătuită în general 
din aproximativ 500 de indivizi, această reţea este 
cunoscută sub numele de trib dialectal. Grupurile se 
stabilesc în tabere temporare, de unde pleacă în căutarea 
hranei zilnice. 

În majoritatea societăţilor de vânători-culegători care au 
supravieţuit şi care au fost studiate de către antropologi, 
există o clară diviziune a muncii între masculi, care sunt 
răspunzători de vânătoare, şi femele, care culeg hrana de 
natură vegetală. Tabăra este locul unde are loc o 
interacţiune socială intensă şi unde hrana este împărţită; 
când există carne la dispoziţie, împărțirea ei implica adesea 
un ritual complicat, supus unor reguli sociale stricte. 

Pentru occidentali, subzistenta bazată pe resurse 
naturale şi pe tehnologii din cele mai rudimentare pare o 
încercare insurmontabilă. În realitate, este vorba despre un 
mod de viaţă extrem de eficient, care permite uneori 
vânătorilor-culegători să colecteze în trei-patru ore hrana 
suficientă pentru tot restul zilei. O importantă cercetare pe 
care în anii '60—'70 şi-a asumat-o o echipă de antropologi 
de la Harvard a demonstrat că acest lucru este valabil în 
cazul populațiilor! Kung San, care ocupă un areal 
caracterizat prin condiţii extreme, în deşertul Kalahari din 
Botswana.  Vânătorii-culegători sunt perfect adaptati 
mediului lor de viata, într-o măsură greu de imaginat 
pentru un occidental urbanizat. Ca urmare, ei ştiu cum să 
exploateze ceea ce, în ochii oamenilor moderni, reprezintă 
resurse infime. Eficienţa modului lor de viaţă rezidă în 
capacitatea de a exploata resursele vegetale şi animale în 
cadrul unui sistem social în care interdependenta şi 
cooperarea sunt încurajate. Ideea că vânătoarea a avut o 
mare importanţă în evoluţia omului a apărut demult în 
gândirea antropologică, începând încă de la Darwin. În 
cartea sa din 1871, The Descent of Man, el sugera că 
armele de piatră erau folosite nu numai în scopul apărării 
împotriva duşmanilor, ci şi în doborârea prăzii. Adoptarea 
practicării vânătorii cu arme special create a fost o parte 
din ceea ce i-a făcut pe oameni - susţinea el. Imaginea pe 
care Darwin o avea asupra strămoşilor noştri era în mod 
evident influenţată de experienţa acumulată în timpul 
călătoriei sale timp de cinci ani pe nava Beagle. lată cum 
descrie întâlnirea lui cu localnicii Ţării de Foc, din extrema 
sudică a Americii de Sud: 


Faptul că descindem din barbari ar putea fi cu greu pus la 
îndoială. Nu voi uita niciodată uimirea care m-a cuprins atunci 
când am văzut pentru prima dată o sărbătoare a locuitorilor din 
Ţara de Foc, pe o plajă sălbatică şi accidentată, când am avut 
revelaţia că aşa arătau şi strămoşii noştri. Absolut goi, acei 
oameni erau manjiti cu vopsea, aveau părul încâlcit şi lung, gurile 

lor spumegau de excitare, iar expresia lor era sălbatică, 
înspăimântată şi neîncrezătoare. Aproape că nu stăpâneau vreun 
meşteşug, trăind, ca şi animalele, din ceea ce reuşeau să 
captureze. 


Convingerea că vânătoarea a avut un rol fundamental în 
evoluţia noastră si asocierea modului de viaţă al 
strămoşilor noştri cu acela al populațiilor primitive actuale 
au lăsat urme adânci în gândirea antropologică. Într-un 
consistent eseu pe această temă, biologul Timothy Perper 
şi antropologul Carmel Schrire, ambii de la Universitatea 
Rutgers, au rezumat astfel această idee: „Ipoteza vânătorii 
presupune că această practică şi consumarea cărnii au 
declanşat evoluţia umană şi au propulsat omul către ceea 
ce este el astăzi.” Conform acestei ipoteze, susţin Perper şi 
Schrire, vânătoarea ne-a modelat strămoşii în trei privinţe, 
„afectându-le psihicul, comportamentul social şi cel 
teritorial”. Intr-un articol consacrat acestei teme, apărut în 
1963, antropologul sud-african John Robinson a subliniat 
măsura valorii pe care ştiinţa a acordat-o vânătorii în 
preistoria umană. 


Introducerea cărnii în dietă îmi pare să fi fost o modificare 
evolutivă de importanţă covârşitoare, care a deschis o nouă cale 
evolutivă. După mine, această modificare se situează, din punct 
de vedere al importanţei pentru evoluţie, pe acelaşi loc cu 
apariţia mamiferelor - sau, poate mai corect, cu apariţia 
tetrapodelor. Impreuna cu expansiunea relativ însemnată a 
inteligenţei şi culturii, ea a introdus o nouă dimensiune şi un nou 
mecanism evolutiv în tabloul evoluţiei, care la celelalte animale 
sunt, cel mult, slab conturate. 


Presupusa noastră ascendență vânătorească a luat si 
aspecte mitice, devenind echivalentă cu păcatul originar al 
lui Adam şi Eva, care au fost nevoiţi să părăsească 
Paradisul după ce au gustat din fructul oprit. „Conform 
tezei vânătorii”, constată Perper şi Schrire, „omul s-a hrănit 
cu carne pentru a putea supravieţui în savana nemiloasă, 
devenind, ca urmare a acestei strategii, animalul a cărui 

istorie ulterioară este alcătuită din violenţă, cuceriri şi 
vărsare de sânge”. Această idee a fost preluată de către 
Raymond Dart în unele dintre lucrările sale din anii '50 şi, 
mai popularizată, de către Robert Ardrey. „Omul nu s-a 
născut din inocenta, şi nici în Asia” este faimoasa frază de 
început a cărţii lui Ardrey African Genesis, apărută în 1971. 
Imaginea s-a dovedit a fi puternică în mintea publicului 
larg, cât şi în cea a specialiştilor şi, aşa cum vom vedea, ea 
a influenţat modul în care au fost interpretate mărturiile 
arheologice. 

Reuniunea ştiinţifică pe tema „Omul-vânător”, care a 
avut loc în 1966 la Universitatea din Chicago, a constituit 
un moment de referinţă in dezvoltarea gândirii 
antropologice asupra rolului vânătorii în evoluţia noastră. 
Reuniunea a fost importantă din mai multe motive, nu în 
ultimul rând pentru că a dus la recunoaşterea faptului că 
cel mai mare aport caloric era asigurat în societăţile de 
vânători-culegători de hrană vegetală. La fel cum a făcut 
Darwin cu aproape un secol mai devreme, manifestarea a 
pus semnul egal între ceea ce ştim despre modul de viaţă 
al vânătorilor-culegători de azi şi tiparele comportamentale 
ale strămoşilor noştri. Drept consecinţă, dovada consumului 
de carne, prezentă în mărturiile preistorice sub formă de 
aglomerări de unelte de piatră şi oase de animale, a avut, 
aşa cum constată prietenul şi colegul meu arheolog Glynn 
Isaac, de la Universitatea Harvard, o implicatie clara: 
„Urmărind un şir aparent neîntrerupt de vestigii de piatră şi 
os din Pleistocen, a devenit evident că aceste aglomerări 
de obiecte primitive şi resturi de animale sunt urme de 
aşezări umane stabile.” Cu alte cuvinte, se considera că 
strămoşii noştri ar fi avut acelaşi mod de viaţă ca şi 
vânătorii-culegători actuali, dar într-o formă mai primitivă. 

Isaac a determinat un salt semnificativ în gândirea 
antropologică cu ipoteza sa privind împărţirea echitabilă a 
hranei, ipoteză pe care a publicat-o în 1978 în Scientific 
American. În respectivul articol, el muta centrul de pe 

vânătoarea în sine pe influenţa întrajutorării si împărţirii 
echitabile a hranei în modelarea comportamentului uman. 
„Adoptarea obiceiului de a împărţi hrana a favorizat 
dezvoltarea limbajului, reciprocitatii sociale şi intelectului”, 
a spus el în 1982, la o întâlnire care marca centenarul 
morţii lui Darwin. 

Cinci tipare comportamentale deosebesc oamenii de 
rudele noastre maimutele, scria Isaac în articolul său 
publicat în 1978: (1) modul de locomotie biped; (2) limba 
vorbită; (3) împărţirea curentă şi sistematică a hranei într- 
un context social; (4) traiul în aşezări stabile; (5) capturarea 
de prăzi mari. Toate acestea descriu, desigur, 
comportamentul omului modern, dar Isaac a sugerat că 
acum circa două milioane de ani „numeroase modificări 
fundamentale au început să aibă loc în structurile sociale şi 
ecologice ale hominizilor”. Ei erau deja vânători - culegători 
incipienti, trăind în grupuri mici şi mobile şi ocupând tabere 
temporare de unde masculii plecau la vânătoare şi femelele 
la cules de hrană vegetală. Tabăra reprezenta centrul social 
unde avea loc împărţirea hranei. „Deşi carnea era o 
componentă importantă a dietei, ea putea fi obţinută fie 
prin vânătoare, fie de pe urma cadavrelor de animale.” 
Isaac mi-a spus în 1984, cu un an înaintea tragicei sale 
morţi premature: „Ai fi supus unei grele încercări dacă ar 
trebui să spui care a fost modul de obţinere al cărnii după 
dovezile oferite de majoritatea siturilor arheologice.” 

Punctul de vedere susţinut de către Isaac a influenţat 
puternic modul de interpretare a mărturiilor arheologice. 
Fiecare descoperire de unelte de piatră laolaltă cu oase 
fosilizate de animale, ca şi cea mai neînsemnată 
aglomerare de obiecte, erau considerate ca indicând 
localizarea unei vetre străvechi, dovada câtorva zile de 
activitate a unui grup de vânători-culegători. Argumentul lui 
Isaac era plauzibil şi, aşa cum scriam în cartea mea din 
1981, The Making of Mankind, „ipoteza împărţirii hranei 
este un argument puternic pentru explicarea a ceea cea 

deschis oamenilor timpurii calea către omul modern”. 
Ipoteza părea compatibilă cu modul în care interpretam 
mărturiile arheologice şi fosile şi avea la bază principii 
biologice solide. Richard Potts de la Smithsonian Institution 
a fost de aceeaşi părere. În cartea sa publicată în 1988, 
intitulată Early Hominid Activities at Olduvai, el observa ca 
ipoteza lui Isaac „părea o interpretare deosebit de 
atrăgătoare”, notând că: 


Ipoteza împărţirii hranei şi a vetrelor stabile include foarte 
multe elemente de comportament uman şi viaţă socială relevante 
pentru antropologi - reciprocitate, schimb, relaţii de rudenie, 
subzistență, diviziunea muncii şi limbaj. Descoperind în vestigii, în 
oase şi pietre, unele elemente ale modului de viaţă de vânător- 
culegător, arheologii au dedus că implicit au existat şi celelalte 
elemente caracteristice. Tabloul era complet. 


La sfârşitul anilor '70 şi începutul anilor '80 însă, acest 
raţionament a început să sufere modificări, sub influenţa 
exercitată de către Isaac şi de către arheologul Lewis 
Binford, pe atunci la Universitatea din New Mexico. Ambii 
au conştientizat faptul că mare parte din interpretările 
mărturiilor preistorice se bazau exclusiv pe presupuneri. 
Independent unul faţă de celălalt, ei au început să separe 
ceea ce putea fi cu certitudine dedus din analiza vestigiilor 
de ceea ce era simplă presupunere. Au început de la nivelul 
fundamental, căutând semnificaţia găsirii laolaltă a 
pietrelor şi oaselor de animale. Implica oare aceasta 
coincidenţă spaţială că în locurile respective avuseseră loc 
în preistorie înjunghieri de animale, aşa cum s-a presupus 
iniţial? Şi dacă acest fapt ar putea fi dovedit, implica oare 
aceasta că oamenii care făcuseră acest lucru duceau 
acelaşi tip de viaţă ca şi vânătorii-culegători actuali? 

Isaac şi cu mine am purtat adesea discuţii despre diverse 
ipoteze privitoare la mijloacele de subzistență, el fiind 
capabil să creeze nenumărate scenarii care să explice de 
ce au sfârşit oasele şi pietrele în acelaşi loc, fără ca vreunul 

dintre aceste scenarii sa aiba ceva de a face cu un mod de 
viata de vânător-culegător. Spre exemplu, un grup de 
oameni timpurii ar fi putut petrece catva timp sub un copac 
numai pentru a se bucura de umbra acestuia, sfărâmând 
între timp pietre în alt scop decât acela de a le folosi la 
sfâşierea carcaselor de animale - de pildă puteau fabrica 
aşchii de piatră pentru a le folosi la cioplirea betelor 
utilizate pentru dezgroparea rădăcinilor. Un timp după ce 
grupul ar fi părăsit locul, un leopard ar fi putut veni să se 
catere în copac târându-şi prada dupa el, aşa cum 
procedeaza adesea aceste animale. Treptat, carcasa ar fi 
putrezit si oasele s-ar fi rostogolit pe sol ajungand sa zaca 
printre pietrele împrăştiate, lăsate acolo de către făuritorii 
de unelte. Cum ar putea oare un arheolog, cercetând situl 
1,5 milioane de ani mai târziu, să distingă între un 
asemenea scenariu şi acela care ar susţine că acolo ar fi 
avut loc o înjunghiere de animale de către un grup de 
vânători-culegători nomazi? Convingerea mea era că 
oamenii timpurii au practicat într-adevăr o anumită formă 
de vânătoare si cules, dar intelegeam grija lui Isaac pentru 
o interpretare cât mai corectă a mărturiilor. 

Atacul lui Lewis Binford asupra teoriei convenţionale a 
fost şi mai acerb decât acela a lui Isaac. In cartea sa Bones: 
Ancient Men and Modern Myth, apărută în 1981, el sugera 
că arheologii care au interpretat semnificaţia aglomerărilor 
de unelte de piatră şi oase ca fiind urme ale taberelor 
străvechi „inventau basme despre trecutul strămoşilor 
noştri hominizi”. Binford, care a dedicat o mică parte din 
munca sa studierii siturilor arheologice timpurii, şi-a tras 
iniţial concluziile în urma studiului oaselor Omului de 
Neanderthal, care a trăit în Eurasia acum 135.000—34.000 
de ani. 

„Am ajuns la convingerea că organizarea modului de 
viata de vânător-culegător în cazul acestor strămoşi relativ 
recenți era destul de diferită de aceea a lui Homo sapiens 
modern”, scria el în 1985, într-o publicaţie de notorietate. 

,Daca acestea erau adevarate, atunci modurile de viata 
aproape umane ale primilor oameni, descrise in cadrul 
modelului consensual, apar ca extrem de improbabile.” 
Binford a sugerat ca vânătoarea organizată a început sa 
apară abia după apariţia oamenilor moderni, care ar fi avut 
loc, după estimările lui, acum 45.000—35.000 de ani. 

Niciunul dintre siturile arheologice timpurii nu ar putea fi 
privit ca reprezentând urmele unor incinte ale unor vechi 
aşezări, susţinea Binford. El a ajuns la această concluzie în 
urmă analizării datelor obţinute de către alţi cercetători 
despre oase găsite în unele dintre siturile arheologice de la 
Olduvai Gorge. Acestea erau locurile unde animalele de 
pradă îşi sacrificau şi consumau vânatul, a spus el. Imediat 
ce prădători ca leul şi hiena părăseau locul, hominizii 
veneau să curețe cadavrele de orice fărâmă de carne 
rămasă pe ele. „Cea mai mare şi adeseori singura parte 
utilizabilă sau comestibilă rămânea măduva oaselor”, scria 
el. „Nu există nicio dovadă în sprijinul teoriei că hominidele 
îşi transportau hrana de la locul unde o găseau la tabără, 
spre a fi consumată. In aceeaşi măsură, teoria conform 
căreia hrana era împărţită este total lipsită de 
argumentatie.” Această teorie ne prezintă o imagine cu 
totul diferită despre strămoşii noştri de acum două milioane 
de ani. „Ei nu aveau nimic romantic”, scria Binford, „ci erau 
consumatori care explorau curent carcase de erbivore 
moarte, pentru a găsi mici bucățele comestibile”. 

În această viziune asupra preistoriei umane, strămoşii 
noştri devin mai puţin asemănători cu omul actual, nu 
numai în privinţa modului lor de subzistență ci si a altor 
elemente comportamentale: spre exemplu limbajul, 
moralitatea şi conştiinţa, care le-ar fi lipsit. Binford a 
concluzionat: „Specia noastră s-a dezvoltat nu în urma unor 
procese treptate şi progresive ci dintr-odată, într-o perioadă 
relativ scurtă de timp.” Aceasta a fost „esenţa” filosofică a 
polemicii. Dacă Homo timpuriu avea un mod de viaţă cu 
aspecte comune cu acelea ale modului de viaţă al omului 

actual, atunci va trebui să admitem ca apariţia esenței 
umanităţii a fost un proces treptat care ne leagă de trecutul 
îndepărtat. Dacă însă comportamentul uman a evoluat 
rapid şi de curând, atunci ne găsim într-o totală izolare, 
nelegati de trecutul îndepărtat şi de restul naturii. 

Deşi Isaac împărtăşea îngrijorarea lui Binford legată de 
supraevaluarea semnificației vestigiilor preistorice, el a 
abordat rectificarea acestei situaţii din alt unghi: spre 
deosebire de Binford, care a lucrat intens cu date obţinute 
de alţi cercetători, Isaac a hotărât să excaveze el însuşi un 
sit arheologic, pentru a putea privi mărturiile arheologice cu 
alti ochi. Cu toate că distingerea între vânătoare si 
prădarea de cadavre nu era crucială în ipoteza lui Isaac 
privind împărţirea hranei, ea a devenit importantă pentru 
reevaluarea vestigiilor arheologice. Vânător sau necrofag? 
Aceasta era întrebarea. 

În principiu, vânătoarea ar fi trebuit să lase urme diferite 
faţă de cele lăsate de necrofagie, în vestigiile arheologice, 
diferenţă care ar trebui să poată fi sesizată datorită faptului 
că fiecare dintre cele două tipuri de consumator lăsa în 
urmă alte părţi din corpul animalului consumat. De pildă, 
când vânătorul vrea să pună o pradă la loc sigur, are de 
ales între a transporta spre tabără întreaga carcasă sau 
doar o parte oarecare din ea. Dimpotrivă, un prădător de 
cadavre nu dispune decât de ceea ce poate găsi abandonat 
într-un loc de vânătoare de către alt prădător: alegerea 
părţilor corpului pe care le poate transporta către tabără va 
fi mult mai limitată. Diversitatea oaselor găsite în tabăra 
unui vânător hominid ar trebui să fie, din acest motiv, mai 
vastă decât cea întâlnită în tabăra unui hominid necrofag - 
incluzând uneori chiar şi schelete întregi. 

Există însă numeroşi factori care pot tulbura această 
imagine aparent clară. Aşa cum observa Potts: „Dacă un 
prădător de cadavre găseşte carcasa unui animal mort de 
curând din cauze naturale, sau dacă reuşeşte să 
îndepărteze foarte devreme un prădător de prada sa, 

atunci oasele care vor ramane vor arata la fel ca in cazul tn 
care animalul ar fi fost vanat. Ce este de facut?” 
Antropologul Richard Klein din Chicago, care a analizat 
numeroase depozite de oase fosile din sudul Africii si 
Europa, este de parere ca deosebirea intre cele doua 
strategii de subzistenta este imposibil de stabilit: „Există 
atatea cai prin care oasele pot ajunge intr-un loc anume si 
atâtea lucruri care li se pot întâmpla, încât disputa «vânător 
sau necrofag» poate să nu fie niciodată solutionata în cazul 
hominidelor.” 

Săpăturile initiate de Isaac pentru a testa modul său de 
abordare erau cunoscute sub numele de situl 50, localizat 
în apropiere de coasta Karari, la circa 25 km est de lacul 
Turkana, în nordul Kenyei. Timp de trei ani, începând din 
1977, împreună cu o echipă de arheologi şi geologi, ela 
dezvelit o suprafaţă străveche, ţărmul nisipos al unui mic 
râu. Cu grijă, ei au scos la iveală 1405 obiecte străvechi de 
piatră şi 2100 fragmente de os, unele mari dar cele mai 
multe mici, care fuseseră îngropate acum circa 1,5 milioane 
de ani, când un curs de apă sezonier şi-a părăsit matca la 
începutul unui sezon ploios. Astăzi regiunea este aridă, cu 
tufe şi crânguri în alternanță cu terenuri degradate de 
eroziunea îndelungată. Scopul urmărit de Isaac şi echipa sa 
era acela de a descoperi ce se întâmplase cu 1,5 milioane 
de ani în urmă, când obiectele din piatră şi oasele de 
animale au ajuns în acelaşi loc. 

În primele sale critici, Binford a sugerat că multe din 
aglomerările de oase şi pietre erau rezultatul acţiunii apei. 
Cu alte cuvinte, un râu rapid poate transporta de-a lungul 
său bucăţi de piatră şi os, depozitându-le într-o zonă cu 
energie de transport scăzută, cum ar fi aceea unde râul îşi 
lărgeşte albia, sau pe malul concav al unui meandru. In 
acest caz, acumulările de os şi piatră ar fi urmarea 
întâmplării şi nu a activităţii umane. „Situl arheologic” nu ar 
fi în acest caz altceva decât o îngrămădeală de obiecte 
aduse de apă. O asemenea explicaţie părea puţin probabilă 

în cazul sitului 50, deoarece străvechea bucată de pământ 
fusese aşezată pe malul râului şi nu în interiorul său şi 
deoarece dovezile geologice demonstrau că situl fusese 
acoperit lent. Cu toate acestea, legătura directă dintre oase 
şi pietre trebuia dovedită, nu presupusă. Dovada a apărut 
în modul cel mai neaşteptat, constituindu-se într-una dintre 
descoperirile arheologice de referinţă ale zilelor noastre. 

Când un animal este tranşat sau când un os este curăţat 
de carne cu ajutorul unui cuţit, fie că este din metal sau din 
piatră, măcelarul ajunge inevitabil să cresteze şi osul, 
lăsând urme. În timpul tranşării, urmele de tăieturi s-ar 
aglomera în jurul încheieturilor, în timp ce în cazul dezosării 
ele ar putea avea şi alte localizări. 

Când arheologul Henry Bunn, de la Universitatea din 
Wisconsin, a examinat fragmente de os provenite de la situl 
50, a observat asemenea crestături. La microscop, în 
secţiune transversală, aceste crestături au forma literei ,,V”. 
Fuseseră aceste urme lăsate de către un consumator 
hominid acum 1,5 milioane de ani? Experimente efectuate 
pe oase actuale şi aşchii de piatră au confirmat acest lucru, 
dovedind existenţa unei legături cauzale între oasele şi 
pietrele din acelaşi sit: hominizii le aduseseră acolo şi le 
folosiseră în vederea pregătirii hranei. Această descoperire 
a reprezentat prima dovadă directă a existenţei unei 
legături comportamentale între oasele şi pietrele dintr-un 
sit arheologic timpuriu. În misterul siturilor străvechi se 
simţea încă fumul din vatră. 

Adeseori se întâmplă în ştiinţă ca descoperirile 
importante să fie făcute independent de mai multe 
persoane, aproape concomitent. Aşa s-a întâmplat şi cu 
crestăturile de pe oase. Studiind oase provenite din situri 
arheologice din jurul lacului Turkana şi din Olduvai Gorge, 
Richard Potts împreună cu arheologul Pat Shipman de la 
Johns Hopkins au găsit şi ei urme de crestături. Metodele 
folosite de ei erau uşor diferite faţă de cele folosite de 
Bunn, însă concluzia era aceeaşi: hominizii de acum circa 

doua milioane de ani foloseau aschii de piatra pentru a 
dezmembra carcase si pentru a dezosa carnea. Privind 
înapoi, este de mirare ca crestăturile nu au fost descoperite 
mai devreme, deoarece oasele examinate de Potts şi 
Shipman fuseseră deja studiate în repetate rânduri de mulţi 
alţi cercetători. O intuiţie de moment ar fi fost suficientă 
unei minţi ascuţite pentru a avea revelaţia că, dacă teoria 
arheologică consacrată era corectă, semne ale „măcelăririi” 
animalelor ar trebui să fie prezente pe unele oase fosile. 
Nimeni nu a cercetat însă oasele cu tenacitate, deoarece 
teoria clasică fusese acceptată din oficiu. Cu toate acestea, 
odată ce presupunerile nedovedite ale teoriei clasice au 
fost puse sub semnul întrebării, venise momentul căutării şi 
găsirii dovezilor. 

Situl 50 a furnizat şi alte dovezi ale faptului că hominizii 
foloseau, în viaţa lor cotidiană, pietre pentru dezosarea 
cărnii. Unele dintre oasele lungi găsite în sit erau sparte în 
bucăţi, ca şi când cineva ar fi aşezat osul pe o piatră ca pe 
o nicovală, aplicând apoi o serie de lovituri în lungul său, 
măduva devenind astfel accesibilă. Acest scenariu a fost 
reconstituit pornindu-se de la un adevărat joc de puzzle 
paleolitic, în care fragmentele au fost asamblate pentru a 
reconstitui osul, şi apoi s-a analizat modul în care acesta 
fusese spart, mod ce prezenta semne caracteristice 
determinate de lovire. „Găsirea bucatilor care se potrivesc 
provenite dintr-un os spart prin zdrobire ne îndeamnă să ne 
imaginăm oamenii timpurii în postura de a extrage şi 
consuma măduva oaselor”, au scris Isaac şi colaboratorii 
săi într-un articol în care îşi expuneau descoperirea. Despre 
urmele de crestături ei spuneau: „Găsirea unui capăt 
articular de os prezentând urme lăsate cu siguranţă în 
urma folosirii unei unelte de piatră tăioase pentru 
dezosarea unui membru de antilopă nu poate să nu ne 
evoce imaginea unei «măcelării» incipiente.” 

Aceste imagini ale activităţii hominizilor de acum 1,5 
milioane de ani sunt întărite prin mesaje sugerate de pietre. 

Cand un cioplitor în piatră desprinde aschii, bucăţile tind sa 
cadă pe o zona de mică întindere din jurul său. Aceasta a 
fost exact ceea ce arheologul Ellen Kroll de la Universitatea 
din Wisconsin a găsit la situl 50: spărturile de piatră se 
aglomerau la unul dintre capetele sitului. Similar, bucăţile 
de oase (s-au găsit oase de girafă, hipopotam, antilopă de 
dimensiunea unui elan, ale unui animal asemănător unei 
zebre, ca şi vertebre de somn) se concentrau în acelaşi loc. 


Figura 4.1. Urme străvechi de tranşare a cărnii. Aceste mici 
crestături (indicate prin săgeți) de pe suprafaţa osului 
fosilizat de animal, descoperit într-un sit arheologic din nordul 
Kenyei, vechi de 1,5 milioane de ani, demonstrează că 
oamenii timpurii foloseau obiecte tăioase pentru a dezosa 
carcase de animale. (Prin bunăvoința lui R. Lewin.) 


„Nu putem decât să presupunem motivele pentru care 
extremitatea nordică a sitului era preferată pentru anumite 
acţiuni, dar observaţiile făcute pot indica, spre exemplu, că 
acolo ar fi existat un copac umbros”, au scris Isaac şi 

colaboratorii sai. Un aspect si mai remarcabil al aschiilor de 
piatră era acela ca, la fel ca si în cazul osului zdrobit, unele 
puteau fi reasamblate pentru a reconstitui întreaga bucată 
originară de silex. 

Am menţionat în capitolul al doilea că Nicholas Toth si 
Lawrence Keeley au analizat microscopic numeroase aşchii 
de piatră găsind dovezi ale faptului că ele au fost folosite la 
tranşarea cărnii, cioplirea lemnului şi tăierea de ţesuturi 
vegetale moi. Aceste aşchii proveneau din situl 50, iar 
rezultatele analizei au îmbogăţit imaginea diversităţii 
activităţilor practicate acum 1,5 milioane de ani. Departe 
de imaginea grămezii de obiecte aduse de apă, activitatea 
din situl 50 presupunea aducerea carcaselor de către 
hominizi şi prelucrarea lor cu ajutorul unor unelte de piatră 
cioplite acolo. Dovedirea faptului că oasele şi pietrele erau 
în mod deliberat transportate către un loc ce reprezenta 
centrul prelucrării hranei a fost un pas important în 
clarificarea teoriei arheologice după zarva iscata de 
polemicile de la sfârşitul anilor '70. Implica oare aceasta 
dovadă faptul că hominizii sitului 50, Homo erectus, erau 
vânători sau prădători de cadavre? 

Isaac şi colaboratorii săi au rationat în felul următor: 
„Caracteristicile depozitelor de oase susţin mai degrabă 
ipoteza necrofagiei decât pe cea a vânătorii active ca mod 
de obţinere a cărnii.” Fiind găsite în sit carcase întregi, ar 
putea fi trasă concluzia vânătorii. Dar, aşa cum am arătat 
mai devreme, interpretarea caracteristicilor depozitelor de 
oase poate fi eronată. Cu toate acestea, alte categorii de 
dovezi au fost aduse în sprijinul ideii că prădarea cadavrelor 
era modul de obţinere a cărnii la Homo timpuriu. Spre 
exemplu, Shipman a examinat distribuţia crestăturilor de 
pe oasele străvechi şi a constatat două lucruri. In primul 
rând, numai aproximativ jumătate dintre ele erau 
consecinţa transarii; în al doilea rând, numeroase crestături 
se găseau pe oase de regulă sărace în carne. In plus, o 
mare parte din crestături se intersectau cu urme lăsate de 

dintii carnivorelor, aratand ca acestea muscasera oasele 
înainte ca ele să intre în posesia hominizilor. Aceasta, a 
concluzionat Shipman, este „dovada zdrobitoare pentru 
necrofagie”, adăugând că este o imagine „nefamiliară şi 
umilitoare” a strămoşilor noştri. Într-adevăr, este departe 
de imaginea omului-vanator nobil oferită de teoria 
tradiţională. 

Îmi pare probabil ca procurarea cărnii de către Homo 
timpuriu să fi implicat prădarea de cadavre. Aşa cum 
remarca Shipman, „carnivorele consumă cadavrele atunci 
când pot şi vânează atunci când trebuie”. Cred însă că 
recenta revoluţie intelectuală din arheologie a ajuns prea 
departe, aşa cum se întâmplă adesea în ştiinţă. 
Respingerea ideii că Homo timpuriu ar fi vânat a fost prea 
categorică. Găsesc semnificativ faptul că examinarea 
distribuţiei crestăturilor de către Shipman a arătat că există 
atât de multe pe oasele sărace în carne. Ce concluzie se 
poate trage? Tendoane şi piele. Cu aceste materii prime 
este foarte uşor să fabrici capcane eficiente pentru 
capturarea unei prăzi relativ voluminoase. Aş fi foarte 
surprins să aflu că Homo erectus timpuriu nu s-ar fi angajat 
într-un asemenea tip de vânătoare. Infatisarea umană care 
a apărut odată cu Homo este compatibilă cu adaptarea 
pentru vânătoare. Pentru Isaac, cercetările în situl 50 au 
fost salutare. Deşi a confirmat faptul că hominizii 
transportau oase şi pietre către un loc anume, ele nu au 
demonstrat neapărat că hominizii ar fi folosit acel loc drept 
locuinţă. „Recunosc că ipotezele pe care le-am avansat în 
legătură cu comportamentul  hominizilor timpurii în 
articolele precedente i-au făcut să pară umani”, a scris el în 
1983. În consecinţă, a sugerat înlocuirea „ipotezei împărţirii 
hranei” cu ipoteza care susţine prădarea cadavrelor cu 
predilecție într-o anumită zonă a aşezării. Eu îl suspectez de 
prea multă precauţie. 

Nu pot afirma că rezultatele săpăturilor de la situl 50 
confirmă ipoteza că Homo sapiens ar fi trăit ca vânător- 

culegator, deplasandu-se la fiecare cateva zile de la o 
aşezare temporară la alta (aşezări unde aducea şi impartea 
hrana). Cât din mediul social şi economic descris în ipoteza 
originală a împărţirii hranei emisă de către Isaac a existat 
într-adevăr în situl 50 rămâne o enigma. In ceea ce ma 
priveşte există însă suficiente dovezi care indreptateste 
ideea că Homo timpuriu era cu puţin mai evoluat decât un 
cimpanzeu în privinţa competenţelor sociale, cognitive şi 
tehnologice. Nu vreau să sugerez că aceste creaturi erau 
vânătoriculegători la scară mică, dar sunt convins că natura 
umană a vânătorului-culegător primitiv începea să se 
formeze în acea perioadă. 


Deşi nu vom putea şti niciodată cu siguranţă cum 
decurgea viaţa de zi cu zi în căzui unui Homo erectus 
timpuriu, ne putem folosi imaginaţia şi numeroasele 
mărturii arheologice provenite din situl 50 pentru a 
reconstitui o scenă de acum 1,5 milioane de ani: 


Un râu sezonier îşi croieşte liniştit drum printr-o largă câmpie 
inundabilă aflată la est de un gigantic lac. Salcâmi înalţi 
mărginesc malurile sinuoase ale râului aruncând o binevenită 
umbră împotriva soarelui tropical. Cea mai mare parte a anului, 
albia râului este secată, însă apa recentelor ploi căzute peste 
dealurile situate la nord îşi croiesc drum către lac umplând încet 
albia râului. De câteva săptămâni deja, câmpia inundabilă 
strălucea de culori, cu plante înflorite, cu pete galbene si purpurii 
contrastând cu portocaliul pământului şi salcâmi pitici arătând ca 
nişte nori albi şi umflaţi. Sezonul ploios este iminent. In preajma 
unui meandru vedem un mic grup de oameni, cinci femei adulte şi 
o liotă de copii şi tineri. Ei sunt atletici şi puternici. Sporovăiesc 
tare, unii schimbă replici, care, evident, privesc coeziunea 
grupului, alţii discută despre planurile zilei. Mai devreme, înainte 
de răsăritul soarelui, patru masculi adulţi ai grupului au pornit în 
căutarea cărnii. Rolul femelelor este acela de a culege hrana 
vegetală, principala lor resursă, baza economică a vieţii lor. 
Masculii vânează, femelele culeg. Este un sistem spectaculos de 
eficient pentru grup şi aşa a fost întotdeauna. 

Trei dintre femele sunt acum gata de plecare, goale, cu 

exceptia unei piei de animal aruncata pe umeri, care foloseste la 
transportul copilului si mai tarziu la transportul hranei recoltate. 
Ele au bete scurte si ascutite pe care una dintre femele le-a 
pregătit mai devreme folosind aşchii ascuţite de piatră pentru a 
ciopli ramuri groase. Acestea sunt betele care vor folosi la săpat, 
care permit femelelor să dezgroape tuberculi suculenti, adânc 
îngropaţi, hrana neaccesibilă majorităţii primatelor mari. Plecate, 
în sfârşit, merg într-un singur şir, ca de obicei, spre dealurile 
îndepărtate din jurul lacului, urmând un drum care ştiu că le va 
duce către o sursă bogată în nuci şi tuberculi. Pentru fructe 
coapte vor trebui să aştepte până la sfârşitul anului, când ploile 
vor fi desăvârşit opera naturii. 

În jurul râului, cele două femele rămase se odihnesc linistite pe 
nisipul fin, sub un salcâm înalt, supraveghind zbenguiala a trei 
copii prea mari pentru a mai fi duşi în spate, prea tineri pentru a 
vâna sau a culege; copiii fac ceea ce face orice copil: joacă jocuri 
care prefigurează vieţile lor adulte. In această dimineaţă, unul 
dintre ei face pe antilopa, folosind rămurele drept cornite, iar 
ceilalţi doi joacă rolul Vânătorilor care pândesc prada. Mai târziu, 
cel mai vârstnic dintre cei trei copii, o fată, convinge pe una dintre 
femelele adulte să-i arate, din nou, cum se fabrică uneltele de 
piatră. Cu răbdare, femeia loveşte rapid şi sacadat două bucăţi de 
silex între ele. Se desprinde o aşchie perfectă. Cu aplicaţie fata 
încearcă să facă la fel, fără succes. Femeia apucă mâinile fetei şi 
îi ghidează cu mişcări încete gesturile. 

Fabricarea aşchiilor de piatră este mai dificilă decât pare, iar 
meşteşugul se învaţă în principal prin demonstraţie şi nu prin 
instrucţie verbală. Fata încearcă din nou, de data aceasta un pic 
diferit. O aşchie ascuţită se desprinde din piatră şi fata scapă un 
țipăt triumfător. Ea apucă aschia, o arată către femeia zâmbitoare 
şi apoi se grăbeşte să o arate partenerilor de joacă. Işi continuă 
jocul, imbogatiti de acum cu o mică parte din ştiinţa adulţilor. 
Găsesc un bat, pe care ucenicul-cioplitor îl ascute, formând apoi 
un grup de vânătoare care pleacă în căutare de somoni. 

Spre seară, agitația cuprinde din nou tabăra de la marginea 
râului, cele trei femei revenind încărcate cu hrană, inclusiv cu 
câteva ouă, trei soparle micute şi - captură neaşteptată - miere. 
Multumite de ceea ce au realizat, femeile încep să facă 
presupuneri despre ceea ce vor aduce bărbaţii. Peste câteva zile, 
vânătorii se întorc cu mâna goală. Acesta este riscul implicat de 
căutarea cărnii. Dar când soarta ie este favorabilă, răsplata poate 
fi mare şi cu siguranţă pretuita. 

Curând, zgomotul de voci care se apropie avertizează femeile 

de reîntoarcerea bărbaţilor şi, judecând dupa insufletirea cu care 
discută, aceştia se întorc victorioşi. Cea mai mare parte a zilei ei 
au pândit în linişte o mică turmă de antilope, observând că unul 
dintre animale şchiopăta uşor. În repetate rânduri, acest animal 
rămăsese în urma turmei şi fusese obligat să depună mari eforturi 
pentru a le prinde din urmă pe celelalte. Oamenii au realizat că 
există şanse să răpună un animal mare. Vânătorii echipați cu 
minimum de armament natural sau artificial, aşa cum sunt cei din 
grupul nostru, trebuie să se bizuie pe viclenie. Capacitatea de a 
se deplasa în linişte, confundându-se cu mediul înconjurător, şi 
cunoaşterea momentului exact când trebuie să lovească sunt cele 
mai puternice arme ale acestor vânători. 

In sfârşit, o ocazie se prezintă, şi, intelegandu-se fără cuvinte, 
cei trei bărbaţi ocupă poziţiile strategice. Unul dintre ei aruncă o 
piatră cu precizie şi forţă, reuşind o lovitură ameţitoare; ceilalţi 
doi aleargă pentru a imobiliza prada. O rapidă împunsătură cu un 
bat scurt şi ascuţit duce la eliberarea unei arteziene de sânge din 
jugulara animalului, care se zbate un timp şi apoi moare. 

Obositi de eforturile depuse şi acoperiţi de sudoare şi sânge, 
cei trei bărbaţi jubilează. Un depozit de silex aflat în apropiere le 
furnizează materialul necesar fabricării uneltelor cu care vor 
tranşa prada. Câteva lovituri rapide ale unei pietre cu alta duc la 
obţinerea unui număr suficient de aşchii pentru sectionarea pieii 
groase a animalului şi eliberarea încheieturilor, a cărnii roşii în 
contrast cu oasele albe. Imediat ce muşchii şi tendoanele au 
cedat măiestriei lor, bărbaţii pleacă spre tabără cărând două hălci 
de carne, glumind si tachinându-se între ei pe seama 
evenimentelor zilei şi a rolului pe care fiecare dintre ei l-a jucat în 
acestea. Ei ştiu că vor fi primiţi cu multă bucurie. 

Seara târziu, consumarea cărnii ia aproape forma unui ritual. 
Bărbatul care a condus grupul de vânători taie bucăţi de carne pe 
care le oferă apoi femeilor aşezate în jurul său, precum şi 
celorlalţi bărbaţi. Femeile fac parte şi copiilor lor, care schimbă, în 
joacă, bucatelele între ei. Bărbaţii oferă bucăţi partenerelor lor, de 
la care primesc în schimb altele. Consumarea cărnii este mai mult 
decât subzistență, este o activitate care întăreşte legăturile 
sociale. 

Odată stins entuziasmul declanşat de succesul Vânătorii, 
bărbaţii şi femeile îşi povestesc în tihnă evenimentele din cursul 
zilei. Se ajunge la concluzia că, în curând, vor fi nevoiţi să 
părăsească această tabără prielnică din cauza ploilor tot mai dese 
care vor umfla râul, făcându-l să-şi părăsească albia. Pentru 
moment sunt mulţumiţi. 

Trei zile mai târziu, grupul va părăsi tabăra pentru ultima oară, 
în căutarea siguranţei unui loc mai înalt. Dovezile trecerii lor sunt 
peste tot. Aglomerări de aschii de silex, bete ascuţite şi piei 
prelucrate, mărturii ale abilității lor tehnice. Oase de animale 
sparte, un cap de somn, coji de ouă şi resturi de tuberculi vorbesc 
despre diversitatea dietei lor. S-a stins însă zgomotul taberei. 
Duse sunt şi ritualurile consumării cărnii şi poveştile despre 
pataniile zilei. Curând tabăra părăsită şi tăcută va fi inundată 
încet, pe măsură ce râul se va umfla. Un mâl fin va acoperi locul 
care a adăpostit cinci zile viaţa micului nostru grup, îngropând o 
scurtă istorie. Se va descompune tot ceea ce nu este os sau 
piatră, rămânând urme infime pentru reconstituirea acestei 
poveşti. 


Mulţi vor fi de părere că reconstituirea mea îl umanizează 
prea mult pe Homo erectus. Eu nu cred asta. Am creat o 
imagine a modului de viaţă al unui vânător-culegător şi am 
înzestrat aceşti oameni cu grai. Ambele sunt, cred, 
justificabile deşi fiecare trebuie să fi fost o versiune 
primitivă a ceea ce cunoaştem astăzi. In orice caz, reiese 
clar din dovezile arheologice că aceste făpturi aveau un 
mod de viata superior celor al maimutelor mari, nu în 
ultimul rând datorită abilității lor de a folosi unelte pentru a 
avea acces la alimente cum ar fi carnea sau tuberculii 
subterani. In aceasta etapă a preistoriei noastre, strămoşii 
noştri deveneau oameni, deja foarte asemănători cu ceea 
ce suntem noi astăzi. 

CAPITOLUL 5. 


Originea oamenilor moderni 


Din cele patru evenimente majore care au avut loc în 
cursul evoluţiei umane şi pe care le-am subliniat în prefaţă: 
originea familiei umane însăşi în urmă cu aproximativ şapte 
milioane de ani, „radiaţia adaptiva” a speciei de maimuțe 
bipede survenită ulterior, apariţia unui creier mai dezvoltat 
(efectiv începutul genului Homo), acum 2,5 milioane de ani, 
cel de-al patrulea eveniment, apariţia omului modern, 
asemănător nouă, reprezintă astăzi cea mai fierbinte 
problemă a antropologiei. Diferite ipoteze sunt foarte 
dezbătute şi nu trece o lună fără să asistăm la o conferinţă 
sau la publicarea unei avalanşe de cărţi şi de articole 
ştiinţifice, fiecare dintre ele scoțând în evidenţă opinii cel 
mai adesea diametral opuse. Prin „oamenii asemănători 
nouă” înţeleg modernul Homo sapiens, adică omul cu 
aptitudini pentru tehnologie şi inovaţie, capacitate de 
expresie artistică, conştiinţă introspectivă şi simţ moral. 

Privind în istorie cu numai câteva mii de ani în urmă, 
vedem începuturile apariţiei civilizaţiei: o organizare socială 
tot mai complexă, satele lăsând cale liberă cetăților, 
cetăţile cale liberă oraşelor-state, oraşele state cedând 
locul statelor naţionale. Această aparent inexorabilă 

dezvoltare in planul complexitatii este determinata de 
evolutia culturala si nu de schimbarile biologice. Precum 
oamenii de acum un secol care erau din punct de vedere 
biologic la fel ca noi dar trăiau într-o lume lipsită de 
tehnologie electronică, tot astfel locuitorii satelor de acum 
7000 de ani erau întocmai ca noi, dar lipsiţi de 
infrastructura civilizaţiei. 

Dacă privim în istorie dincolo de originea scrisului, în 
urmă cu aproximativ 6.000 de ani, putem vedea încă de pe 
atunci dovezile inteligenţei omului modern în acţiune. 
Incepând acum aproape 10.000 de ani, grupuri nomade de 
vânători-culegători au descoperit, în mod independent, de 
la un capăt la celălalt al lumii, diverse tehnici agricole. 
Aceasta a fost de asemenea consecinţa evoluţiei culturale 
şi tehnologice, şi nu a celei biologice. Mergeţi dincolo de 
acel timp al transformărilor sociale şi economice şi veţi găsi 
picturi, gravuri şi sculpturi din epoca glaciară în Africa şi 
Europa, care amintesc lumile mentale ale unor oameni ca 
noi. Mergeţi dincolo de acest timp, în orice caz dincolo de 
35.000 de ani şi aceste sclipiri ale minţii omului modern se 
risipesc. Nu vom mai putea găsi în urmele arheologice 
dovezi convingătoare ale activităţii unor oameni cu 
capacităţi mentale asemănătoare nouă. 

Multă vreme antropologii au crezut că apariţia bruscă a 
exprimării artistice si a unor deosebite aptitudini 
tehnologice în urmele arheologice datând de acum 35.000 
de ani, a fost un semnal clar al evoluţiei oamenilor moderni. 
Antropologul britanic Kenneth Oakley a fost printre primii 
care a sugerat în 1951 că aceasta înflorire a 
comportamentului omului modern, s-a asociat cu întâia 
apariţie a unui limbaj pe deplin modern. Într-adevăr, este 
de neconceput ca o specie de oameni să poată stăpâni un 
limbaj modern deplin şi să nu fie totodată deplin modernă 
în toate celelalte privinţe. De aceea, evoluţia limbajului este 
socotită în mare măsură a fi evenimentul culminant în 
apariţia omenirii aşa cum o cunoaştem astăzi. 

Cand ar putea fi situata aparitia omului modern si in ce 
fel s-a petrecut acest eveniment? Treptat si cu multa vreme 
în urmă sau rapid şi recent? Aceste întrebări se află în 
centrul dezbaterilor curente. 

Ca o ironie, dintre toate perioadele evoluţiei umane, cea 
din ultimele sute de mii de ani este de departe cea mai 
bogat înzestrată cu dovezi fosile. Pe lângă o vastă colecţie 
de cranii întregi şi oase posteraniene, au fost descoperite 
vreo douăzeci de schelete relativ complete. Pentru unul ca 
mine, a cărui preocupare este orientată către o perioadă 
timpurie din preistoria umană, în care urma fosilă este rară, 
acestea sunt cele mai mari bogății paleontologice. Şi totuşi 
un acord asupra succesiunii evenimentelor evoluţiei nu este 
încă posibil între colegii mei antropologi. 

Pe lângă aceasta primele fosile umane timpurii 
descoperite vreodată au fost cele ale Omului de 
Neanderthal (caricatura favorită a tuturor oamenilor 
cavernelor), fosile care au jucat un rol important în discuţie. 
Din 1856, de când au fost descoperite primele oase 
neanderthaliene, soarta acestor oameni a fost discutată iar 
şi iar: au fost ei oare strămoşii noştri direcţi sau reprezintă 
doar o fundătură evolutivă care şi-a început extinctia cu 
vreo treizeci de milenii în urmă? Această problemă a fost 
ridicată acum aproape un secol şi jumătate şi, spre 
satisfacția tuturor, continuă să rămână încă fără răspuns. 

Inainte de a examina elementele mai subtile ale discuţiei 
privind apariţia omului modern, ar trebui sa conturam 
problemele mai largi; Povestea începe cu evoluţia genului 
Homo, cu peste două milioane de ani în urmă, şi se termină 
cu apariţia lui Homo sapiens. Două categorii de dovezi au 
existat multă vreme: una privind schimbările anatomice, iar 
cealaltă schimbările survenite în tehnologie şi în alte 
manifestări ale creierului şi mâinii omeneşti. Interpretate 
corect, aceste două categorii de dovezi ar putea ilustra 
aceeaşi istorie a desfăşurării evoluţiei umane. Ele ar indica 
acelaşi model de schimbare de-a lungul timpului. Acestor 

categorii consacrate de dovezi, material pentru 
învăţământul antropologic timp de zeci de ani, li s-a 
adăugat recent o a treia categorie, cea a dovezilor de 
genetică moleculară. În principiu elementele genetice 
ascundeau în ele povestea desfăşurării evoluţiei noastre. 
Povestea pe care o spun aceste dovezi ar trebui să se 
potrivească cu cea spusă de anatomie şi de uneltele din 
piatră. 

Din nefericire nu există o concordanţă între aceste trei 
categorii de dovezi. Există puncte de legătură, dar nu 
există consens. Dificultăţile întâmpinate de antropologi, 
chiar şi atunci când există o asemenea abundență de 
dovezi, amintesc în mod salutar cât de greu este adesea să 
reconstruieşti istoria evoluţiei. 

Descoperirea scheletului băiatului de la Turkana ne dă o 
excelentă idee asupra anatomiei omului timpuriu de acum 
1,6 milioane de ani. Acei indivizi timpurii de Homo erectus 
erau înalţi (băiatul de la Turkana măsura aproape 1,80m), 
atletici, cu muşchi puternici. Chiar şi cel mai puternic 
luptător profesionist actual ar fi fost un rival cam amarat 
pentru un Homo erectus obişnuit. Deşi creierul lui Homo 
erectus timpuriu era mai mare decât al strămoşilor săi 
australopiteci, acesta era totuşi mai mic faţă de cel al 
omului modern, atingând circa 900cm?, comparativ cu 
media de 1350cm: al lui Homo de azi. Cutia craniană a lui 
Homo erectus este lungă şi îngustă, cu frunte mică si teasta 
groasă;  maxilarele sunt întrucâtva proeminente, iar 
deasupra ochilor se află reliefată arcada sprâncenoasă. 
Acest model anatomic de bază a persistat până acum 
aproape o jumătate de milion de ani, deşi în tot acest timp 
a avut loc o creştere a creierului care ajunsese la peste 
1100 cm?. În această vreme populaţiile de Homo erectus s- 
au răspândit din Africa ocupând regiuni întinse din Asia şi 
Europa. (Deşi în Europa nu au fost identificate în mod sigur 
fosile de Homo erectus, dovezi de tehnologie caracteristice 
acestei specii trădează prezenţa ei aici.) 

Resturile fosile umane descoperite, vechi de circa 34.000 
de ani, apartin toate lui Homo sapiens modern. Corpul sau 
este mai putin robust si musculos, fata mai aplatizata, cutia 
craniană mai înaltă, iar peretele cranian mai subţire. 
Arcadele sprâncenoase nu sunt proeminente, iar creierul 
este, în cea mai mare parte a cazurilor, mai mare. Putem 
constata prin urmare că în intervalul dintre acum 500.000 
şi 34.000 de ani are loc o evoluţie ce dă naştere omului 
modern. Din ceea ce s-a descoperit în Africa şi Eurasia în 
domeniul fosilelor şi dovezilor arheologice aparţinând 
acestui interval, putem trage concluzia că evoluţia a fost 
într-adevăr activă, dar căile ei rămân încă neclare. 

Omul de Neanderthal a trăit în intervalul de acum 
135.000—34.000 de ani într-un areal care se întindea din 
vestul Europei până în Asia, trecând prin Orientul Apropiat. 
El a constituit de departe cea mai abundentă componentă a 
urmelor fosile pentru perioada despre care discutăm acum. 
Cu siguranţă că presiunile evolutive au acţionat în 
numeroase populaţii diferite de la un capăt la celălalt al 
Lumii Vechi de-a lungul acestei perioade de la 500.000 la 
34.000 de ani. În afară de exemplare ale omului de 
Neanderthal s-au găsit şi fosile, îndeobşte cranii sau 
fragmente de cranii, dar uneori şi alte părţi ale scheletului, 
ce poartă nume cu rezonanţă romantică: omul de la 
Petralona din Grecia, omul de Arago din sud-vestul Franţei, 
cel de Steinheim din Germania, omul de Broken Hill din 
Zambia şi aşa mai departe. În ciuda multor deosebiri 
existente între aceste exemplare, toate au două elemente 
în comun: sunt mai evoluate decât Homo erectus, deoarece 
au un creier mai mare, şi sunt totodată mai primitive decât 
Homo sapiens, având pereţii cranieni mai compacti şi o 
constituţie mai robustă. Datorită deosebirilor anatomice 
dintre indivizii aparţinând acestei perioade, antropologii au 
hotărât să dea acestor fosile denumirea colectivă de 
Sapiens arhaicus. 

Figura 5.1. Rudele Omului de Neanderthal. Omul de 
Neanderthal are, pe de o parte, o serie de trăsături comune 
cu Homo sapiens, cum ar fi creierul de dimensiuni mărite si, 
pe de altă parte, câteva trăsături comune cu Homo erectus - 
un craniu îngust si înalt, cu arcade sprancenoase reliefate. 
Omul de Neanderthal are totuşi şi multe trăsături specifice, 
cea mai evidentă fiind prognatismul foarte marcat al maxilei. 


Problema căreia trebuie să-i facem față, dat fiind acest 
mozaic de forme anatomice, este de a elabora un model de 

evolutie capabil sa descrie aparitia anatomiei si a modului 
de viaţă caracteristice omului modern. În ultimii ani au fost 
propuse două modele foarte diferite. 

Primul, cunoscut sub numele de ipoteza evoluţiei 
multiregionale, considera apariţia omului modern un 
fenomen care a cuprins întreaga lume veche; Homo 
sapiens a apărut peste tot unde populaţii de Homo erectus 
deveniseră stabile. In această perspectivă, omul de 
Neanderthal, ca element al acestei tendinţe, este prezent 
pe întinsul a trei continente, reprezentând o formă 
anatomică intermediară între Homo erectus şi Homo 
sapiens modern, atât în Europa cât şi în Orientul Mijlociu şi 
estul Asiei. Populaţiile de azi din acele parti ale Lumii Vechi 
au toate drept stramos direct Omul de Neanderthal. Milford 
Wolpoff, antropolog la Universitatea din Michigan, susţine 
că tendinţa evolutivă ireversibilă spre statutul biologic al lui 
Homo sapiens a fost determinată de noul mediu cultural al 
strămoşilor noştri. 

Cultura reprezintă o noutate în natură şi s-ar fi putut 
adăuga ca element unificator la forţele selecţiei naturale. 
De altfel, Christopher Wills, biolog la Universitatea Santa 
Cruz din California, identifica în acest punct o posibilă 
accelerare a ritmului evoluţiei. În cartea sa The Runaway 
Brain, publicată în 1993, el spune: „Forţa care se pare că a 
accelerat creşterea în dimensiuni a creierului nostru 
aparţine unui nou tip de stimul: limbajul, semnele, memoria 
colectivă - toate elemente ale culturii. Aşa cum au evoluat 
în complexitate culturile noastre, au evoluat şi creierele 
noastre, care apoi ne-au orientat culturile către o şi mai 
mare complexitate. Creierele cu dimensiuni crescute şi 
capabile de performanţe superioare au dus spre o cultură 
mai complexă, care, la rândul ei, a condus spre creiere încă 
şi mai mari şi mai performante.” Dacă ar fi avut loc o 
asemenea reacţie autocatalitică sau un astfel de feed-back 
pozitiv, acest proces ar fi putut determina o schimbare 
genetică mai rapidă în numeroase populaţii. 

Am oarecare simpatie pentru ipoteza evoluției 
multiregionale şi odată chiar am propus următoarea 
analogie: dacă luăm o mână de pietricele şi le aruncăm 
într-un bazin cu apă, fiecare pietricică va da naştere unei 
serii de unde care, mai curând sau mai târziu, se va întâlni 
cu alte serii de unde apropiate, generate de celelalte 
pietricele. Bazinul reprezintă Lumea Veche cu populaţia sa 
de bază Sapiens. Acele puncte de la suprafaţa bazinului în 
care cad pietricelele sunt punctele de tranziţie către Homo 
sapiens, iar undele reprezintă migrațiile sale. Această 
analogie a fost folosită de mai mulţi participanţi în 
dezbateri curente, dar acum eu nu mai cred în valabilitatea 
ei. Unul dintre motivele reţinerii mele îl constituie existenţa 
unor importante specimene fosile dintr-o serie de peşteri 
din Israel. 

Săpături în acele locuri au fost întreprinse sporadic de-a 
lungul a peste şase decenii, găsindu-se în unele peşteri 
fosile ale Omului de Neanderthal, iar în altele fosile ale 
omului modern. Până de curând tabloul era clar şi sprijinea 
ipoteza evoluţiei multiregionale. Toate exemplarele Omului 
de Neanderthal care proveneau din peşterile de la Kebarra, 
Tabun şi Amud erau vechi de aproximativ 60.000 de ani. 
Toate exemplarele de om modern provenite din Skhul şi 
Qafzeh erau mai noi, având circa 40.000—50.000 de ani. 
Date fiind aceste repere, o transformare evolutivă în 
această regiune de la Omul de Neanderthal la populaţiile 
umane moderne pare plauzibilă. Într-adevăr, această 
succesiune de fosile a constituit unul dintre argumentele 
cele mai puternice în sprijinul ipotezei evoluției 
multiregionale. 

Spre sfârşitul anilor '80 totuşi, această categorică 
succesiune a fost răsturnată. Cercetători din Marea Britanie 
şi Franţa au folosit noi metode de datare (rezonanţa 
electronică de spin şi termoluminescenta) pe câteva dintre 
aceste fosile; ambele tehnici se bazează pe dezintegrarea 
anumitor izotopi radioactivi comuni multor roci, un proces 

care actioneaza ca un ,,ceas” atomic pentru mineralele din 
roci. Cercetatorii au descoperit ca fosilele omului modern 
de la Skhul si Qafzeh erau mai vechi decât majoritatea 
fosilelor neanderthaliene, avand cu mult peste 40.000 de 
ani. Daca aceste rezultate sunt corecte, Omul de 
Neanderthal nu poate fi stramosul omului modern, asa cum 
cere modelul evolutiei multiregionale. Care este deci 
alternativa? 

Omul modern, in loc de a fi produsul unei tendinte 
evolutive pe tot cuprinsul Lumii Vechi, este văzut în 
modelul alternativ ca aparţinând unei singure aşezări 
geografice. Grupuri de Homo sapiens moderni ar fi migrat 
din această aşezare şi s-ar fi răspândit în restul Lumii Vechi 
înlocuind populaţiile premoderne existente. Acest model a 
fost denumit în mai multe feluri: ipoteza „Arca lui Noe” sau 
„Grădina Raiului”. Mai recent a primit denumirea de ipoteza 
Out of Africa, deoarece Africa sub-sahariană a fost 
identificată drept locul cel mai probabil în care au evoluat 
primii oameni moderni. Mai mulţi antropologi au contribuit 
la configurarea acestui punct de vedere, dar Christopher 
Stringer de la Muzeul de Istorie Naturală din Londra este cel 
mai fervent susţinător al său. 

Cele două modele ar putea fi cu greu mai diferite unul de 
celălalt. Modelul evoluţiei multiregionale descrie o tendinţă 
evolutivă pe tot cuprinsul Lumii Vechi spre Homo sapiens 
modern, cu migrații reduse si fara înlocuiri de populaţii, pe 
când modelul Out of Africa susţine existenţa unui singur 
areal de origine a lui Homo sapiens, apariţia sa fiind urmată 
de o migraţie de amploare dintr-o parte în alta a Lumii 
Vechi având drept rezultat înlocuirea populațiilor 
premoderne existente. Pe lângă aceasta, în primul model, 
populaţiile premoderne locale (cunoscute sub numele de 
rase geografice) ar avea rădăcini genetice adânci, fiind 
total izolate unele de altele timp de peste două milioane de 
ani; în cel de al doilea model, aceste populaţii ar avea 
rădăcini genetice mai puţin adânci, toate derivând dintr-o 

singură populație apărută recent în Africa. 


Evoluţia multiregională „Out of Africa“ 

Figura 5.2. Două imagini legate de originile omului modern. 
Modelul multiregional, la stânga, arată că populațiile de 
Homo erectus s-au răspândit dincolo de granițele Africii acum 
circa două milioane de ani, ocupând întreaga Lume Veche. 
Continuitatea genetică a fost menținută peste tot în Lumea 
Veche prin fluxul genic în populațiile locale, astfel încât 
tendința evolutivă spre formarea lui Homo sapiens modern s- 
a manifestat concertat pretutindeni unde au existat populații 
de Homo erectus. La dreapta, modelul Out of Africa, conform 
căruia Homo sapiens modern a apărut recent în Africa şi s-a 
răspândit rapid în restul lumii vechi, înlocuind populaţiile 
preexistente de Homo erectus şi Homo sapiens timpuriu. 


Cele două modele sunt de asemenea foarte diferite în 
modul de interpretare a vestigiilor fosile. Conform 
modelului evoluţiei multiregionale, caracteristicile 
anatomice pe care le găsim la populaţiile moderne ar fi 
detectabile şi la fosilele provenite din aceeaşi regiune, 
mergând înapoi cu aproape două milioane de ani, când 
Homo erectus îşi extindea prima dată arealul dincolo de 
Africa. In modelul Out of Africa nu este de aşteptat o astfel 
de continuitate regională de-a lungul timpului; într-adevăr, 

populaţiile moderne nu ar putea avea în comun nici măcar 
o singură caracteristică africană. 

Milford Wolpoff, cel mai înfocat susţinător al ipotezei 
evoluţiei multiregionale, spunea la întâlnirea din 1990 a 
Asociaţiei Americane pentru Progresul Ştiinţei (American 
Association for the Advancement of Science) că „problema 
privind continuitatea anatomica este clar demonstrată”. In 
nordul Asiei, spre exemplu, anumite trăsături (ca forma 
feţei, configuraţia oaselor feţei si forma de lopatica a 
incisivilor) pot fi observate la fosile vechi de 750.000 de 
ani, la fosilele celebrului Om de la Pekin, care datează de 
acum un sfert de milion de ani, ca şi la populaţiile chineze 
moderne. Stringer confirmă toate acestea, dar observă că 
trăsăturile menţionate nu se găsesc numai în nordul Asiei şi 
prin urmare nu pot fi luate în consideraţie ca dovezi ale 
continuității regionale. 

Wolpoff şi colaboratorii săi aduc un argument similar 
pentru sud-estul Asiei şi Australiei. După cum subliniază 
însă Stringer, presupusa continuitate este clădită pe fosile 
datând doar din trei perioade: de acum 1.800.000, 100.000 
şi respectiv 30.000 de ani. Această sărăcie a elementelor 
de referinţă, spune Stringer, îngreunează enorm rezolvarea 
problemei. 

Aceste exemple ilustrează varietatea de dificultăţi cărora 
antropologii trebuie să le facă faţă, cum ar fi diferenţele de 
opinii privind semnificaţia trăsăturilor anatomice 
importante şi faptul că, în afară de fosilele Omului de 
Neanderthal, urmele fosile sunt mult mai neîndestulătoare 
decât ar dori majoritatea antropologilor (şi decât crede 
majoritatea celor ce nu au tangente cu antropologia). Până 
când aceste impedimente nu vor fi depăşite, un acord 
asupra problemelor mai largi rămâne un deziderat. 


Putem totuşi încerca o evaluare a anatomiei fosile dintr-o 
perspectivă diferită. Omul de Neanderthal pare să fi fost 
scund, cu membre scurte. Această alură reprezintă o 

adaptare fizica potrivita conditiilor climatice reci, care 
predominau pe arealul sau. Anatomia primilor oameni 
moderni din aceeasi parte a lumii este totusi foarte diferita. 
Ei erau înalţi, aveau o constituţie gracilă şi membre lungi. 
Un corp suplu este mult mai adecvat supravieţuirii într-un 
climat tropical sau temperat decât în stepele îngheţate care 
caracterizau Europa erei glaciare. Această situaţie ar fi 
explicabilă dacă primii europeni ar fi fost mai curând urmaşi 
ai emigranților din Africa decât originari din Europa. 
Modelul Out of Africa se bazează în oarecare măsură pe 
această observaţie. El mai este sprijinit şi de o altă 
constatare directă făcută în urma analizării urmelor fosile. 
Dacă ipoteza evoluţiei multiregionale este corectă, atunci 
ar trebui să ne aşteptăm să găsim specimene timpurii de 
om modern apărute mai mult sau mai puţin simultan peste 
tot în Lumea Veche. Acest lucru însă nu se constată. Cele 
mai timpurii fosile aparţinând omului modern cunoscute 
până acum provin probabil din sudul Africii. Spun „probabil” 
nu numai pentru că aceste fosile sunt reprezentate doar din 
fragmente ale maxilarului inferior, ci şi pentru că asupra 
adevăratei lor vârste planează incertitudinea. Spre 
exemplu, fosilele sud-africane de la Border Cave şi Klasies 
River Mouth Cave, socotite a avea puţin peste 100.000 de 
ani, sunt invocate ca argumente în favoarea ipotezei Out of 
Africa. Totuşi, fosilele umane moderne din peşterile de la 
Qafzeh şi Skhul se apropie şi ele de 100.000 de ani 
vechime. Este posibil prin urmare ca primii oameni moderni 
să fi apărut mai întâi în nordul Africii sau în Orientul Mijlociu 
şi apoi să fi emigrat pornind de acolo. Majoritatea 
antropologilor, bazându-se pe ponderea generală a 
probelor, sunt favorabili totuşi ipotezei originii sub- 
sahariene. 

Niciun fel de alte fosile ale omului modern din această 
epocă nu au mai fost descoperite în Asia sau Europa. Dacă 
această situaţie reflectă realitatea evolutivă şi nu este pur 
şi simplu rezultatul eternei şi penibilei probleme a 

insuficientei urmelor fosile, atunci ipoteza Out of Africa pare 
rezonabila. 

Figura 5.3. O hartă a distribuției fosilelor. Harta indică 
localizarea si vârsta (în mii de ani) a fosilelor care dovedesc 
originea omului modern. Omul de Neanderthal s-a găsit 
exclusiv în zona umbrită. Cele mai timpurii specimene de om 
modern au fost găsite in Africa sub-sahariană si în Orientul 
Mijlociu. 


Majoritatea geneticienilor populationisti susțin aceasta 
ipoteză, considerând-o cea mai plauzibilă din punct de 
vedere biologic. Aceşti specialişti cercetează profilul 
genetic al speciei si capacitatea sa de schimbare de-a 
lungul timpului. Dacă arealele ocupate de populațiile unei 
specii rămân in contact între ele, modificările în plan 
genetic care apar în urma mutatiilor se vor răspândi în 
întregul areal ca urmare a încrucişărilor între indivizi. Drept 
rezultat, profilul genetic al speciei se va modifica dar, în 
acelaşi timp, specia va rămâne unitară din punct de vedere 
genetic. Rezultatul este diferit în cazul unei specii ale cărei 

populatii ajung sa fie izolate geografic unele de altele fie 
datorita schimbarii cursului unui rau, fie prin aparitia unui 
pustiu. În acest caz, schimbarea genetică apărută în cadrul 
unei populaţii nu se va mai transmite şi celorlalte populaţii. 
Prin urmare populaţiile izolate pot deveni deosebite genetic 
una de alta putând, în ultimă instanţă, deveni subspecii sau 
chiar specii diferite. Geneticienii populationisti folosesc 
modele matematice pentru a calcula rata cu care se produc 
schimbările genetice la populaţii cu diferite mărimi, putând 
oferi astfel sugestii asupra a ceea ce s-a putut petrece în 
timpuri străvechi. Cea mai mare parte a specialiştilor în 
genetica populațiilor, inclusiv Luigi Luca Cavalli-Sforza de la 
Stanford şi Shahin Rouhani, de la University College din 
Londra, care au dezbătut pe larg acest subiect, sunt 
sceptici în ceea ce priveşte măsura în care a fost posibil 
modelul evoluţiei multiregionale. Ei consideră că acest 
model ar necesita un flux genic de mari proporţii în 
populaţii cu dimensiuni mari, astfel încât să le unească 
genetic, permiţând evoluţiei să opereze schimbarea lor în 
oameni moderni. Şi dacă datele noi privitoare la fosilele 
omului din Java, anunţate la începutul anului 1994, sunt 
corecte, atunci Homo erectus s-a extins dincolo de Africa 
acum aproape două milioane de ani. De aceea, conform 
ipotezei multiregionale, nu numai că ar fi trebuit să existe 
un flux genetic pe o întinsă arie geografică, dar ar fi trebuit 
în acelaşi timp ca acest flux să fi fost întreţinut un timp 
foarte îndelungat. Această situaţie, sunt de părere 
majoritatea specialiştilor în genetica populațiilor, este pur si 
simplu nerealistă. Prin răspândirea populațiilor premoderne 
de-a lungul Europei, Asiei şi Africii, există o mai mare 
probabilitate să fi apărut rase geografice (aşa cum am 
văzut de pildă la sapiens timpuriu) decât un întreg capabil 
de coeziune. 


Vom lăsa deoparte pentru moment fosilele şi ne vom 
îndrepta atenţia către capacitatea de a realiza obiecte 

palpabile, unelte si obiecte de arta. Trebuie sa tinem cont 
de faptul ca cea mai mare parte a comportamentului legat 
de aceasta capacitate la grupurile umane primitive este, 
din punct de vedere al vestigiilor arheologice, invizibila. 
Spre exemplu, ritualul de initiere oficiat de un saman 
implica invocari, cantari, dansuri si o numita ornamentare a 
corpului, dar niciuna dintre aceste componente ale 
ritualului nu apare în urmele arheologice. Prin urmare, când 
găsim unelte de piatră şi obiecte sculptate ori pictate, 
trebuie să ne aducem aminte că acestea ne oferă numai o 
imagine fragmentată asupra lumii vechi. 

Visul nostru ar fi să putem distinge în vestigiile 
arheologice urme ale minţii omului modern. Şi ne-ar face 
plăcere ca aceste urme să arunce o oarecare lumină 
clarificatoare asupra ipotezelor aflate în discuţie. De 
exemplu, dacă aceste urme ar apărea în toată Lumea 
Veche, mai mult sau mai puţin simultan, am putea spune 
că modelul evoluţiei multiregionale descrie modul cel mai 
probabil în care au putut evolua oamenii moderni. Dacă 
însă urmele ar apărea mai întâi într-o zonă izolată, pentru 
ca apoi să se răspândească treptat în restul lumii, acest 
fapt ar da greutate modelului alternativ. Ar fi de sperat, 
fireşte, ca urmele arheologice să corespundă cu modelul 
oferit de urmele fosile. 

Am văzut în capitolul al doilea că apariţia genului Homo 
acum circa 2,5 milioane de ani coincide în linii mari cu 
primele apariţii ale urmelor arheologice. Am văzut de 
asemenea că accentuarea complexităţii uneltelor de piatră, 
acum 1,4 milioane de ani, mergând de la produsele 
industriei oldowane până la cele acheuleene, a urmat 
curând după apariţia lui Homo erectus. Prin urmare, 
legătura dintre biologie şi comportament se dovedeşte a fi 
foarte strânsă: cel mai timpuriu Homo a produs unelte 
simple; un salt în complexitate a avut loc odată cu apariţia 
lui Homo erectus. Această legătură o constatăm din nou 
odată cu apariţia arhaicului sapiens, acum circa o jumătate 

de milion de ani. 

Dupa mai mult de un milion de ani de relativa stagnare, 
productia simpla de toporase de mana a lui Homo erectus a 
cedat locul unei tehnologii mai complexe constand in 
prelucrarea de aschii mari. În vreme ce industria 
acheuleeană se caracteriza prin aproximativ o duzină de 
unelte identificabile, noile industrii numărau nu mai puţin 
de şaizeci. Constatam că noile achiziţii ale lui Homo sapiens 
timpuriu, dar şi ale Omului de Neanderthal, sunt însoţite, în 
mod clar, de o creştere a nivelului de competenţă 
tehnologică. O dată devenită stabilă, noua tehnologie 
suferă foarte puţine modificări. Stagnarea, şi nu evoluţia, 
caracteriza această nouă eră. 

Când a survenit totuşi schimbarea, ea fost uluitoare, atât 
de uluitoare încât trebuie să fim prudenti să nu ne 
împiedice să vedem realitatea din spatele ei. Acum circa 
35.000 de ani, în Europa, oamenii au început să 
manufactureze unelte cu forme dintre cele mai perfecte, 
obţinute prin prelucrarea unor plăci de piatră desprinse cu 
grijă. Pentru întâia oară erau folosite ca materii prime în 
fabricarea uneltelor osul şi cornul. Inventarul uneltelor 
cuprindea deja mai mult de o sută de articole, incluzând 
unelte folosite pentru confecționarea  îmbrăcăminţii 
grosolane, ca si pentru a cresta sau sculpta. Pentru prima 
oară, uneltele se transformau în adevărate opere de artă: 
arcurile confecționate din coarne, spre exemplu, erau 
împodobite cu imagini de animale crestate pe ele. Mai apar 
în urmele fosile mărgele si cercei, ce evidențiază apariția 
unor noi obiceiuri legate de ornamentarea trupului. Cele 
mai evocatoare dintre toate sunt însă picturile rupestre din 
adâncul pesterilor, care sugerează o lume mentală pe care 
o recunoaştem imediat ca având aceleaşi valențe cu a 
noastră. Spre deosebire de epocile anterioare, când 
stagnarea era dominantă, inovaţia devine acum esenţa 
culturii, schimbările survin la intervale de timp de ordinul 
mileniului si nu a sutelor de milenii, ca până atunci. 

Cunoscut sub numele de „revoluţia Paleoliticului superior”, 
acest reper arheologic colectiv constituie dovada sigură a 
atingerii nivelului mental caracteristic omului modern. 

Am spus deci că reperul arheologic al „revoluţiei 
Paleoliticului superior” ar putea să ne îngreuneze accesul la 
realitatea epocii respective. Din motive istorice, dovezile 
arheologice cunoscute din vestul Europei sunt cu mult mai 
bogate decât cele descoperite în Africa. Pentru fiecare sit 
datând din acea perioadă descoperit în Africa, există 
aproape două sute de astfel de situri în Europa de vest. 
Această inegalitate reflectă intensitatea diferită cu care au 
fost explorate din punct de vedere ştiinţific cele două 
continente si nu realitatea preistoriei. Multă vreme 
„revoluţia Paleoliticului superior” a fost considerată drept o 
dovadă a faptului că apariţia omului modern a avut loc în 
Europa apuseană. De fapt, reperul arheologic şi dovezile 
fosile coincideau: ambele indicau ca un impresionant 
eveniment avusese loc în urmă cu aproape 35.000 de ani; 
omul modern apăruse în Europa acum 35.000 de ani, iar 
urmele modului său de viata se regaseau în vestigiile 
arheologice, sau cel puţin aşa părea. 

In ultima vreme acest scenariu a suferit modificări. 
Europa de vest este astăzi recunoscută ca o zonă în care a 
putut avea loc o transformare radicală care a „măturat” 
continentul de la un capăt la altul, de la răsărit la apus. 
Incepând cu acum circa 50.000 de ani, în estul Europei 
populaţiile neanderthaliene încep să dispară, fiind treptat 
înlocuite de omul modern, ultima astfel de înlocuire având 
loc în extremitatea vestică, acum circa 33.000 de ani. 
Apariţia  coincidentă a omului modern şi urmelor 
comportamentului său în vestul Europei exprimă afluxul 
unui nou tip de populaţie, aceea de Homo sapiens modern. 
„Revoluţia Paleoliticului superior” în Europa reprezintă un 
indicator demografic şi nu un reper evolutiv. 

Dacă oamenii au început să emigreze spre Europa 
vestică începând cu acum 50.000 de ani, atunci de unde 

proveneau ei? Pe baza dovezilor fosile am putea spune că, 
după toate probabilitățile, ei veneau din Africa sau poate 
din Orientul Mijlociu. În ciuda sărăciei urmelor arheologice, 
se poate susţine o origine africană a comportamentului 
omului modern. Tehnologii bazate pe folosirea unor lame 
înguste încep să apară pe acel continent cu aproximativ 
100.000 de ani în urmă. Aceasta, amintiţi-vă, ar coincide cu 
primele semne ale apariţiei elementelor anatomice proprii 
omului modern şi ar putea fi considerat drept al treilea 
exemplu de legătură între biologie şi comportament. In 
acest caz legătura poate fi totuşi numai aparentă, fiind doar 
rezultatul unei întâmplări. Spun acest lucru deoarece în 
Orientul Mijlociu, unde vestigiile fosile corespund celor 
arheologice, facem o constatare care, deşi limpede, este în 
acelaşi timp paradoxală. Odată cu aplicarea noilor tehnici 
de datare s-a dovedit că Omul de Neanderthal şi omul 
modern au coexistat în realitate în arealul respectiv de-a 
lungul a 60.000 de ani. (în 1989 Tabun, Omul de 
Neanderthal, s-a dovedit a fi vechi de cel puţin 100.000 de 
ani, ceea ce-l face contemporan cu omul modern de la 
Qafzeh şi Skhul.) în tot acest timp, singura industrie de 
unelte pe care o întâlnim aparţine Omului de Neanderthal. 
Numele dat acestei industrii este acela de industrie 
musteriană, după peştera Le Moustier din Franţa unde a 
fost semnalată pentru întâia oară. Faptul că populaţiile 
umane din Orientul Mijlociu, deşi moderne din punct de 
vedere anatomic, par a fi practicat o industrie de tip 
musterian mai degrabă decât una caracteristică 
Paleoliticului superior dovedeşte că aceste populaţii erau 
moderne doar în formă, nu şi în privinţa modului de viaţă. 
Legătura dintre anatomie şi modul de viaţă pare, prin 
urmare, să se rupă. Reperele arheologice privind modul de 
viaţă al celui mai timpuriu om modern sunt 
nesatisfăcătoare, rare, existând şi posibilitatea de a fi 
incorect interpretate. Deşi industria bazată pe lamă este 
întâlnită pentru prima oară în Africa, nu suntem indreptatiti 

să afirmăm cu siguranţă despre continentul african: 
„Acesta este locul de origine al comportamentului specific 
omului modern, loc din care şi-a continuat apoi 
expansiunea către Eurasia.” 


Cea de a treia categorie de dovezi privitoare la originea 
omului modern, bazată pe genetică moleculară, este cea 
mai sigură. Ea este, de asemenea, şi cea mai 
controversată. În anii '80 a apărut o nouă ipoteză asupra 
originii omului modern. Cunoscută sub numele de ipoteza 
„Evei mitocondriale”, aceasta a susţinut în esenţă şi foarte 
convingător ipoteza Out of Africa. Cei mai mulţi susţinători 
ai ipotezei Out of Africa sunt gata să susţină oricând că pe 
măsură ce oamenii moderni s-au extins dincolo de hotarele 
Africii în restul Lumii Vechi, ei s-au încrucişat într-un 
oarecare grad cu populaţii premoderne. Acest fapt ar fi 
permis transmiterea unor trăsături de continuitate genetică 
de la populaţiile vechi la cele moderne. Ipoteza „Evei 
mitocondriale” infirmă totuşi acest lucru. Conform acestei 
ipoteze, pe măsură ce populaţiile moderne au emigrat 
dincolo de continentul african şi numărul lor s-a mărit, ele 
au înlocuit complet populaţiile premoderne existente până 
atunci. Încrucişările dintre populaţiile imigrante şi cele 
preexistente, dacă au avut loc, au fost nesemnificative. 

La formularea ipotezei „Evei mitocondriale” au ajuns 
simultan cercetătorii din două laboratoare: Douglas Wallace 
şi colaboratorii săi de la Universitatea Emory şi Allan Wilson 
împreună cu echipa sa de la Universitatea din Berkeley, 
California. Aceştia au realizat o atentă examinare a 
materialului genetic (ADN) din organitele celulare denumite 
mitocondrii. Când gametii (ovulul mamei şi spermatozoidul 
tatălui) se unesc, zigotul format va prezenta mitocondrii 
provenite doar de la ovul. Aşadar, ADN-ul mitocondrial este 
moştenit exclusiv pe linie maternă. 

Din mai multe raţiuni de ordin tehnic, ADN-ul 
mitocondrial are avantajul de a oferi informaţii asupra 

generaţiilor trecute, permiţând astfel întrezărirea cursului 
evoluţiei. Fiind moştenit pe linie maternă, ADN-ul 
mitocondrial ne conduce în final la o singură femeie 
ancestrală. Studiile întreprinse în scopul urmăririi obârşiei 
genetice a omului modern au dezvăluit faptul că la bază se 
găseşte o femeie care a trăit în Africa acum circa 150.000 
de ani. (Ar trebui să ţinem cont de faptul că această femeie 
aparţinea unei populaţii care număra peste 10.000 de 
indivizi, astfel încât nu se poate vorbi de o unică pereche, 
Adam şi Eva.) 

Analizele nu indică numai originea africană a omului 
modern, ci şi faptul că nu există dovezi privind încrucişarea 
cu populaţiile moderne. Toate probele de ADN mitocondrial 
aparţinând populațiilor actuale şi analizate până acum sunt 
foarte asemănătoare între ele, evidențiind o origine 
comună şi recentă. Dacă amestecul genetic între Homo 
sapiens modern şi timpuriu ar fi avut loc, unii indivizi ar fi 
trebuit să posede un ADN mitocondrial foarte diferit faţă de 
cel obişnuit, dovadă a originii sale vechi. Până acum au fost 
testati peste 4000 de oameni în toată lumea şi nu a fost 
găsit niciun ADN mitocondrial atât de vechi. Toate tipurile 
de ADN mitocondrial de la populaţiile moderne care au fost 
examinate par a avea origine recentă, ceea ce înseamnă că 
noii veniţi moderni au înlocuit complet vechile populaţii; 
acest proces a început în Africa acum 150.000 ani şi a 
continuat în Eurasia în următorii 100.000 de ani. 

Când Allan Wilson şi echipa sa au publicat primele 
rezultate ale cercetărilor lor într-un articol din 1987 apărut 
în revista Nature, concluziile exprimate, cu îndrăzneală, au 
provocat consternare printre antropologi şi au deşteptat 
interesul publicului larg. După Wilson şi colaboratorii săi, 
datele lor dovedeau că „transformarea lui Homo sapiens 
din arhaic in modern a avut loc în Africa acum 100.000— 
140.000 de ani şi până în ziua de azi oamenii sunt 
descendenţi ai acelei populaţii”. (Analizele ulterioare au dus 
la concluzia că procesul a avut loc mai devreme.) Douglas 

Wallace si colaboratorii săi au susţinut în principiu 
concluziile la care ajunseseră cei de la Berkeley. Milford 
Wolpoff a rămas consecvent modelului său multiregional şi 
a considerat datele şi analizele celorlalţi drept incorecte, 
dar Wilson şi colaboratorii săi au continuat să furnizeze noi 
date, ajungând în cele din urmă la concluzia că, statistic 
vorbind, valabilitatea concluziilor lor era incontestabilă. Cu 
toate acestea, recent s-a dovedit că analizele efectuate de 
ei prezintă anumite nereguli în ceea ce priveşte 
interpretarea statistică, astfel încât concluziile emise de ei 
şi-au pierdut din credibilitate. Cu toate acestea, mulţi 
specialişti în biologie moleculară încă mai sunt de părere că 
datele oferite prin analiza ADN-ului mitocondrial sunt 
suficiente pentru ca ipoteza Out of Africa să poată fi 
susţinută. Este de reţinut faptul că analizele materialului 
genetic nuclear dezvăluie şi ele un tipar asemănător celui 
indicat de ADN-ul mitocondrial. 

Susţinătorii ideii înlocuirii complete sau măcar parţiale a 
populațiilor premoderne de către populaţiile moderne 
trebuie să răspundă unei întrebări dificile: în ce fel s-a 
produs acea înlocuire? După Milford Wolpoff, un astfel de 
scenariu impune acceptarea ideii că a avut loc un genocid 
violent. Suntem obişnuiţi cu astfel de exterminări, care au 
mai avut loc şi în cazul decimării populațiilor de indigeni 
americani sau a aborigenilor australieni în secolul al XIX- 
lea. Este foarte posibil ca în timpuri străvechi un astfel de 
genocid să fi avut într-adevăr loc, cu toate că până acum 
nu există nici cea mai neînsemnată dovadă în această 
privinţă. 

Lipsa dovezilor ne sileşte să căutăm alte alternative 
posibile decât cea bazată pe violenţă. Dacă însă nu există 
alte alternative, atunci cea a violenţei, deşi nedovedită, 
devine cea mai puternică. Ezra Zubrow, de la Universitatea 
de Stat Buffalo din New York, a urmărit un astfel de model 
alternativ. El a imaginat modele computerizate privitoare la 
interacţiunea între două populaţii, una dintre populaţii 

beneficiind de o uşoară superioritate fata de cealaltă. 
Folosind astfel de simulări, el a fost capabil să determine 
avantajul pe care ar fi trebuit să-l aibă o populaţie pentru a 
putea să înlocuiască rapid o altă populaţie, inferioară ei. 
Răspunsul este surprinzător: două procente avantaj pot 
duce la eliminarea celei de-a doua populaţii în numai un 
mileniu. 

Ne este uşor să înţelegem cum o populaţie poate 
distruge o altă populaţie datorită superiorității militare, dar 
este mult mai greu de înţeles cum, de exemplu, o uşoară 
superioritate în exploatarea resurselor precum hrana poate 
acţiona de la sine asupra altei populaţii într-o perioadă 
relativ scurtă, producând consecinţe catastrofale. Dacă 
omul modern a avut un mic avantaj asupra Omului de 
Neanderthal, cum putem oare explica faptul că aceste două 
populaţii au putut coexista timp de 60.000 de ani în 
Orientul Mijlociu? O posibilă explicaţie este aceea că, deşi 
omul modern a evoluat din punct de vedere anatomic, 
evoluţia comportamentului său a fost mai lentă. O a doua 
explicaţie, sprijinită de mulţi cercetători, constă în ideea că 
această coexistenta este doar o aparenţă. Este posibil ca 
diversele populaţii să fi ocupat acelaşi areal cu rândul, în 
funcţie de schimbările climatice. În perioadele mai reci 
omul modern s-a mutat la sud, iar Omul de Neanderthal a 
ocupat Orientul Mijlociu; în perioadele mai calde, lucrurile 
se petreceau invers. Din pricina trecerii timpului, urmele 
din peşteri sunt sărace, iar o astfel de ,impartire” a 
arealului poate fi confundată cu o coexistenta. 

Merită reţinut faptul că acolo unde ştim că au coexistat 
Omul de Neanderthal şi omul modern, şi anume în vestul 
Europei acum 35.000 de ani, în conformitate cu teza lui 
Zubrow, ei au coexistat timp de un mileniu, cel mult două. 
Zubrow nu demonstrează în mod clar că întrecerea 
demografică a fost mijlocul prin care omul modern a 
înlocuit populaţiile premoderne atunci când aceste populaţii 
s-au întâlnit, dar demonstrează că violenţa nu reprezintă 

singura cale de înlocuire posibilă. 

Unde ne conduc toate acestea? Importanta problemă a 
apariţiei omului modern rămâne nerezolvată în ciuda 
numeroaselor informaţii care au fost furnizate în scopul 
clarificării sale. Părerea mea în acest sens este că ipoteza 
evoluţiei multiregionale are totuşi puţine şanse de a se 
dovedi corectă. Bănuiesc că Homo sapiens modern a apărut 
ca un rezultat evolutiv distinct, undeva în Africa; dar cred 
de asemenea că atunci când urmaşi ai acestor primi 
oameni moderni s-au răspândit în Eurasia ei s-au amestecat 
cu populaţiile prexistente. Care este motivul pentru care 
interpretarea probelor genetice nu reflectă acest lucru, nu 
ştim. Poate că interpretarea actuală a acestor probe nu 
este corectă. Poate că, la urma urmei, ipoteza Evei 
mitocondriale se va dovedi corectă. Această incertitudine 
va lua sfârşit atunci când zarva polemicilor se va stinge şi 
vor fi găsite noi dovezi în sprijinul uneia sau alteia dintre 
ipotezele aflate în competiţie. 

CAPITOLUL 6. 


Limbajul artei 


Nu există nicio îndoială că unele dintre cele mai 
convingătoare vestigii de preistorie umană sunt 
reprezentările de animale şi oameni crestate, pictate sau 
sculptate, realizate de-a lungul ultimilor 30.000 de ani. In 
acest timp, omul modern a evoluat şi a ocupat mult din 
Lumea Veche, dar, pesemne, nu încă şi Lumea Nouă. 
Pretutindeni unde au trăit oameni în Africa, Asia, Europa 
sau Australia, ei au creat imagini ale lumii lor. Imboldul de a 
realiza reprezentări a fost vădit irezistibil, iar imaginile 
înseşi sunt irezistibil de evocatoare. Ele sunt, totodată, şi 
misterioase. 

Una dintre cele mai memorabile experienţe trăite ca 
antropolog a fost ocazionată de vizitarea, în 1980, a unora 
dintre peşterile pictate în sud-vestul Franţei. Făcusem o 
serie de filme pentru televiziunea BBC şi avusesem astfel 
ocazia să văd ceea ce puţini putuseră să vadă, inclusiv 
celebra peşteră de la Lascaux, aproape de oraşul Les 
Eyzies, în Dordogne. Cea mai bogat împodobită dintre toate 
peşterile din epoca glaciară din Europa, Lascaux, a fost 
închisă pentru public din 1963 pentru a proteja integritatea 
picturilor; în mod obişnuit exista o severă limitare la cinci 

vizitatori pe zi. Din fericire, o splendidă reproducere a 
pereţilor pictaţi ai peşterii a fost recent terminată, astfel 
încât imaginile pot fi încă văzute. Vizita mea la adevărata 
peşteră Lascaux, în 1980, m-a purtat înapoi în timp, cu trei 
decenii şi jumătate, când am vizitat peştera cu părinţii mei 
şi cu Henri Breuil, cel mai renumit specialist în preistorie al 
Franţei. Imaginile de tauri, cai şi cerbi fuseseră tot atât de 
impresionante cu această ocazie precum fuseseră şi pe 
vremea tinereţii mele, când păreau că se mişcă în faţa 
ochilor. 

Nu mai puţin spectaculoasă decât Lascaux este peştera 
Tuc d'Audoubert, incomparabilă şi uimitoare, la Ariege, în 
Franţa. Aceasta este una dintre cele trei peşteri 
ornamentate de pe proprietatea contelui Robert Bégouén. 
Un coridor îngust, şerpuitor, conduce după mai mulţi 
kilometri de la lumina strălucitoare a soarelui la cea mai 
adâncă întunecime. Reflectoarele contelui luminează pereţii 
şi fac ca umbrele să danseze şi ca lutul pardoselii să 
strălucească portocaliu. In cele din urmă se ajunge la o 
mică rotondă, la capătul coridorului, unde reflectoarele 
proiectează lumina cu dramatismul cuvenit într-un loc din 
mijlocul încăperii. Tavanul pare că se povârneşte jos, 
dincolo de pardoseală. Acolo apar figurile a doi bizoni 
splendid sculptați din lut odihnindu-se lângă nişte stânci. 

Fireşte, cunoşteam imaginile acestor faimoase figuri, dar 
nimic nu mă pregătise pentru a le vedea în realitate. 
Măsurând aproape o şesime din mărimea naturală, 
animalele sunt perfecte ca formă, pline de mişcare în 
imobilismul lor; închid în ele viata. Iscusinta artiştilor care 
au sculptat aceste figuri cu 15.000 de ani în urmă îţi taie 
răsuflarea mai ales dacă îţi reaminteşti condiţiile în care au 
trebuit să lucreze. La lumina simplelor opaite cu seu, ei au 
cărat lutul din încăperile alăturate şi au dat formă 
animalelor cu degetele şi cu un soi de unealtă plată; ochii, 
nările, gura şi coama au fost făcute cu un bat sau cu un os 
ascuţit. După ce terminau, înlăturau cu grijă cele mai multe 

dintre resturile muncii lor, lăsând numai câteva resturi de 
argilă sub formă de suluri. Cândva interpretate drept 
falusuri sau coarne, acestea sunt acum considerate a fi fost 
eşantioane cu ajutorul cărora sculptorii încercau 
plasticitatea argilei. Motivele realizării bizonului, ca si 
împrejurările în care acest bizon a fost creat, se pierd în 
timp. A treia figură este scrijelită nemeşteşugit pe 
pardoseala peşterii, aproape de celelalte două, unde există 
şi o altă statuetă mica, tot din lut. Cel mai curios lucru îl 
constituie totuşi urmele de călcâie din jurul figurilor, 
aparţinând probabil copiilor. Se jucau copiii în timp ce 
artiştii lucrau? Dacă este aşa, de ce n-au rămas şi urme de 
picioare ale artiştilor? Urmele de călcâie au fost lăsate oare 
în timpul unui ritual ce încheia în el o anumită parte din 
mitologia Paleoliticului superior în care figurile de bizon 
constituiau partea esenţială cea mai importantă? Nu ştim 
si, probabil, nici nu putem şti. După cum spune arheologul 
sud-african David Lewis-Williams despre arta preistorică, 
„înţelesul este totdeauna delimitat cultural”. 

Lewis-Williams, care lucrează la Universitatea din 
Witwatersrand, a studiat arta populaţiei Kung San din 
Kalahari, orientându-şi interesul în special spre clarificarea 
înţelesului artei preistorice, incluzând-o şi pe cea a epocii 
glaciare din Europa. El a considerat că expresia artistică 
poate constitui un fir enigmatic în urzeala complicată din 
țesătura culturală a unei societăţi. Mitologia, muzica şi 
dansul sunt de asemenea părţi ale acelei ţesături: fiecare 
fir contribuie la înţelesul întregului, dar prin ele însele 
aceste fire au în mod necesar un înţeles incomplet. 

Chiar dacă am fi fost de faţă la secvenţa de viaţă din 
Paleoliticul superior în care picturile peşterilor îşi împlineau 
menirea, am fi înţeles oare sensul întregului? Mă îndoiesc. 
Trebuie să ne gândim numai la istorisiri relatate în religiile 
moderne pentru a aprecia importanţa simbolurilor criptice 
care pot fi lipsite de sens în afara culturii căreia îi aparţin. 
Gândiţi-vă ce semnificaţie bogată are pentru un creştin 

imaginea unui om cu un toiag si un miel la picioarele lui. Si 
ganditi-va la lipsa unui asemenea sens pentru cineva care 
nu a auzit de creştinism. 

Mesajul meu nu este unul de deznădejde, ci de prudenţă. 
Vechile imagini pe care le avem azi sunt fragmente ale unei 
istorii străvechi şi deşi imboldul de a le afla semnificaţia e 
mare, este mai înţelept să acceptăm limitele probabile ale 
înţelegerii noastre. De altfel, a existat o puternică şi 
probabil inevitabilă prejudecată a occidentului în 
perceperea artei preistorice. O consecinţă a acestei 
prejudecăţi a constituit-o neglijarea artei preistorice din 
răsăritul şi sudul Africii, artă de o egală şi uneori mai mare 
vechime decât cea occidentală. Altă consecinţă a fost 
aceea de a vedea arta din perspectiva occidentală: adică 
de a o vedea ca şi cum ar consta din picturi atârnate pe 
pereţii unui muzeu, ca simple obiecte de privit. Într-adevăr, 
marele cercetător francez al preistoriei, Andre Leroi- 
Gourhan, considera cândva imaginile din epoca glaciară 
drept „originile artei occidentale”. Este clar că nu aşa stau 
lucrurile, deoarece la sfârşitul epocii glaciare, acum 10.000 
de ani, pictura şi gravura figurativă aproape dispăruseră, 
pentru a fi înlocuite de imagini schematice şi modele 
geometrice. Multe dintre tehnicile care fuseseră aplicate la 
Lascaux, ca de pildă perspectiva şi o anume modalitate de 
redare a mişcării, au trebuit să fie reinventate în arta 
modernă odată cu Renaşterea. 

Inainte de a examina unele dintre încercările de a arunca 
o privire asupra vieţii în Paleoliticul superior prin mijlocirea 
vechilor imagini, ar trebui sa schitam o privire generală 
asupra artei epocii glaciare. Perioada în discuţie a început 
acum 35.000 de ani şi s-a încheiat în urmă cu aproximativ 
10.000 de ani, odată cu însuşi sfârşitul epocii glaciare. 
Amintiti-va ca această perioadă a fost martora primei 
apariţii în Europa apuseană a tehnologiei sofisticate care a 
evoluat rapid, de parcă s-ar fi ţinut după modă. 
Succesiunea schimbărilor este marcată de nume date 

fiecarei noi varietati a tehnologiei Paleoliticului superior si 
putem privi la schimbările în arta epocii glaciare folosind 
acelaşi cadru. 

În esenţă, Paleoliticul superior începe cu perioada 
Aurignaciană, de la 34.000 la 30.000 de ani în urmă. Cu 
toate că nu se cunosc peşteri pictate din această perioadă, 
oamenii au depus un efort considerabil pentru a face mici 
mărgele de fildeş, necesare, dupa cat se pare, la 
împodobirea îmbrăcămintei. Ei au realizat, de asemenea, 
splendide figuri umane şi animale, sculptate în mod 
obişnuit în fildeş. De exemplu, jumătate de duzină de mici 
figuri de fildeş reprezentând mamuti şi cai au fost 
recuperate de pe un şantier din Vogelherd, în Germania. 
Una dintre figurinele de cal este o piesă tot atât de 
îndemânatic lucrată ca şi cele ce pot fi găsite de-a lungul 
Paleoliticului superior. Aşa cum am spus, muzica a avut cu 
siguranţă un rol important în viaţa acestor oameni; un mic 
flaut de os din Abri Blanchard, în sud-vestul Franţei, stă 
mărturie pentru acest lucru. 

Oamenii din perioada Gravetiană, de la 30.000 la 22.000 
de ani în urmă, au fost primii care au fabricat figurine de 
lut, unele dintre ele reprezentând animale, altele oameni. 
Picturile din peşteri, în această perioadă din Paleoliticul 
superior, sunt puţine, dar în unele peşteri se găsesc 
amprente de mâini făcute probabil prin ţinerea palmei lipită 
de perete şi prin aruncarea vopselei împrejur (un exemplu 
uşor macabru al acestei practici a fost descoperit la Gargas, 
în Pirineii francezi, unde s-au numărat peste două sute de 
amprente marcate aproape toate de lipsa uneia sau mai 
multor părţi de degete). Cele mai cunoscute inovaţii 
gravetiene sunt totuşi figurinele de femei lipsite adesea de 
trăsături ale feţei şi de partea de jos a picioarelor. Realizate 
din argilă, fildeş sau calcit şi descoperite pe tot cuprinsul 
Europei, ele au fost denumite în mod caracteristic Venus, 
presupunându-se că reprezintă cultul fertilităţii feminine pe 
întregul continent. Recent totuşi, un examen detaliat mai 

critic a arătat o mare diversitate de forme a acestor figuri şi 
puţini cercetători ar mai susţine acum ideea că ele sunt 
destinate cultului fertilităţii. 

Pictura rupestră, care în general a atras cel mai mult 
atenţia, a început în Solutrean, în Paleoliticul superior între 
acum 22.000 de ani şi 18.000 de ani. Alte forme de 
expresie artistică au fost totuşi mult mai pregnante. De 
exemplu, sculptarea de mari, impresionante basoreliefuri 
situate adesea în spaţiile de locuire a fost evident 
importantă pentru cei ce au vietuit în Solutrean. Un 
exemplu minunat este cel de la Roc de Sers în regiunea 
Charentes, unde figuri mari de cai, bizoni, reni, capre de 
munte şi oameni au fost cioplite în stânca din fundul 
adăpostului; unele dintre sculpturi sunt cu vreo 
cincisprezece centimetri în relief. 

Perioada finală a Paleoliticului superior, Magdalenianul, 
care a durat de la 18.000 până acum 11.000 de ani, a fost 
era picturii peşterii adânci; 80% din toate peşterile pictate 
datează din această perioadă. Lascaux a fost pictată în 
acest timp, ca şi Altamira, o peşteră la fel de spectaculoasă 
din regiunea Cantabrică din nordul Spaniei. Magdalenienii 
au fost de asemenea talentaţi sculptori şi gravori de 
obiecte din piatră, os şi fildeş, unele având scop utilitar, ca 
propulsoarele pentru lansarea sulitei, iar altele nu atât de 
vădit folositoare, precum „bastoanele”. Deşi se spune 
adesea că forma umană este o raritate în arta epocii 
glaciare, nu acesta e cazul în perioada magdaleniana. 
Oamenii din magdalenian, de la peştera La Marche, în sud- 
vestul Franţei, au gravat mai mult de o sută de profiluri 
umane, fiecare atât de individualizat încât dă impresia de 
portret. 


Tavanul spectaculos pictat de la Altamira ar fi putut 
rămâne pentru totdeauna nedescoperit fără ajutorul Mariei, 
tânăra fiică a lui Don Marcellion de Sautuola, proprietarul 
moşiei unde se afla peştera. Într-o zi a anului 1879, tatăl şi 

fiica explorau peştera, care fusese descoperită cu un 
deceniu mai devreme. Maria a intrat într-o încăpere joasă, 
pe care de Sautuola o explorase anterior. „Am alergat de 
jur împrejur şi m-am jucat pe ici-pe colo”, îşi reaminteşte ea 
mai târziu. „Deodată, am recunoscut forme şi figuri pe 
tavan. Uite, tată, animale”, a strigat ea. În lumina 
pâlpâitoare a lămpii cu gaz, Maria a văzut ceea ce nimeni 
nu văzuse de 17.000 de ani: imaginile a două duzini de 
bizoni grupaţi într-un cerc, cu doi cai, un lup, trei porci 
mistreți şi trei căprioare spre margine. Imaginile erau 
colorate în roşu, galben şi negru şi păreau atât de 
proaspete de parcă abia ar fi fost pictate. 

Tatăl Mariei, un entuziast arheolog amator, uluit să 
constate că fiica lui găsise ceea ce lui însuşi îi scăpase, şi-a 
dat seama că era vorba de o mare descoperire. Ceea ce, 
din nefericire, specialiştii în preistorie de atunci nu au 
recunoscut: picturile erau atât de strălucitoare şi de vii 
încât aceştia au socotit că ele fuseseră realizate de un 
artist contemporan. Erau în stare prea bună, prea realiste, 
prea artistice, pentru a fi opera unor spirite primitive. Mai 
degrabă, fuseseră făcute de nişte artişti ambulanți 
contemporani. 

La ora aceea fuseseră descoperite mai multe piese de 
artă transportabile, adică oase şi coarne sculptate şi 
gravate. Arta preistorică fusese, prin urmare, recunoscută 
ca atare. Dar nicio pictură nu fusese acceptată ca fiind 
veche. Ca o ironie, chiar înainte ca imaginile de la Altamira 
să fie descoperite, Leopold Chiron, un învățător, 
descoperise gravuri pe pereţii peşterii din Chabot, în sud- 
vestul Franţei. Gravurile erau totuşi greu de desluşit. 
Specialiştii în preistorie ezitau să le accepte ca pe o dovadă 
de artă parietală din Paleoliticul superior. După cum nota 
arheologul britanic Paul Bahn, „în timp ce imaginile din 
Chabot erau prea modeste pentru a produce un impact, 
cele de la Altamira, datorită splendorii lor, nu puteau avea 
credibilitate”. 

Cand, in 1888, de Sautuola a murit, Altamira era inca 
respinsa, socotita ca o incercare vizibila de frauda. Pana la 
urma, recunoasterea Altamirei ca fiind autentic preistorica 
S-a produs printr-o acumulare constanta de descoperiri 
asemănătoare, desi de mai mică semnificaţie, în special în 
Franţa. Cea mai importantă dintre acestea a fost peştera 
din La Mouthe, în Dordogne. Săpăturile începute în 1895 şi 
continuate până la sfârşitul secolului au dezvăluit artă 
parietală, ca de pildă un bizon gravat şi mai multe imagini 
pictate. Sedimente din epoca Paleoliticului superior au 
acoperit unele dintre aceste imagini dovedind astfel că sunt 
vechi. În plus, primul model de lampă paleolitică cioplită din 
gresie a fost descoperit aici, lampa asigurând artiştilor din 
peşteră condiţii de lucru. Opiniile de specialitate au început 
să se schimbe, şi foarte curând pictura Paleoliticului 
superior a fost acceptată ca o realitate. Cel mai important 
eveniment al acestei recunoaşteri l-a constituit studiul lui 
Emile Carthailac, un adversar de frunte al autenticităţii 
picturilor, studiu intitulat Mea culpa d'un sceptique, publicat 
în 1902. „Nu mai avem niciun motiv să ne îndoim de 
Altamira”, scria el. Cu toate că articolul lui Carthailac a 
devenit un exemplu clasic de acceptare de către un om de 
ştiinţă a greselilor sale, tonul lui este în realitate mai 
curând silit, iar el îşi apără scepticismul manifestat înainte. 

La început, picturile epocii glaciare au fost considerate 
„simple mazgaleli inutile, graffiti, ornamentare fără sens, 
activitate gratuită a unor vânători cu timp la dispoziţie”, 
după cum se exprimă Bahn. Această interpretare, spune el, 
provine din concepţia asupra artei în Franţa contemporană: 
„Arta este încă văzută în termenii ultimelor secole, cu 
portretele, peisajele şi picturile ei narative. Era pur şi 
simplu artă, unica ei funcţie era să placă şi să decoreze.” 
Pe lângă aceasta, câţiva francezi influenţi, specialişti în 
preistorie, erau în mod net împotriva clerului şi nu le 
convenea să confere înfăţişare religioasă oamenilor din 
Paleoliticul superior. Această primă interpretare poate fi 

socotita rezonabila, mai ales ca primele exemplare de arta, 
obiectele transportabile, erau într-adevăr simple. Odată cu 
descoperirile ulterioare de artă parietală, aceasta 
perspectivă s-a schimbat. Picturile nu reflectau viaţa reală 
în ceea ce privea numărul de animale de pe tavan şi de pe 
pereţi: apoi, mai existau imagini enigmatice, semne 
geometrice clar reprezentate. 

John Halverson, de la Universitatea Santa Cruz California, 
declara recent că specialiştii în preistorie ar trebui să se 
întoarcă la interpretarea „artei pentru artă”. Nu ne-am 
aştepta să vedem conştiinţa umană pe deplin constituită în 
cursul evoluţiei noastre, argumenta el, aşa încât e posibil 
ca primele specimene de artă preistorică să ne apară 
simpliste, deoarece mintea oamenilor avea o structură 
cognitivă simplă. Picturile de la Altamira par simpliste: în 
evocări, caii, bizonii şi alte animale apar izolate, uneori ca 
grupuri, dar numai rareori sunt înfăţişate în ceea ce ar 
semăna cu un cadru natural. Imaginile sunt exacte, dar 
lipsite de context. Aceasta, spune Halverson, arată că 
artiştii epocii glaciare pictau sau sculptau pur şi simplu 
fragmente din ambientul lor în absenţa completă a oricărui 
înţeles mitologic. 

Găsesc acest argument neconvingător. Doar câteva 
exemple dintre imaginile din epoca glaciară sunt suficiente 
pentru a arăta că arta însemna ceva mai mult decât 
primele deconectări ale minţii moderne. De exemplu, într- 
una dintre peşterile aparţinând contelui Bégouën, peştera 
de la Trois Freres, există o imagine de om/animal himeră, 
cunoscută sub numele de „Vrăjitorul”. Creatura stă pe 
picioarele dinapoi, faţa îi este întoarsă spre a privi ţintă prin 
zid. Etalând o pereche mare de coarne, el pare să fi fost 
alcătuit din părţi ale corpurilor mai multor animale diferite, 
inclusiv ale omului. Aceasta nu e o simplă imagine 
nemediată de „reflectare cognitivă”, aşa cum Halverson ar 
vrea să ne facă să credem. Şi nu este nici prima creatură 
din Sala Taurilor de la Lascaux. Cunoscută ca „Unicornul”, 

creatura poate fi luata drept un om deghizat in animal, sau 
poate o himera. Multe astfel de desene sunt suficiente 
pentru a ne convinge că privim imagini in mare măsură 
mediate de reflectarea cognitivă. 

Cel mai semnificativ, totuşi, este faptul că imaginile sunt 
mult mai complexe decât sugerează Halverson. Aşa cum 
am arătat, picturile şi sculpturile nu sunt scene realiste din 
lumea epocii glaciare. Nu există nimic care să semene cu 
pictura unui peisaj adevărat şi judecând după resturile 
animalelor din aşezările acelor oameni, picturile nu sunt 
nici simple reflectări ale dietei zilnice. Pictorii din 
Paleoliticul superior aveau cai şi bizoni în mintea lor, în timp 
ce în stomac aveau reni şi potârnichi de tundră. Faptul că 
anumite animale ocupau o poziţie cu mult mai importantă 
în imaginile de pe pereţii peşterii decât ocupau în peisaj 
este cu siguranţă semnificativ: ele par să fi avut o 
importanţă specială pentru oamenii din Paleolitic care le-au 
pictat. 


Prima ipoteză majoră care explică de ce oamenii din 
Paleoliticul superior pictau ceea ce făceau invocă 
vânătoarea magică. La sfârşitul secolului, antropologii au 
aflat că picturile aborigenilor australieni făceau parte din 
ritualurile magice şi totemice menite să sporească prada 
vânătorii viitoare. În 1903, istoricul religiilor Salomon 
Reinach susţine că acelaşi lucru ar putea fi valabil şi pentru 
arta Paleoliticului superior: în ambele societăţi, picturile 
înfăţişează puţine specii în raport cu cele existente în 
mediul natural. Oamenii din Paleoliticul superior poate au 
pictat pentru a asigura sporirea animalelor totemice şi de 
pradă, ca şi australienii despre care se ştie că fac acest 
lucru. 

Lui Henri Breuil i-a plăcut ideea lui Reinach, pe care a 
dezvoltat-o şi a sustinut-o cu putere în timpul lungii lui 
cariere. Timp de aproape şaizeci de ani, el a înregistrat, a 
cartat, a copiat şi a adunat imagini din peşterile de pe tot 

cuprinsul Europei. El a stabilit de asemenea o cronologie a 
evoluţiei artei în timpul Paleoliticului superior. In acest timp, 
Breuil a continuat să interpreteze arta ca vânătoare 
magică, aşa cum au făcut şi majoritatea arheologilor. 

O problemă ridicată în legătură cu ipoteza vânătorii 
magice a fost aceea că foarte adesea imaginile pictate nu 
reflectau, aşa cum s-a observat, regimul alimentar al 
pictorilor Paleoliticului Superior.  Antropologul francez 
Claude Levi-Strauss observa odată că în arta Kalahari San şi 
a aborigenilor australieni anumite animale au fost pictate 
mai frecvent, nu pentru că ele erau „bune de mâncat”, ci 
pentru că ele erau „bune de gândit”. Când Breuil a murit, în 
1961, venise vremea apariţiei unei noi perspective, 
perspectiva care a fost impusă de Andre Leroi-Gourhan, cel 
ce va deveni în studiul preistoriei franceze la fel de 
remarcabil ca şi Breuil. 

Leroi-Gourhan a căutat în artă structuri cercetând 
înţelesul în modelele multor imagini, nu în imagini 
individuale, cum făcuse Breuil. El a condus îndelungi 
cercetări ale peşterilor pictate şi a constatat repetarea 
reproducerii imaginilor anumitor animale ,ocupand” 
anumite părţi din peşteri. Cerbul, de exemplu, apărea 
deseori în încăperile de acces, dar era neobişnuit în 
camerele principale. Calul, bizonul şi bourul erau creaturile 
dominante în camerele principale. Carnivorele se aflau în 
special în profunzimea sistemului peşterii. Pe lângă acest 
lucru, spune el, unele animale reprezentau masculinitatea, 
iar altele feminitatea. Imaginea calului exprima 
masculinitatea, iar bizonul feminitatea; cerbul şi capra 
sălbatică exprimau de asemenea masculinitatea, mamutul 
şi bourul înfăţişau feminitatea. Pentru Leroi-Gourhan, 
ordinea din picturi reflecta ordinea din societatea 
Paleoliticului superior si anume diviziunea dintre masculin 
si feminin. Un alt arheolog francez, Annette Laming- 
Emperaire, a dezvoltat un concept asemănător despre 
dualitatea masculin-feminin. Totuşi, cei doi cercetători sunt 

adesea in dezacord cu privire la imaginile care reprezinta 
masculinitatea si feminitatea. Aceasta deosebire de opinie 
a contribuit la caderea finala a conceptului. 

Ideea ca pesterile puteau impune prin ele însele o 
structură expresiei artistice a fost reînnoită recent, dar pe o 
cale cât se poate de neobişnuită. Arheologii francezi légor 
Reznikoff şi Michel Dauvois au condus cercetări amănunțite 
în trei peşteri pictate din regiunea Ariege, în sud-vestul 
Franţei. Nonconformişti, ei nu căutau nici unelte de piatră 
sau obiecte sculptate şi nici picturi. Ei cântau. Mai exact, se 
mişcau încet prin peşteri, oprindu-se în mod repetat pentru 
a încerca rezonanţa fiecărei zone. Folosind sunete pe o 
întindere de trei octave, ei au trasat o hartă a rezonantei 
fiecărei peşteri şi au descoperit că zonele cu cea mai înaltă 
rezonanţă au fost de asemenea şi cele mai potrivite să 
adăpostească o pictură sau o sculptură. In raportul pe care 
l-au publicat la sfârşitul anului 1988, Reznikoff şi Dauvois 
au comentat uluitorul efect al rezonanţei peşterii, 
rezonanţă ce produce o trăire care, cu siguranţă, se va fi 
intensificat la pâlpâitul lămpilor simple, cândva, în epoca 
glaciară. 

Nu e nevoie de multă fantezie pentru a ne imagina 
oamenii din Paleoliticul superior psalmodiind incantatii în 
faţa picturilor peşterii. Natura neobişnuită a imaginilor şi 
faptul că ele se află adesea în adâncuri, în părţile cele mai 
inaccesibile ale peşterilor, permite sugestia ritualului. 
Acum, când stai în faţa unei creaţii din epoca glaciară aşa 
cum am stat eu în faţa bizonului de la Le Tuc d'Audoubert, 
vechile voci iti răsună singure în minte cu un 
acompaniament poate din tobe, flaute şi fluiere. 
Descoperirea lui Reznikoff şi Dauvois este o fascinantă 
revelaţie care, aşa cum comenta în momentul acela 
arheologul Chris Scarre de la Universitatea din Cambridge, 
„trezeşte un nou interes asupra posibilei importante a 
muzicii şi a cântatului în ritualurile strămoşilor nostri 
timpurii”. 

Cand, în 1986, a murit Leroi-Gourhan, specialiştii în 
preistorie au fost din nou gata pentru o reevaluare majora a 
interpretărilor lor, tot aşa cum se întâmplase şi când murise 
Breuil. De data aceasta, cercetătorii erau pregătiţi să 
susţină o diversitate de explicaţii, dar în toate cazurile 
contextul cultural era accentuat; în plus, erau mai 
conştienţi de pericolul pe care îl reprezenta impunerea 
ideilor din societatea modernă societăţii Paleoliticului 
superior. 

Aproape sigur, cel puţin câteva elemente din arta epocii 
glaciare priveau modul în care oamenii din Paleoliticul 
superior şi-au organizat ideile despre lumea lor constituind 
o expresie a propriului cosmos spiritual. Vom discuta din 
nou acest lucru ceva mai jos. Dar poate că au existat mai 
multe aspecte practice în felul în care ei şi-au organizat 
viaţa socială şi economică. Margaret Conkey, antropolog la 
Universitatea din Berkeley, California, a sugerat de 
exemplu că Altamira ar fi putut fi un loc pentru adunările de 
toamnă ale multor sute de oameni din regiune. In acest 
anotimp cerbul roşu şi molustele (Pate/la hemaea) se 
găseau din belşug şi acest lucru era un important motiv 
economic pentru o asemenea adunare de cete. Dar, după 
cum ştim de la vânătorii-culegători moderni, indiferent de 
aparentele raţiuni economice, scopul principal al unor astfel 
de adunări era constituirea alianțelor sociale şi politice, şi 
nu petrecerea. 

Antropologul britanic Robert Laden crede că poate 
surprinde ceva din structura unor astfel de alianţe în 
peşterile din nordul Spaniei. Aşezările mai importante, ca 
Altamira, sunt deseori înconjurate de aşezări mai mici pe o 
rază de aproximativ 15—20 de kilometri, ca şi cum ar fi 
centre de alianţe politice sau sociale. Diametrul de 
aproximativ treizeci de kilometri al unui astfel de domeniu 
poate reprezenta distanţa optimă înăuntrul căreia alianțele 
pot fi uşor menținute. Un astfel de model nu a fost încă 
întâlnit în aşezările peşterilor din Franţa. 

Poate ca aranjamentul imaginilor bizonilor si ale altor 
animale pe tavanul pictat de la Altamira reprezinta tn vreun 
fel sfera de influenta a centrului. Compozitia principala a 
tavanului pictat consta în aproape două duzini de imagini 
policrome de bizoni dispuşi mai cu seamă spre periferie. 
Acest fapt, spune Margaret Conkey, poate reprezenta 
grupurile diferite care se strâng laolaltă în aşezare. În mod 
semnificativ, sortimentul obiectelor gravate pe care 
arheologii le-au găsit la Altamira par o ilustrare a multor 
forme decorative locale. Pe atunci, pe tot cuprinsul nordului 
Spaniei, oamenii ornau obiectele de folosinţă cu diferite 
desene, inclusiv sevroane, elemente în formă de semilună, 
curbe îmbinate şi aşa mai departe. Au fost identificate 
aproape cincisprezece astfel de desene, fiecare dintre ele 
tinzând să fie geografic circumscris, sugerând stiluri locale 
sau identități de grup. La Altamira, multe din aceste stiluri 
locale au fost găsite laolaltă. De aici argumentul că ar fi fost 
un loc de adunare de oarecare importanţă socială şi 
politică. Până acum, nicio astfel de probă nu a fost 
descoperită la Lascaux. Suntem îndreptăţiţi totuşi să nu 
gândim la acest sit ca având o importanţă considerabilă 
pentru oamenii de pe cuprinsul unei zone întinse, mai 
curând decât să-l considerăm produsul local al unor pictori 
entuziaşti. Poate că Lascaux şi-a datorat influenţa faptului 
că un important eveniment spiritual a avut loc în această 
peşteră, ca de exemplu apariţia unei zeități în cosmosul 
Paleoliticului superior. De altfel, acesta este cazul multor 
regiuni aride locuite, de pildă, de băştinaşi australieni. 


Am spus deja că imaginile artei epocii glaciare reprezintă 
animale izolate de contextul lor ecologic şi în proporţii ce 
nu corespund frecvenţei lor din lumea reală. Acest lucru ne 
spune în sine ceva şi despre natura enigmatică a artei. În 
afară de imaginile figurative există totuşi alte repere încă şi 
mai enigmatice, şi anume un număr redus de modele 
geometrice sau semne, cum au fost ele numite. Acestea 

includ puncte, grile, sevroane, curbe, zig-zag-uri, curbe în 
lat şi dreptunghiuri, fiind printre cele mai încifrate elemente 
din arta Paleoliticului superior. În acea mai mare parte, ele 
au fost explicate ca fiind componente ale oricărei ipoteze 
dominante ca vânătoarea magică, de exemplu, sau ca 
dihotomia masculin-feminin. David Lewis-Williams a oferit 
de curând o nouă şi interesantă interpretare: acestea sunt 
coduri ale artei şamanice, spune el, imagini din mintea 
aflată în stare halucinatorie. 

Lewis-Williams a studiat arta populaţiei San din sudul 
Africii timp de patru decenii. Multe dintre elementele artei 
acestei populaţii datează poate de acum 10.000 de ani, dar 
altele au fost create într-un timp istoric rememorabil. 
Treptat, el a ajuns să înţeleagă că imaginile din arta San nu 
erau reprezentări naive ale vieţii acestei populaţii, aşa cum 
antropologii occidentali au crezut multă vreme. Ele erau 
produsul samanilor în transă: imaginile reprezentau o 
legătură cu un spirit şamanic al lumii şi reproduceau ceea 
ce şamanul vedea în timpul halucinatiei sale. La un 
moment dat, în cercetările lor, Lewis-Williams şi colegul său 
Thomas Dowson au intervievat o femeie bătrână care trăia 
în Tsolo, districtul Transkei. Fiica unui şaman, ea a descris 
câteva dintre ritualurile şamanice acum dispărute. 

Şamanii pot, spune ea, să-şi autoinducă starea de transă 
prin diverse tehnici, inclusiv droguri sau hiperventilare. S-a 
observat totuşi că starea de transă era aproape 
întotdeauna însoţită de cântece ritmice, dansuri şi bătăi din 
palme ale unor grupuri de femei. Pe măsură ce transa 
devine tot mai adâncă, şamanii încep să tremure, braţele şi 
corpul vibrând cu putere. În timp ce şamanul vizitează 
spiritul lumii, el „moare”, adeseori încovoindu-se ca şi cum 
s-ar chinui. Antilopa reprezintă o deosebită forţă în 
mitologia San şi şamanul poate folosi sânge din tăieturile 
gâtului şi din beregata animalului pentru a infuza vigoare în 
cineva prin frecarea cu sânge a inciziilor din gâtul si 
beregata persoanei. Apoi, deseori, şamanul foloseşte o 

parte din acelasi sange pentru a picta o marturie a intalnirii 
lui halucinatorii cu spiritul lumii. Imaginile au putere in sine, 
decurgand din contextul in care au fost pictate si batrana 
femeie i-a spus lui Lewis-Williams ca ceva din aceasta forta 
poate fi dobândită atingând cu mâna aceste imagini. 

Antilopa este animalul cel mai frecvent reprezentat în 
picturile populaţiei San şi forţa lui se manifestă în multe 
feluri. Lewis-Williams s-a întrebat dacă bizonul şi calul au 
fost surse similare de putere pentru oamenii din Paleoliticul 
superior, imagini la care ei recurgeau şi pe care le atingeau 
când energia spirituală era necesară. Pentru a aborda 
această problemă, el avea nevoie de dovezi că arta 
Paleoliticului superior era de asemenea şamanică. O soluţie 
se afla în semnele geometrice. Conform literaturii 
psihologice pe care Lewis-Williams a consultat-o, există trei 
stadii ale halucinatiei, fiecare din ele mai adâncă şi mai 
complexă decât cealaltă. In primul stadiu, subiectul vede 
forme geometrice ca grile, zig-zag-uri, puncte, spirale şi 
curbe. Aceste imagini, în total şase forme, sunt 
strălucitoare, incandescente, în mişcare şi puternice. Ele se 
numesc imagini entoptice („vedere în interior”) pentru că 
sunt produse de arhitectura neuronală de bază a creierului. 
„Deoarece ele provin din sistemul nervos uman, toţi 
oamenii care intră într-o anumită stare de alterare a 
conştiinţei, indiferent de pregătirea lor culturală, sunt apți 
să le perceapă”, subliniază Lewis-Williams într-un articol din 
1986 în Current anthropology. În al doilea stadiu al transei, 
oamenii încep să vadă aceste imagini ca obiecte reale. 
Curbele pot fi traduse prin dealuri într-un peisaj, sevroanele 
prin arme şi aşa mai departe. Natura celor văzute de individ 
depinde de experienţa culturală şi de preocupările sale. 
Şamanii populaţiei San transformă frecvent seriile de curbe 
în imagini de faguri, pentru că albinele sunt un simbol al 
puterii supranaturale pe care aceşti oameni îl folosesc 
atunci când cad în transă. 

Trecerea de la al doilea la cel de al treilea stadiu al 

halucinatiei este deseori insotita de senzatia traversarii 
unui vârtej sau a unui tunel care se învârteşte, şi atunci 
poate fi văzută o multitudine de imagini, unele banale, 
altele extraordinare. Un tip important de imagine, în timpul 
acestui stadiu, este al himerei, al omului-animal sau al 
teriantropului, după cum este denumit. Aceste creaturi sunt 
frecvente în arta şamanică a populaţiei San. Ele constituie, 
de asemenea, o componentă care trezeşte interesul în arta 
Paleoliticului superior. 

Figura 6.1. Un chip din trecut. Combinatii de trăsături umane 
şi animale, ca acelea întâlnite la aşa-numitul „Vrăjitor” din 
peştera Trois Freres din sud-vestul Franţei. Trăsăturile nu 
sunt neobişnuite în arta Paleoliticului superior. Ele sugerează 
că la origine arta este şamanică. 


Imaginile entoptice ale primului stadiu al halucinatiei 
sunt prezente în arta San, fapt ce poate fi socotit o probă 
obiectivă că această artă este de natură şamanică. Aceleaşi 
imagini pot fi văzute şi în arta Paleoliticului superior, uneori 


138 


suprapuse pe animale, alteori izolate. Asociate cu prezenţa 
enigmaticilor teriantropi, ele sunt o dovadă puternică a 
faptului ca cel putin o parte a artei Paleoliticului superior 
este într-adevăr şamanică. Aceşti teriantropi au fost cândva 
eliminaţi din discuţie, socotindu-se că sunt produse ale 
„mentalităţii primitive care nu a reuşit să stabilească 
delimitări categorice între oameni şi animale”, după cum 
spunea John Halverson. Dacă, în schimb, reprezintă imagini 
cunoscute în transă, ele erau pentru pictorul din Paleoliticul 
superior tot atât de reale ca şi caii sau bizonii. Când ne 
gândim la artă, tindem să concepem o pictură făcută pe o 
suprafaţă, fie ea pânză sau perete. Nu aceasta este arta 
şamanică. Samanii îşi percep adesea halucinatiile ca ieşind 
din suprafeţele stâncilor. „Ei văd imaginile ca si când ar fi 
fost puse acolo de spirite şi, pictându-le, şamanii spun că ei 
doar ating şi marchează ceea ce deja exista”, explică 
Lewis-Williams. „Primele picturi nu au fost aşadar imagini 
figurative aşa cum le concepeti dumneavoastră sau cum ne 
gândim la ele, ci imaginile altei lumi fixate mental.” însăşi 
suprafaţa stâncii, observa el, este o interfaţă între lumea 
reală şi lumea spiritelor, un mijloc de trecere între cele 
două lumi. Suprafaţa stâncii este mai mult decât un mediu 
pentru imagini, ea reprezintă o parte esenţială a imaginilor 
şi a ritualului care se desfăşoară acolo. Ipoteza lui Lewis- 
Williams a atras atenţia în bună măsură, dar a trezit şi un 
oarecare scepticism. Valoarea ei constă în aceea că ne 
permite să vedem arta cu alţi ochi. Arta şamanică este atât 
de deosebită de arta apuseană ca execuţie şi ca elaborare, 
încât datorită ei putem privi din perspective noi arta 
Paleoliticului superior. 

Arheologul francez Michel Lorblanchet ne face de 
asemenea să privim altfel arta Paleoliticului superior. 
Vreme de mai mulţi ani, el a făcut arheologie 
experimentală copiind imagini din peşteri în încercarea de 
a-şi da seama de greutăţile artiştilor epocii glaciare şi de 
experienţa lor. Proiectul lui cel mai ambițios a fost de a 

recrea caii de la Pêche Merle, o peşteră din regiunea Lot în 
Franţa. Cei doi cai, de aproape 1,2 metri înălţime, stau 
spate în spate, iar crupele lor se ating uşor. Au pe ei pete 
negre şi roşii şi amprente de mâini în jur. Deoarece 
suprafaţa stâncii pe care erau pictate imaginile era 
neregulată, artistul a aşternut cu siguranţă vopseaua prin 
aruncarea cu ajutorul unei ţevi, mai degrabă decât prin 
folosirea unei pensule. 

Lorblanchet a găsit o suprafaţă de stâncă asemănătoare 
într-o peşteră din apropiere şi a hotărât să picteze din nou 
caii, folosind o tehnică a aruncării. „Am petrecut şapte ore 
pe zi timp de o săptămână suflând vopseaua puf, puf, puf”, 
a spus el unui reporter de la Discover. „A fost epuizant mai 
ales pentru că acolo în peşteră era prezent monoxidul de 
carbon. Dar pictând astfel, trăieşti ceva deosebit. Simti ca 
expiri imaginea pe stâncă, proiectandu-ti spiritul, din 
adâncul fiinţei tale pe suprafaţa rocii.” Nu pare o abordare 
prea ştiinţifică, dar poate că o ţintă intelectuală atât*de 
confuză necesita metode neortodoxe. Lorblanchet a fost un 
inovator în privinţa trecutului prin încercările lui în copiere 
prezentate mai sus. Aceasta, de bună seamă, impune 
respect. 

Dacă picturile epocii glaciare constituiau componente ale 
mitologiei Paleoliticului superior, atunci pictorii şi-au pictat 
sufletul pe perete, indiferent ce metode au folosit pentru a 
aşterne culoarea. 

Nu vom putea şti niciodată ce au avut în minte sculptorii 
de la Tuc d'Audoubert când dădeau formă bizonului, sau 
pictorii de la Lascaux când desenau unicornul, sau vreun 
artist din epoca glaciară când crea. Dar putem fi siguri că 
ceea ce au făcut era important în sensul cel mai profund 
pentru artist şi pentru cei din generaţiile următoare care au 
văzut imaginile. Limbajul artei este puternic pentru cei care 
îl înţeleg şi dificil pentru cei care nu îl înţeleg. Ceea ce 
trebuie să ştim este că aici se afla la lucru mintea omului 
modern în acţiune, născocind simbolismul şi abstractiunea 

într-un mod în care numai Homo sapiens este în stare să o 
facă. Desi nu putem fi încă siguri în privinţa desfăşurării 
procesului în care omul modern a evoluat, ştim că procesul 
a implicat apariţia unui gen de lume mentală pe care 
fiecare dintre noi îl cunoaşte astăzi. 

CAPITOLUL 7. 


Arta limbajului 


Nu e nicio îndoială că evoluţia limbii vorbite a fost, după 
cum se ştie, un element caracteristic în preistoria omului. 
Poate că a fost chiar elementul caracteristic, înzestrați cu 
limbă, oamenii au fost capabili să creeze în natură noi lumi: 
lumea conştiinţei introspective, precum şi lumea pe care o 
inventăm şi o impartim cu alţii, numind-o „cultură”. Limba 
devine mediul nostru, iar cultura adăpostul nostru. In 
cartea sa Language and Species, publicată în 1990, 
lingvistul Derrick Bickerton de la Universitatea din Hawaii, 
afirmă cu convingere că: „Numai limba ne-a putut smulge 
din închisoarea experienţei imediate în care fiecare 
creatură este închisă, descătuşându-se şi oferindu-ne 
libertăţi ale spaţiului şi timpului.” 

Antropologii pot fi siguri doar de două lucruri privind 
limba, unul legat de ea în mod direct, celălalt indirect. În 
primul rând, limba vorbită l-a deosebit în mod clar pe Homo 
sapiens de orice alte creaturi. Nimeni în afara omului nu are 
un limbaj vorbit complex, un mijloc de comunicare şi de 
reflectare introspectivă. În al doilea rând, creierul lui Homo 
sapiens este de trei ori mai mare decât cel al marilor 
maimute africane, cele mai apropiate rude ale noastre pe 

linie evolutivă. Între aceste două observaţii există, cu 
siguranţă, o legătură, dar natura acesteia este încă intens 
dezbătută. 

Ca o ironie, deşi filosofii au reflectat îndelung asupra 
universului limbii, cea mai mare parte din ceea ce se 
cunoaşte despre limbă a ieşit la lumină în ultimele trei 
decenii. Vorbind în linii mari, putem spune că au apărut 
două păreri privind sursa de evoluţie a acesteia. Prima 
consideră limba ca fiind o trăsătură specifică omului, o 
capacitate ivită ca o consecinţă secundară măririi 
creierului. In acest caz, limba pare să fi apărut cu rapiditate 
şi recent, odată cu depăşirea unui prag cognitiv. A doua 
părere susţine că limba vorbită a evoluat printr-o selecţie 
naturală la strămoşii neumani, selecţie care a acţionat 
asupra diverselor capacităţi cognitive, incluzând 
comunicarea, dar nelimitându-se la aceasta. După acest 
aşa-numit model de continuitate, limba a evoluat treptat în 
preistoria omului, începând cu evoluţia genului Homo. 

Lingvistul Noam Chomsky de la Massachusetts Institute 
of Technology (MIT) a fost principalul susţinător al primului 
model, iar influenţa lui a fost imensă. Pentru partizanii lui 
Chomsky, care reprezintă majoritatea lingviştilor, nu are 
importanţă căutarea dovezilor capacităţilor lingvistice 
străvechi în urmele umane şi cu atât mai puţin la verii 
noştri simieni. Drept rezultat, a apărut o puternică reacţie 
din partea celor care încearcă să înveţe maimutele câteva 
forme de comunicare simbolică, îndeobşte cu ajutorul 
calculatorului şi al unor lexigrame arbitrarii. Una dintre 
temele acestei cărţi este împărţirea, din punct de vedere 
filosofic, de o parte a celor care consideră omul o fiinţă 
deosebită şi independentă de restul naturii, iar de alta a 
celor care acceptă o strânsă legătură între om şi natură. 
Nicăieri această dispută nu a apărut mai pasionantă decât 
în aspectele privind natura şi originea limbii. Imputările 
caustice ale lingviştilor, aduse cercetătorilor limbajului 
maimutelor reflectă, fără îndoială, această diviziune. 

Comentând argumentul unicitatii limbajului uman, 
psihologul Kathleen Gibson de la Universitatea din Texas 
scria recent: „Deşi bazată pe postulate şi investigații 
ştiinţifice, [această perspectivă] se încadrează în 
îndelungata tradiție filosofică apuseană, datând cel puțin de 
la autorii Genezei si de la scrierile lui Platon si Aristotel, 
tradiție care susține că mentalitatea si comportamentul 
uman sunt deosebite de mentalitatea şi comportamentul 
animalelor.” Ca rezultat al acestei concepţii, literatura 
antropologică a fost multă vreme bogată în exemple de 
comportament considerate proprii numai oamenilor. 
Acestea includeau fabricarea de unelte, capacitatea de a 
folosi simboluri, recunoaşterea în oglindă şi, fireşte, 
limbajul. Incepând din anii '60 acest zid al unicitatii a fost 
mereu atacat prin descoperirea faptului că maimutele pot 
folosi unelte, simboluri şi chiar se pot autorecunoaşte ca 
individualitati în oglindă. Numai limba vorbită rămâne 
neatinsă, aşa încât lingviştii sunt într-adevăr ultimii 
apărători ai unicitatii umane şi par să-şi ia sarcina în serios. 

Limba apare în preistoria omului, prin anumite mijloace 
de-a lungul unei traiectorii temporale, transformându-ne 
astfel ca indivizi şi ca specie. „Limba, dintre toate 
capacităţile noastre mentale, se află sub pragul conştiinţei 
noastre fiind cel mai puţin accesibilă minţii raţionale”, 
observă Bickerton; „cu greu putem evoca un timp când nu 
aveam limbă şi cu atât mai greu cum am ajuns să o avem. 
Când am putut să dăm viaţă unui gând pentru prima oară, 
limba exista”. Ca indivizi depindem de limbă pentru că 
trăim în lume şi pur şi simplu nu ne putem imagina o lume 
fără limbă. Ca specie, limba transformă modul în care 
interacţionăm unul cu celălalt, prin elaborarea culturii. 
Amândouă, atât limba cât şi cultura, ne unesc şi ne despart 
totodată. Cele 5000 de limbi existente în lume sunt produse 
ale capacităţii noastre comune, dar cele 5000 de culturi pe 
care limbile le-au creat sunt separate una de cealaltă. 
Suntem astfel, în mare măsură, un produs al culturii care 

ne-a modelat si pe care adesea nu izbutim să o 
recunoaştem ca pe un produs artificial creat de noi înşine 
până în momentul în care suntem confruntati cu o cultură 
foarte diferită. 

Limba creează într-adevăr o prăpastie între Homo 
sapiens şi restul lumii naturale. Capacitatea umană de a 
genera sunete articulate sau foneme este doar puţin mai 
dezvoltată în comparaţie cu aceeaşi capacitate la maimuțe: 
noi avem 50 de foneme; maimutele au aproape o duzină. 
Cu toate acestea, utilizarea acestor sunete de către noi 
este practic infinită. Fonemele pot fi aranjate şi rearanjate 
pentru a înzestra fiinţa umană obişnuită ca un vocabular de 
100.000 de cuvinte, iar aceste cuvinte pot fi combinate într- 
o infinitate de propoziţii. În consecinţă, capacitatea lui 
Homo sapiens pentru o comunicare rapidă şi detaliată şi 
pentru bogăţie de gândire este fără rival în lumea naturii. 

Sarcina noastră este să explicăm cum a apărut pentru 
prima oară limba. După părerea lui Chomsky, nu trebuie să 
considerăm selecţia naturală drept izvor al limbii deoarece 
ea este un accident al istoriei, o capacitate care apare 
odată ce a fost trecut un anumit prag cognitiv. Chomsky 
argumentează astfel: „În prezent nu ştim ce legi acţionează 
când 10: neuroni sunt puşi într-un obiect de mărimea unei 
mingi de baschet în condiţiile speciale care se ivesc în 
timpul evoluţiei umane.” Ca şi Steven Pinker, lingvist la 
MIT, eu resping această părere. In mod concis, el afirmă că 
Chomsky e „de-a-ndoaselea”. Creierul a crescut în mărime 
cel mai probabil ca rezultat al evoluţiei limbii, şi nu invers. 
El susţine că „plasticitatea microcircuitelor neuronale este 
cea care conduce la apariţia limbajului şi nu dimensiunea, 
forma sau învelişul neuronilor”. În cartea The Language 
Instinct, apărută în 1994, Pinker adună dovezi în favoarea 
bazei genetice a limbii vorbite care explică evoluţia 
acesteia prin selecţie naturală. Prea prolixe pentru a le 
aborda acum, dovezile sunt impresionante. 

Întrebarea este: presiunea selecţiei naturale a favorizat 

evolutia limbii vorbite? Dupa cat se pare capacitatea limbii 
vorbite nu s-a manifestat plenar de la inceput, astfel incat 
trebuie să ne întrebăm ce avantaje conferea strămoşilor 
noştri o limbă mai puţin dezvoltată. Cel mai bun răspuns 
este acela că limba le oferea o cale eficientă de a 
comunica. Această capacitate va fi fost cu siguranţă 
benefică strămoşilor noştri atunci când au adoptat pentru 
prima oară culesul şi vânătoarea rudimentară, ceea ce 
constituie baza unui mod de subzistență mai solicitant 
decât cel al maimutelor. Pe măsură ce felul lor de viata a 
devenit mai complex, li s-a dezvoltat şi nevoia de 
coordonare socială şi economică. În aceste împrejurări 
comunicarea efectivă va fi devenit din ce în ce mai 
prețioasă, selecţia naturală, prin urmare, va fi sporit 
constant capacitatea limbii. Drept rezultat, repertoriul de 
bază al vechilor sunete simiene asemănătoare probabil 
gâfâiturilor, strigătelor şi mormăielilor maimutelor moderne 
se va fi dezvoltat şi expresia lor va fi devenit mai 
structurată. Limba, aşa cum o cunoaştem astăzi, a apărut 
ca un produs al necesităţii de vânătoare şi cules. Sau aşa s- 
ar părea. Există şi alte ipoteze cu privire la evoluţia limbii. 
In timp ce modul de viaţă bazat pe vânătoare şi cules se 
dezvolta, omul devenea sub raport tehnic mai abil, 
producând unelte de forme mai precise şi mai complicate. 
Această transformare evolutivă care a început cu prima 
specie din genul Homo acum peste două milioane de ani şi 
a culminat cu apariţia omului modern, cândva în ultimii 
200.000 de ani, a fost însoţită de o triplare a mărimii 
creierului. Acesta a crescut de la aproximativ 400 cm? la 
cele mai timpurii australopitecine la o medie de 1350 cm? 
astăzi. De multă vreme, antropologii au stabilit o legătură 
cauzală între creşterea sofisticării tehnologice şi creşterea 
mărimii creierului: primul factor menţionat l-a determinat 
pe al doilea. Aceasta, amintiti-va, a făcut parte din 
preceptele evoluționiste darwiniste pe care le-am descris în 
primul capitol. Mai recent, această perspectivă asupra 

preistoriei umane a fost cuprinsa intr-o lucrare clasica din 
1949 a lui Kenneth Oakley intitulata Man, the Toolmaker. 
Aşa cum am observat într-un capitol anterior, Oakley a fost 
printre primii care au sugerat că apariţia omului modern a 
fost impulsionată de ,,perfectionarea” limbii către nivelul pe 
care îl cunoaştem azi: cu alte cuvinte, limbajul modern a 
creat omul modern. 

Astăzi s-a răspândit totuşi o explicaţie evoluționistă 
diferită, cea a creării minţii umane, o explicaţie orientată 
mai mult spre om ca animal social decât spre omul creator 
de unelte. Dacă limba a evoluat ca un instrument de 
interacţiune socială, atunci intensificarea comunicării în 
contextul vânatului şi al culesului poate fi văzută ca un 
avantaj secundar, şi nu drept cauza primară a evoluţiei. 

Neurologul Ralph Holloway de la Universitatea Columbia 
a fost un important pionier al acestui nou punct de vedere 
lansat în 1960: „Opinia mea este că limba s-a dezvoltat 
dintr-o matrice cognitivă de comportament social care a 
fost mai curând fundamental cooperativă decât agresivă şi 
care se bazează pe diviziunea  structural-social- 
complementară a muncii între sexe”, scria el acum un 
deceniu. „Aceasta a fost o strategie de evoluţie adaptativă 
necesară care permitea extinderea perioadei de 
dependenţă infantilă, extinderea timpului de maturizare 
sexuală, maturizarea întârziată permiţând o mai mare 
creştere a creierului, precum Şi învăţarea 
comportamentală.” Observati cum se armonizează aceste 
idei cu descoperirile modelelor vieţii hominide, pe care le- 
am descris în capitolul al treilea. 


Ideile de pionierat ale lui Holloway au îmbrăcat mai multe 
aspecte şi au ajuns să fie cunoscute ca ipoteza inteligenţei 
sociale. Mult mai recent, Robin Dumbar, primatolog la 
University College din Londra, a înfăţişat aceasta idee 
astfel: „Cea mai convenţională [teorie] este că [primatele] 
au nevoie de creiere mărite pentru a le ajuta să-şi găsească 

drumul spre lume si sa-si rezolve problemele tn cautarea 
zilnică a hranei. Teoria de tip alternativ susţine ca lumea 
socială complexă în care se regăsesc primatele a dat 
impulsul spre evoluţia unor creiere mărite.” O componentă 
vitală a modulării interacțiunilor sociale la grupurile de 
primate o constituie „grooming”-ul care permite un contact 
apropiat si controlul dintre indivizi. Grooming-ul este 
eficient în grupuri cu un anumit număr de membri, declară 
Dumbar, dar când acest număr este depăşit, sunt necesare 
alte mijloace de lubrificare socială. 

În timpul preistoriei umane, membrii grupurilor s-au 
înmulţit, spune Dumbar, producând presiunea de selecţie 
pentru un grooming social mai eficient. „Limba are două 
proprietăţi deosebite în comparaţie cu grooming-ul”, 
explică el. „Poţi vorbi mai multor oameni deodată şi poţi 
face acest lucru în timp ce mergi, mănânci sau lucrezi la 
câmp.” Drept rezultat, apreciază el, „limba se dezvoltă 
pentru a integra un număr mai mare de indivizi în grupurile 
sociale.” în acest scenariu deci limba este „grooming vocal” 
şi Dumbar îl vede ivindu-se numai „prin apariţia lui Homo 
sapiens”. Am multă simpatie pentru ipoteza inteligenţei 
sociale, dar, aşa cum voi arăta, nu cred că limba a evoluat 
tardiv în preistoria omului. 


Timpul în care limba a evoluat reprezintă una dintre 
problemele de bază în această dezbatere. A apărut oare 
timpuriu şi a urmat o evoluţie treptată sau s-a ivit recent şi 
dintr-odată?  Amintiţi-vă că întrebarea are implicaţii 
filosofice, fiind relationata cu măsura deosebită în care ne 
autoapreciem. 

Actualmente mulţi antropologi sunt de acord cu ideea 
apariţiei recente şi rapide a limbii, îndeosebi datorită 
schimbării bruşte a modului de viaţă care a caracterizat 
„revoluţia Paleoliticului superior”. Randall White, arheolog 
de la New York University, susţinea în urmă cu un deceniu 
într-un incitant studiu ştiinţific că dovezile diverselor forme 

de activitate umana de acum mai mult de 100.000 de ani 
probează „o absenţă totală a ceea ce omul modern 
numeşte limbă!” Din punct de vedere anatomic, admitea el, 
omul modern a evoluat în acest timp, dar nu a „inventat” 
încă limba într-un context cultural. Acest fapt se va 
întâmpla mult mai târziu: „Acum 35.000 de ani, aceste 
populaţii stăpâneau limba şi cultura aşa cum le cunoaştem 
noi în prezent.” 

White trece în revistă şapte categorii de vestigii 
arheologice care dovedesc, după el, sporirea impresionantă 
a capacităţilor limbii coincidentă cu Paleoliticul superior. 1. 
Inmormântarea deliberată a celor morţi, obicei care începe 
să se contureze aproape sigur în perioada Neanderthalului 
dar devine mai elaborat odată cu includerea de bunuri 
funerare în Paleoliticul superior. 2. Expresia artistică ce 
cuprindea crearea de imagini şi podoabe ale trupului apare 
abia în Paleoliticul superior. 3. Tot în Paleoliticul superior se 
produce o accelerare bruscă în ritmul inovației tehnologice 
şi al schimbării culturale. 4. Apar pentru prima dată 
diferenţe regionale în cultură, acestea fiind expresia şi 
produsul graniţelor sociale. 5. Se surprinde dovada 
contactelor la mare distanţă sub forma comerţului cu 
obiecte exotice, devenit puternic în această perioadă. 6. 
Zonele de locuit îşi sporesc suprafeţele în mod semnificativ, 
iar limba va fi necesară pentru un asemenea grad de 
sistematizare şi coordonare. 7. Tehnologia trece de la 
folosirea cu precădere a pietrei la includerea şi a altor 
materii prime precum osul, cornul, lutul, arătând o 
complexitate a manipulării mediului fizic care este de 
neimaginat în absenţa limbii. 

White şi alţi antropologi, inclusiv Lewis Binford şi Richard 
Klein, sunt convinşi ca acest grup de „înaintaşi” în 
activitatea umană a stat la baza apariţiei unei limbi vorbite 
complexe, pe deplin modernă. Binford, aşa cum am arătat 
într-un capitol anterior, nu găseşte dovada intentionalitatii 
şi a micilor facilităţi în vederea anticipării şi organizării 

evenimentelor si activitatilor viitoare la omul premodern. 
Marele pas înainte a fost limba: „limba, mai ales cea care 
simbolizeaza, care face posibila abstractizarea”, crede el. 
„Nu vad niciun mijloc prin care o astfel de schimbare rapidă 
să se fi putut petrece în afară de cel reprezentat de o 
calitate fundamentală, un sistem de comunicare susţinut 
biologic.” Klein, în deplin acord cu această idee, găseşte 
dovezi în siturile arheologice din sudul Africii, constând într- 
o spontană şi relativ recentă creştere a iscusintei 
vânătoreşti. Aceasta este o consecinţă, spune el, a apariţiei 
minţii omului modern, ce poseda şi facultăţi lingvistice. 

Deşi părerea că limba a avut o dezvoltare relativ rapidă, 
care a coincis cu apariţia omului modern, este larg 
susţinută, ea nu domină complet gândirea antropologică. 
Dean Falk, la ale cărei studii despre evoluţia creierului 
uman m-am referit în capitolul al treilea, apără ideea că 
limba s-a dezvoltat timpuriu. „Dacă oamenii nu foloseau şi 
nu perfectionau limba, as dori să ştiu ce făceau ei cu 
creşterea autocatalitică a creierului lor”, scria ea recent. 
Terrence Deacon, neurolog la spitalul din Belmont, 
Massachusetts, adopta o opinie asemanatoare, dar bazata 
pe studii asupra creierului modern si nu a celui fosil. 
„Capacitatea limbajului a evoluat de-a lungul unei lungi 
perioade (cel puţin două milioane de ani) de selecţii 
neîntrerupte determinate de interacţiunea creier-limbă”, 
observa el într-un articol în 1989 în revista Human 
Evolution. Deacon a comparat diferenţele capacităţilor de 
conectare ale neuronilor la creierul maimutei şi creierul 
uman. El a arătat că structurile şi circuitele creierului care 
au fost cel mai mult modificate în cursul evoluţiei creierului 
uman reflectă neobişnuitele solicitări de reglare cerute de 
limba vorbită. 

Cuvintele nu se fosilizează. Cum pot veni antropologii cu 
un asemenea argument? Dovezile indirecte, uneltele 
primitive pe care le-au realizat strămoşii noştri, precum şi 
schimbările în anatomia lor, par să exprime variante diferite 

despre istoria evoluţiei noastre. Vom începe prin a examina 
elementele anatomice, inclusiv arhitectura creierului şi 
structura aparatului vocal. Apoi, vom suprapune peste 
complexitatea tehnologică şi expresia artistică aspecte ale 
comportamentului deduse din cercetarea vestigiilor 
arheologice. 

Am văzut deja că dezvoltarea creierului uman a început 
în urmă cu peste două milioane de ani, odată cu apariţia 
genului Homo, si a continuat constant. Acum o jumătate de 
milion de ani, media capacității craniene la Homo erectus 
era de 1100 cm?, apropiată de media modernă. După saltul 
inițial, de 50% de la australopitecine la Homo, nu au mai 
urmat creşteri mari, bruste ale capacității creierului uman 
preistoric. Deşi semnificația capacităților absolute ale 
creierului este subiect de controversă între psihologi, 
triplarea capacității care a avut loc in preistoria omului 
reflectă cu siguranță capacități cognitive ridicate. Dacă 
corelăm capacitatea creierului cu capacitățile verbale, 
atunci istoria creşterii capacității creierului în ultimii 
aproximativ două milioane de ani sugerează o dezvoltare 
graduală a abilităților verbale ale strămoşilor noştri. 
Comparatia lui Terrence Deacon între anatomia maimutei si 
creierul uman ne face să credem că această corelație între 
capacitatea creierului si limba este rezonabilă. 

Eminentul neurobiolog Harry Jerison de la Universitatea 
din California, Los Angeles, indică limba ca motor al 
creşterii creierului uman, eliminând ideea că abilitățile 
manuale au susținut presiunea evolutivă pentru un creier 
mai voluminos, aşa cum este prezentată în ipoteza omului 
creator de unelte: „Mie mi se pare a fi o explicaţie 
neadecvată, nu numai pentru că producerea de unelte 
poate fi realizată cu foarte puţină substanţă cerebrală”, a 
declarat el într-o importantă prelegere la Muzeul American 
de Istorie Naturală în 1991. „Producerea unei vorbiri simple, 
funcţionale, pe de altă parte, cere o cantitate considerabilă 
de substanţă cerebrală.” 

Arhitectura creierului, care sta la baza vorbirii, este mult 
mai complexa decat s-a crezut vreodata. Par sa existe 
numeroase zone ale vorbirii relationate intre ele, raspandite 
în mai multe regiuni ale creierului uman. Dacă astfel de 
centri ar putea fi identificaţi la strămoşii noştri, am fi într-o 
situaţie favorabilă pentru a clarifica apariţia limbii. Totuşi, 
dovezile anatomice privind creierul oamenilor dispăruţi se 
limitează la contururile de suprafaţă. Creierele oamenilor 
din vechime nu oferă indicii cu privire la structura internă. 
Din fericire, o trăsătură a creierului legată într-un fel atât cu 
vorbirea cât şi cu folosirea uneltelor este vizibilă la 
suprafaţa creierului. Acesta este centrul lui Broca, o 
formaţiune reliefată localizată (la majoritatea oamenilor) în 
apropierea tâmplei stângi. Dacă am putea găsi dovezi ale 
existenţei centrului lui Broca în creierele vechilor oameni, 
acesta ar fi o dovadă, deşi una nesigură, a apariţiei 
capacităţii verbale. 

O a doua dovadă posibilă este diferenţa de volum între 
partea stângă şi cea dreaptă a creierului la omul modern. 
La cei mai mulţi oameni, emisfera stângă este mai mare 
decât cea dreaptă, ca rezultat în parte al concentrării în 
acea zonă a structurilor legate de limbă. Asociat de 
asemenea cu această asimetrie este fenomenul abilităţilor 
manuale la om. Nouăzeci de procente din populaţia umană 
este dreptace; calitatea de dreptaci şi capacitatea pentru 
vorbire pot fi puse în legătură cu o emisferă stângă mai 
mare. 

Ralph Holloway a examinat forma creierului craniului 
1470, un bun exemplu de Homo habilis descoperit la est de 
lacul Turkana în 1972 şi l-a datat ca fiind vechi de aproape 
două milioane de ani (vezi figura 2.2). El a detectat nu 
numai prezenţa centrului lui Broca imprimată pe suprafaţa 
internă a cutiei craniene, dar de asemenea şi o uşoară 
asimetrie între configuraţia stânga/dreapta a creierului, o 
indicație că Homo habilis comunica cu ceva mai mult decât 
cu repertoriul de  gâfâituri, strigăte, grohăituri al 

cimpanzeilor moderni. Într-un articol din revista Human 
Neurobiology el constata că în timp ce a fost imposibil să se 
dovedească cum şi când a început vorbirea, s-a dovedit că 
e probabil ca începuturile ei să se extindă „departe înapoi 
în trecutul paleontologic”. Deşi Holloway a sugerat că 
această traiectorie de evoluţie ar fi putut începe cu 
australopitecinele, eu nu sunt de acord cu aceasta. Până 
acum, toată discuţia din această carte despre evoluţia 
hominidelor arată o schimbare majoră în adaptarea 
hominidelor în momentul apariţiei genului Homo. Presupun, 
prin urmare, că numai odată cu evoluţia lui Homo habilis s- 
au manifestat unele forme de limbă vorbită. Ca şi 
Bickerton, presupun că acesta a fost într-o anumită măsură 
un protolimbaj, simplu în conţinut şi structură, dar un mijloc 
de comunicare ulterior celui al maimutelor şi al 
australopitecinelor. 

Extraordinara creaţie de unelte experimentale realizate 
de Nicholas Toth, pe care am prezentat-o în capitolul al 
doilea, sprijinea părerea ca asimetria creierului era 
prezentă la oamenii timpurii. Copiile făcute de el după 
aşchiile de piatră ale acestora au demonstrat că cei ce 
manufacturau produsele industriei  oldowane erau 
predominant dreptaci, şi prin urmare ar fi avut o emisferă 
stângă ceva mai mare. „Lateralizarea cerebrală s-a produs 
la creatorii de unelte timpurii, favorizată de 
comportamentul lor de creatori de unelte”, observa Toth. 
„Aceasta este probabil o bună indicație că şi capacitatea de 
vorbire era pe cale de apariţie.” 

Vestigiile creierelor fosile m-au convins că vorbirea a 
început să evolueze odată cu prima apariţie a genului 
Homo. Cel puţin, în această dovadă nu există nimic care să 
pledeze împotriva unei apariţii timpurii a vorbirii. Dar ce 
putem spune despre aparatul vocal: laringe, faringe, limbă 
şi buze? Acestea reprezintă a doua sursă majoră de 
informaţie anatomică. 

Oamenii sunt capabili să emită o gamă largă de sunete 

pentru ca laringele este situat jos, in gat, creand astfel o 
camera de rezonanta mare - faringele - deasupra coardelor 
vocale. Conform cercetarii novatoare a lui Jeffrey Laitman, 
de la Mount Sinai Hospital Medical School, din New York, 
Philip Lieberman de la Brown University si Edmund Crelin 
de la Yale, faringele extins reprezintă cheia producerii 
vorbirii complet articulate. Aceşti cercetători au condus 
investigaţii importante privind anatomia tractului vocal, 
atât la fiinţe vii cât şi la fosile umane. Rezultatele sunt 
foarte diferite. La toate mamiferele, cu excepţia omului, 
laringele este situat sus în gât, ceea ce permite animalului 
să respire şi să înghită în acelaşi timp. Ca o consecinţă, 
redusa cavitate faringiană limitează gama de sunete care 
pot fi produse. Prin urmare, la cele mai multe mamifere, 
modificarea sunetelor produse în laringe depinde de forma 
cavităţii bucale şi a buzelor. Poziţia joasă a laringelui 
permite omului să producă o gamă mai mare de sunete, 
dar nu să înghită şi să respire în acelaşi timp. Noi ne 
manifestăm ciudata posibilitate de a ne îneca. 

Copiii nou-născuţi au laringele situat în porţiunea 
superioară a gâtului, ca şi mamiferele, şi pot respira şi 
înghiţi simultan, aşa cum sunt nevoiţi să facă în timpul 
alăptatului. După aproximativ optsprezece luni, laringele 
începe să coboare ajungând în poziţia adultului la aproape 
paisprezece ani. Cercetătorii au înţeles că dacă ar 
determina poziţia laringelui în gâtul speciei umane 
ancestrale, ei ar putea face deductii privind capacitatea 
speciilor pentru vocalizare şi vorbire. Aceasta a reprezentat 
o cutezanta, pentru că aparatul vocal este alcătuit din parti 
moi de ţesut, cartilaje, muşchi, carne care nu se fosilizează. 
Cu toate acestea, cranii vechi pot conţine o informaţie 
vitală. Aceasta rezidă în forma pe care o are baza craniului. 
In modelul de bază de la mamifere, baza cutiei craniene 
este efectiv plată. La om este în mod clar arcuită. Forma 
bazei craniului la fosilele speciei umane ar indica măsura în 
care aceasta a fost capabilă să articuleze sunete. 


154 


aE ae a n 
ay Cavitatea 


Figura 7.1. Aparatul vocal. Cimpanzeul, la stanga, ca toate 
mamiferele, are un aparat vocal în care laringele este situat 
în partea superioară a gâtului, o configuraţie ce permite 
desfăşurarea simultană a proceselor de respiraţie şi de 
inghitire, dar limitează gama de sunete ce pot fi produse în 
spaţiul faringian. Omul este singurul care are un laringe 
situat în partea inferioară a gâtului. De aici rezultă că omul 
nu poate respira şi înghiţi în acelaşi timp fără a se îneca, dar 
el poate produce o gamă largă de sunete. Toate speciile 
umane anterioare lui Homo erectus au avut laringele în 
poziţia pe care acesta o are la cimpanzeu. (Prin bunăvoința 
lui J. Laitman, P. Gannon şi H. Thomas.) 


La o examinare atentă a fosilelor umane, Laitman a 
descoperit că baza craniului de australopitecine era efectiv 
plată. După această caracteristică biologică, ca şi după 
multe altele,  australopitecinele erau asemănătoare 
maimutelor, iar comunicarea lor vocală trebuie să fi fost 
limitată, ca si cea a maimutelor. Australopitecinele vor fi 
fost incapabile de a produce vreunul dintre sunetele 
vocalice care caracterizează modelul vorbirii umane. „Cea 
mai veche urmă fosilă în care se găseşte o bază de craniu 
în întregime arcuită datează de acum 300.000—400.000 de 
ani, fiind vorba despre aşa-numitul Homo sapiens arhaic”, 
conchide Laitman. Înseamnă asta oare că speciile de 
Sapiens arhaic, care au apărut înainte de evoluţia 
anatomiei omului modern, aveau o vorbire moderna 
completă? Acest lucru pare improbabil. 

Schimbarea formei bazei craniului se poate vedea la cel 
mai timpuriu individ, cunoscut ca Homo erectus, craniul 3 
733 din nordul Kenyei datand de acum aproape doua 
milioane de ani. Conform determinarilor, acest individ de 
Homo erectus ar fi avut capacitatea de a produce vocale ca 
u:, a:, I: (boot, father, feet). Laitman presupune că poziţia 
laringelui la primul Homo erectus ar fi fost echivalenta cu 
cea a laringelui la un copil actual in varsta de sase ani. Din 
nefericire, nu se poate spune nimic despre Homo habilis 
deoarece niciuna dintre cutiile craniene de habilis 
descoperite până acum nu are baza craniului intactă. 
Presupunerea mea este că atunci când vom găsi un craniu 
intact al celui mai vechi Homo vom vedea începuturile 
arcuirii de la bază. O capacitate rudimentară pentru limba 
vorbită s-a manifestat cu siguranţă la apariţia lui Homo. 

In interiorul acestei secvenţe de evoluţie întâlnim un 
paradox evident. Judecând după baza craniului, Omul de 
Neanderthal avea o înzestrare verbală mai redusă decât alt 
sapiens arhaic care a trăit cu mai multe sute de mii de ani 
înainte. Arcuirea bazei craniului la Omul de Neanderthal a 
fost mai puţin pronunţată decât chiar la Homo erectus. A 
regresat oare Omul de Neanderthal, devenind mai 
rudimentar decât strămoşii sai? (într-adevăr, unii 
antropologi au sugerat că dispariţia Omului de Neanderthal 
poate fi pusă în legătură cu capacităţile verbale inferioare.) 
O astfel de regresiune în evoluţie pare improbabilă; practic 
nu există în natură exemple de acest fel. Răspunsul se 
găseşte mai degrabă în anatomia feţei şi a cutiei craniene a 
Omului de Neanderthal. Ca o adaptare evidentă la climatul 
rece, etajul mijlociu al feţei Omului de Neanderthal a 
devenit extrem de pregnant, rezultând căi nazale mari în 
care aerul glacial putea fi încălzit şi umezeala degajată din 
respiraţie condensată. Această configuraţie poate să fi 
afectat forma bazei craniului fără să diminueze într-un fel 
semnificativ capacitatea verbală a speciei. Antropologii 
continuă să dezbată această problemă. 

În general deci dovezile anatomice indică o evoluţie 
timpurie a vorbirii urmată de îmbunătăţirea treptată a 
abilităţilor lingvistice. Totuşi, dovezile arheologice privind 
tehnologia uneltelor şi expresia artistică spun, în cea mai 
mare parte, o poveste diferită. 

Cu toate că, aşa cum am spus, limbajul nu se fosilizează, 
produsele mâinilor omului pot, în principiu, să ne ofere 
oarecare perspective în privinţa vorbirii. Când vorbim 
despre expresia artistică, aşa cum am făcut-o în capitolul 
precedent, vorbim totodată şi de mintea omului modern în 
acţiune, ceea ce implică un nivel evoluat al limbajului. Pot 
oare uneltele de piatră să furnizeze de asemenea o 
înţelegere a capacităţilor de vorbire ale făuritorilor lor? 
Aceasta a fost şi teama cu care Glynn Isaac s-a confruntat 
când i s-a cerut să prezinte o comunicare asupra originii şi 
naturii limbii, la Academia de Ştiinţe din New York, în 1976. 
El a abordat complexul de producţie piatră-unealtă la 
începuturile lui, acum mai bine de două milioane de ani, 
mergând până la revoluţia Paleoliticului superior de acum 
35.000 de ani. Glynn Isaac a fost interesat nu atât de 
lucrările pe care oamenii le realizau folosind unelte, cât de 
problema clasificării formei pe care fauritorii de unelte o 
dădeau acestora. Impunerea clasificării este o obsesie 
umană; o formă de comportament care pentru a fi realizată 
cere o complicată limbă vorbită. Fără limbă, caracterul 
arbitrar al clasificării impuse de om ar fi imposibil. 

Urmele arheologice arată că impunerea acestei ordini 
apare lent, în preistoria umană, chiar în cea glaciară. Am 
văzut în capitolul al doilea că uneltele oldowane, care 
datează de 2,5 milioane de ani până acum aproape 1,4 
milioane de ani au o natură întâmplătoare. Este evident, 
făuritorii de unelte erau mult mai preocupaţi de producţia 
de aschii ascuţite decât de forma acestora. Uneltele 
provenind din cioplirea pe ambele feţe a unor bulgări de 
piatră sau „nuclee”, precum răzuitoarele, toporasele şi 
amigdaloidele, erau produse secundare ale acestui proces. 

Chiar instrumentele din colectiile de unelte din Acheulean, 
care a urmat Oldowanului si a durat pana acum 250 000 de 
ani exprimă doar impunerea unor forme minime. Toporul în 
formă de migdală a fost probabil produs conform unui tipar 
mental, dar cele mai multe dintre celelalte obiecte de 
inventar din colecţie erau sub multe aspecte asemănătoare 
celor din Oldowan; de altfel, din echipamentul acheulean 
făceau parte numai aproximativ o duzină de forme de 
unelte. În urmă cu aproape 250.000 de ani, indivizi de 
sapiens arhaic, inclusiv Omul de Neanderthal, făceau unelte 
din aşchii prelucrate, iar aceste inventare, inclusiv cele de 
Musterian, cuprind poate 60 de tipuri de unelte 
identificabile. Tipurile de unelte au rămas însă neschimbate 
peste 20.000 de ani, indicând o stagnare tehnologică ce 
pare să nege funcţionarea plenară a minţii umane. Numai 
când culturile Paleoliticului superior au intrat în scenă, 
acum 35.000 de ani, inovaţia şi forma impuse în mod voit 
uneltelor au devenit un fenomen general. Nu numai că s-au 
produs tipuri noi şi precise de unelte, dar tipurile de unelte 
care caracterizează colecţiile Paleoliticului superior s-au 
schimbat mai curând pe o scară a mileniilor decât pe scara 
sutelor de milenii. Isaac a interpretat acest model de 
diversitate tehnologică şi schimbare ca implicând o apariţie 
treptată a unor forme de limbă vorbită. El a sugerat că 
revoluţia Paleoliticului superior a însemnat un reper major 
în acea traiectorie a evoluţiei. Majoritatea arheologilor sunt 
în general de acord cu această interpretare, deşi există 
diferenţe de opinie asupra nivelului limbii pe care o 
vorbeau vechii făuritori de unelte, dacă exista un nivel. 
Spre deosebire de Nicholas Toth, Thomas Wynn de la 
Universitatea din Colorado crede că, în linii generale, 
cultura oldowana nu era umană, ci era proprie maimutelor. 
„Nicăieri în acest tablou nu este nevoie să punem elemente 
precum limba”, spune el într-un articol publicat în 
colaborare în revista Man în 1989. Producerea acestor 
unelte simple cere o capacitate cognitivă mică, susţine el, 

şi prin urmare în nicio privinţă nu era umană. Wynn a 
acceptat totuşi că exista „ceva uman” în manufacturarea 
topoarelor acheuleene: „Unelte străvechi ca acestea arată 
că forma produsului final exprima o preocupare a celui ce 
sfărâma piatra şi că putem folosi această intenţie ca pe o 
mică fereastră spre mintea lui Homo erectus.” Pornind de la 
nevoile intelectuale ale producerii de unelte acheuleene, 
Wynn socoteşte capacitatea cognitivă a lui Homo erectus 
echivalentă cu aceea a unui copil actual în vârstă de şapte 
ani. Copiii de şapte ani au o abilitate lingvistică 
considerabilă, folosesc elemente de referinţă şi gramatică 
şi sunt aproape pe punctul în care pot conversa fără a mai 
recurge la atitudini şi gesturi. In legătură cu aceasta, este 
interesant să ne reamintim că Jeffrey Laitman, întemeindu- 
se pe forma bazei craniului, socotea capacitatea de vorbire 
a lui Homo erectus ca fiind echivalentă cu cea a unui copil 
actual în vârstă de şase ani. 

Unde ne conduce acest corp de dovezi? Dacă ar fi să ne 
orientăm numai după componenta tehnologică a urmelor 
arheologice, am crede că limba a avut un început 
prematur, un progres lent de-a lungul celei mai mari părţi a 
preistoriei umane şi o dezvoltare explozivă în vremuri 
relativ recente. Acesta este un compromis cu ipoteza 
bazată pe elementele anatomice. Urmele arheologice ale 
expresiei artistice nu ne permit, totuşi, un astfel de 
compromis. Pictura şi sculptura în stâncile adăposturilor şi 
ale peşterilor retin urmele apărute în mod neaşteptat acum 
aproape 35 000 de ani. Probele care susţin o activitate 
artistică mai timpurie, cum ar fi bastoanele de limonit şi 
inciziile pe obiecte de os, sunt rare, în cel mai bun caz, şi 
dubioase în cel mai rău. 

Dacă expresia artistică este luată ca unic indicator demn 
de încredere în privinţa limbii vorbite, aşa cum insista 
arheologul australian lain Davidson, atunci nu numai ca 
limba devine abia recent pe deplin modernă dar, de 
asemenea, ea a apărut recent. „Procesul creării de imagini 

care sa fie asemănătoare lucrurilor putea să apară numai în 
preistorie în comunităţi cu sisteme de sensuri comune”, 
scrie Davidson într-un recent articol publicat cu William 
Noble, colegul său de la Universitatea New England. 
„Sistemele de sensuri comune” sunt mediate, fireşte, de 
vorbire. Davidson şi Noble susţin că expresia artistică a fost 
un mijloc prin care s-a dezvoltat limbajul referential şi nu că 
arta ar fi fost posibilă datorită limbajului. Arta trebuia să 
preceadă vorbirea, sau cel puţin să apară paralel cu 
aceasta. Prin urmare, apariţia pentru prima oară a artei în 
urmele arheologice semnalează prima apariţie a vorbirii, a 
limbajului referential. 

Figura 7.2. Trei categorii de dovezi. Dacă urmele arheologice 
(a) pot fi luate ca un ghid, limba a apărut târziu si rapid în 
timpul preistoriei umane. Prin contrast, date despre 
organizarea şi volumul creierului (b) sugerează apariția 
treptată a vorbirii odată cu apariția genului Homo. La fel, 
evoluția aparatului vocal (e) presupune o apariție timpurie a 
limbii. 


E limpede că ipotezele despre natura şi desfăşurarea 
evoluției limbajului uman sunt cum nu se poate mai 
divergente, ceea ce Înseamnă că probele, sau măcar unele 
dintre ele, au fost interpretate incorect. Indiferent de 

complexitatile acestor interpretari gresite, isi face loc o 
noua evaluare privind complexitatea originilor vorbirii. O 
conferinta importanta din martie 1990, organizata de 
Wenner-Gren Foundation for Anthropological Research 
(Fundatia Wenner-Gren pentru cercetari antropologice) a 
dat tonul investigatiilor din anii ce vor urma. Intitulata 
„Unelte, limbaj si cognitie în evoluţia umană”, conferinţa a 
stabilit legături între aceste importante probleme din 
preistoria umană. Kathleen Gibson, una dintre 
organizatoarele conferinţei, descrie situaţia după cum 
urmează: „Deoarece inteligenţa socială umană, folosirea 
uneltei şi a vorbirii depind de creşterea cantitativă a 
volumului creierului şi de capacităţile lui de prelucrare şi de 
asociere a informaţiilor, nimeni nu s-ar putea ivi dintr-odată 
desăvârşit precum Minerva din capul lui Zeus. Mai degrabă, 
la fel ca volumul creierului, fiecare dintre aceste capacităţi 
intelectuale trebuie să fi evoluat treptat. Mai mult decât 
atât, deoarece aceste capacităţi sunt interdependente, 
niciuna dintre ele nu ar fi putut atinge nivelul actual de 
complexitate în izolare”. Ar fi o mare îndrăzneală să încerci 
să deznozi aceste interdependente. 

Cum am spus, aici e în joc mai mult decât problema 
reconstituirii preistoriei. Cunoaşterea de sine a omului 
precum şi a locului său în natură sunt de asemenea 
probleme în discuţie. Cei ce doresc ca omul să fie 
considerat o fiinţă deosebită vor saluta dovezile care susţin 
că vorbirea a apărut recent şi spontan. Adepții teoriei 
conexionismului cu restul naturii nu vor fi tulburati de ideea 
dezvoltării timpurii, lente, a acestei capacităţi umane, 
chintesentiale. Presupun că daca, prin vreun capriciu al 
naturii, populaţiile de Homo habilis şi de Homo erectus ar 
mai exista încă, am putea descoperi la acestea trepte 
succesive ale limbajului referential. Problema 
discontinuitatii dintre noi şi restul naturii ar fi astfel 
rezolvată de către propriii noştri strămoşi. 

CAPITOLUL 8. 


Apariţia conştiinţei 


Trei revoluţii majore marchează istoria vieţii pe Pământ. 
Prima a fost însăşi apariţia vieţii în urmă cu peste 3,5 
miliarde de ani. Viaţa sub formă de microorganisme a 
devenit o puternică forţă într-o lume în care mai înainte 
actionasera numai chimia şi fizica. A doua revoluţie a 
constituit-o apariţia organismelor multicelulare în urmă cu o 
jumătate de miliard de ani. Viaţa a devenit mai complexă în 
măsura în care plantele şi animalele, sub miriade de forme 
şi dimensiuni, au evoluat şi interactionat în ecosisteme 
fertile. Apariţia conştiinţei umane, în ultimii 2,5 milioane de 
ani, a însemnat cea de-a treia revoluţie. Viaţa a devenit 
conştientă de sine însăşi şi a început să transforme lumea 
naturii conform propriilor scopuri. 

Ce este conştiinţa? Mai exact, care este scopul 
conştiinţei? Care este funcţia ei? Astfel de întrebări pot 
părea ciudate dat fiind faptul că fiecare dintre noi 
experimentează viaţa prin intermediul conştiinţei de sine. 
Forţa ei este atât de puternică în existenţa noastră încât e 
imposibil să ne închipuim viaţa în absenţa trăirii subiective 
pe care o numim conştiinţă reflexivă. Atât de puternic 
subiectivă şi totuşi obiectivă, atât de inefabilă, conştiinţa 

apare oamenilor de stiinta ca o dilema pe care unii o 
considera de nerezolvat. Sensul constiintei de sine, pe care 
îl cunoaştem cu toţii, este atât de strălucitor încât 
luminează orice gând sau faptă; şi totuşi, nu există cale 
prin care, în mod obiectiv, eu să pot şti că tu trăieşti 
aceeaşi senzaţie pe care o trăiesc eu sau invers. 

Oamenii de ştiinţă şi filosofii s-au străduit vreme de 
secole să surprindă acest fenomen atât de proteic. 
Definiţiile operaţionale care se concentrează asupra 
capacităţii de a supraveghea propriile stări mentale pot fi 
cu exactitate obiective într-un sens, dar ele nu sunt 
conforme modului în care ştim că suntem conştienţi de noi 
înşine si de fiinţa noastră. Constiinta reprezintă izvorul 
sensului sinelui, un sens uneori cu totul personal, alteori 
împărtăşit cu alţii. Constiinta este şi o cale prin care 
ajungem la lumile de dincolo de obiectele materiale ale 
vieţii de fiecare zi, prin intermediul imaginaţiei; ea ne mai 
oferă mijlocul de a aduce universurile abstracte în 
realitatea tehnicoloră. 

Cu trei secole în urmă, Descartes a încercat să înfrunte 
neliniştitoarele mistere ale izvorului sensului sinelui care se 
naşte în sine însuşi. Filosofii au privit această dihotomie ca 
o problemă minte-trup. „E ca şi cum aş fi căzut pe 
neaşteptate în adâncul unui vârtej care mă răsuceşte de jur 
împrejur, încât nu pot nici să mă afund, nici să mă ridic înot 
deasupra”, scrie Descartes. Soluţia lui pentru problema 
minte-trup a fost să considere atât mintea cât şi trupul 
entităţi complet separate, un dualism ce formează un 
întreg. „în această viziune, şinele apărea ca un fel de duh 
imaterial care stăpâneşte şi conduce un trup întocmai cum 
stăpâneşti şi conduci o maşină”, observa filosoful Daniel 
Dennett de la Universitatea Tufts, în recenta lui carte 
Consciousness explained. 

Descartes considera, de asemenea, constiinta exclusiv 
umana tn timp ce toate celelalte animale erau privite pur si 
simplu ca nişte automate. O părere asemănătoare a 

dominat biologia si psihologia ultimei jumatati de veac. 
Cunoscuta sub numele de behaviorism, aceasta conceptie 
despre lume sustinea ca alte animale decat omul raspund 
pur si simplu reflex la evenimentele din lumea lor, fiind 
incapabile de orice proces analitic de gandire. Nu exista o 
minte a animalului, soun behavioristii, ori, daca exista, nu 
avem solutie de acces la ea pe cale stiintifica si astfel ar 
trebui sa fie ignorata. Aceasta opinie s-a schimbat mai 
târziu datorită, in mare măsură, lui Donald Griffin, etolog de 
la Universitatea Harvard, care a condus vreme de doua 
decenii o campanie în vederea răsturnării acestei viziuni 
negative asupra lumii animale. El a publicat trei cărţi pe 
această temă - ultima, Animal Minds, în 1992. Psihologii şi 
etologii au rămas aproape inmarmuriti în fata noţiunii de 
„conştiinţă animală”, constata el. Aceasta este consecinţa, 
spune Griffin, a influenţei în continuare a behaviorismului 
care bântuie ca un strigoi în ştiinţă, „în alte domenii de 
activitate ştiinţifică trebuie să acceptăm dovezi mai puţin 
riguroase decât în proporţie de sută la sută”, susţine el. 
Gândiţi-vă la ştiinţele istorice, de exemplu, sau la 
cosmologie, la geologie. Nici Darwin n-a putut dovedi într- 
un mod riguros realitatea evoluţiei biologice. 

În încercarea lor de a explica evoluţia modelului uman, 
antropologii trebuie să se adreseze şi ei în cele din urmă 
evoluţiei minţii umane, şi anume conştiinţei umane, un 
subiect pe care biologul este mult mai în măsură să-l 
abordeze. E necesar de asemenea să ne întrebăm cum se 
naşte în creierul omenesc un astfel de fenomen: adică 
apare el spontan, deplin conturat în creierul lui Homo 
sapiens, fără să fi avut niciun fel de precursor în restul lumii 
naturale, aşa cum ar sugera behavioriştii? Putem să ne 
întrebăm în care moment al preistoriei umane a atins 
conştiinţa stadiul pe care am ajuns să-l experimentăm noi 
astăzi? Se naşte ea timpuriu şi creşte mereu de-a lungul 
preistoriei? Şi, ne mai putem întreba, ce avantaje evolutive 
ar fi conferit strămoşilor noştri o astfel de înzestrare a 

minţii? Retineti că aceste întrebări sunt paralele cu cele 
care privesc evoluţia limbajului. Aceasta nu este o pură 
coincidenţă, căci vorbirea şi conştiinţa de sine reflexivă 
sunt fără îndoială fenomene strâns legate. 

În căutarea răspunsurilor la aceste întrebări nu putem 
ocoli problema „scopului” conştiinţei. Astfel Dennett se 
întreabă: „O entitate conştientă poate realiza pentru sine 
însăşi ceva pe care o copie fără conştiinţă a acestei entităţi 
(deşi foarte inteligent structurată) să nu-l poată realiza în 
beneficiu propriu?” Zoologul Richard Dawkins de la 
Universitatea Oxford recunoaşte şi el că se află în 
dificultate. Dawkins vorbeşte despre nevoia organismelor 
de a aproxima viitorul, o capacitate atinsă de către creier 
prin intermediul unor mecanisme asemănătoare celor de 
simulare pe calculator. Nu este nevoie, declară el, ca acest 
proces să fie conştient. Şi totuşi, „evoluţia capacităţii de a 
imita pare să fi ajuns la punctul culminant în conştiinţa 
subiectivă”, notează Dawkins. „De ce a trebuit ca lucrurile 
să se petreacă astfel este cel mai profund mister cu care se 
confruntă biologia moderna. Constiinta poate să apară 
atunci când abordarea lumii de către creier devine atât de 
completă încât trebuie să includă şi un model al creierului 
însuşi.” 

Există posibilitatea, fireşte, să nu „servească” neapărat 
la ceva anume, ci pur şi simplu să fie un produs secundar al 
creierului de volum mărit în acţiune. Prefer să adopt însă 
punctul de vedere evolutionist care susţine că este posibil 
ca un fenomen mental atât de puternic să fi conferit 
avantaje de supravieţuire şi să fi fost prin urmare produsul 
selecţiei naturale. Dacă nu e posibil ca astfel de avantaje să 
fie puse în evidenţă, atunci poate că alternativa, adică 
funcţia neadaptativă, e de acceptat. 


Neurobiologul Harry Jerison a elaborat un studiu amplu al 
traiectoriei evoluţiei creierului de la apariţia vieţii pe uscat. 
Modelul schimbării este izbitor: apariţia în faună a 

grupurilor mai noi şi mai mari (sau a grupurilor în grupuri) 
este însoţită în mod obişnuit de un salt în mărimea relativă 
a creierului, proces cunoscut sub numele de encefalizare. 
De exemplu, când primele mamifere arhaice au evoluat 
acum circa 230 milioane de ani, ele erau echipate cu un 
creier de 4-5 ori mai mare decât media volumului creierului 
de reptila. O creştere asemănătoare în configuraţia 
cerebrală s-a petrecut odată cu apariţia mamiferelor 
actuale acum 50 de milioane de ani. Comparate cu 
mamiferele ca un întreg, primatele sunt grupul cel mai 
cerebralizat, fiind dublu encefalizate fata de media 
mamiferelor. Între primate, maimutele au creierul cel mai 
voluminos, cam dublul volumului mediu. Omul este de trei 
ori mai encefalizat decât maimuța medie. 

Lăsând omul deoparte pentru moment, creşterea 
treptată în volum a creierului, de-a lungul istoriei evolutive, 
poate fi luată drept semn al progresului unei superioritati 
biologice mereu mai mare: creiere mai voluminoase 
înseamnă fiinţe mai inteligente. Într-un sens absolut, acest 
lucru trebuie să fie adevărat, dar e util să privim 
evenimentele din perspectiva evoluționistă. Am putea să ne 
gândim la mamifere ca fiind cumva mai inteligente şi 
superioare reptilelor, cumva mai capabile să exploateze 
resursele de care au nevoie. 

Dar biologii au ajuns să înţeleagă că acest lucru nu este 
adevărat. Dacă mamiferele erau într-adevăr superioare în 
folosirea posibilităţilor din natură, atunci era de aşteptat o 
mai mare diversitate a căilor de acţiune reflectată în 
diversitatea speciilor. Totuşi, numărul speciilor de mamifere 
existent în orice moment al istoriei lor recente este aproape 
acelaşi cu numărul speciilor de dinozauri, puternicele 
reptile dintr-o eră mai timpurie. Pe lângă aceasta, numărul 
arealurilor pe care mamiferele sunt capabile să le 
exploateze este comparabil cu numărul arealurilor folosite 
de dinozauri. Unde este deci avantajul unui creier mai 
mare? 

Una dintre forţele care determină evoluţia este 
competiţia constantă între specii, în cursul căreia o specie 
câştigă un avantaj temporar printr-o inovaţie evolutivă, 
numai pentru a fi ajunsă apoi din urmă de o contrainovatie 
şi aşa mai departe. Rezultatul este dezvoltarea unor cai mai 
bune de a acţiona, precum a alerga mai repede, a vedea 
mai vine, a rezista mai eficient atacurilor, a fi mai abil, în 
timp ce niciun avantaj permanent nu este asigurat. În 
limbaj militar acest proces este cunoscut ca o cursă a 
înarmării: armele pot deveni mai numeroase sau mai 
eficiente de ambele parti, dar până la urmă niciuna dintre 
parti nu profită. Savantii au adoptat în biologie termenul 
„Cursa înarmării” pentru a descrie acelaşi fenomen în 
evoluţie. Construirea de creiere mai mari poate fi văzută ca 
o consecinţă a cursei înarmării. 

Totuşi, în creierele cu volum mai mare trebuie să se 
petreacă ceva deosebit de ceea ce se întâmplă în cele cu 
volum mai mic. Cum să facem să vedem acest ceva? 
Jerison susţine că ar trebui să ne gândim la creier ca la un 
organ capabil să creeze o versiune a realităţii proprie 
speciei. Lumea pe care o percepem ca indivizi este 
esențialmente creată de noi înşine, guvernată de propria 
noastră experienţă. La fel, lumea pe care o percepem ca 
specie este guvernată de natura canalelor senzoriale pe 
care le avem. Stăpânul oricărui câine ştie că există o lume 
a experienţei olfactive la care lumea canină, şi nu cea 
umană, are acces. Fluturii sunt capabili să vadă în lumina 
ultravioletă - noi nu. Lumea din mintea noastră, fie că 
suntem Homo sapiens, câine sau fluture, este formată 
aşadar conform naturii calitative a informaţiei venite din 
afara lumii „înăuntrul lumii” şi confirmă capacitatea lumii 
interioare de a prelucra informaţia. Există o diferenţă între 
lumea reală percepută „acolo afară” şi cea percepută în 
minte „aici înăuntru”. 

Pe măsură ce creierul a crescut în volum de-a lungul 
evoluţiei, tot mai multe canale de informaţie senzorială au 

putut fi mai complet dirijate, iar raportul lor integrat mai 
deplin. Modelele mentale au ajuns asadar sa apropie mai 
mult realităţile de „acolo afară” cu „aici înăuntru”, desi cu 
unele scapari de informaţii inevitabile, asa cum am 
menţionat. Putem fi mândri de conştiinţa noastră 
introspectivă, dar suntem capabili să înţelegem numai ceea 
ce creierul este dotat să recepteze din lume. Deşi limba 
este considerată de mulţi ca o unealtă de comunicare, ea 
este de asemenea, consideră Jerison, şi un mijloc prin care 
realitatea noastră mentală devine mai pertinentă. Întocmai 
cum canalele senzoriale ale vederii, mirosului şi auzului au 
o importanţă specială pentru anumite grupuri de animale în 
construcţia lumilor lor mentale particulare, tot aşa limba 
este cheia structurală pentru om. 

Există o bogată literatură filosofică şi psihologică cu 
privire la întrebarea dacă gândirea depinde de limbă sau 
limba de gândire. Nu e vorba că poate majoritatea 
proceselor cognitive umane se desfăşoară în absenţa limbii 
sau chiar a conştiinţei. Orice activitate fizică, precum jocul 
de tenis, se desfăşoară în linii mari în mod automat, adică 
fără implicarea unui comentariu literal asupra a ceea ce 
este de făcut mai departe. Soluţia unei probleme, care ne 
apare pe neaşteptate în minte în timp ce gândim la altceva, 
este un alt exemplu clar. Pentru unii psihologi, limba 
vorbită este pur şi simplu un gând întârziat, ca să spunem 
aşa, al unui act de cognitie mai profund. Dar limba 
modelează cu siguranţă elemente ale gândirii într-un fel în 
care o minte mută nu poate modela, aşa încât Jerison este 
îndreptăţit în argumentarea sa. 


Cea mai evidentă schimbare în creierul hominid în 
traiectoria sa evolutivă a fost, aşa cum am remarcat, 
triplarea volumului. Cu toate acestea, nu numai volumul s-a 
modificat, ci de asemenea toată organizarea generală. 
Creierul maimutelor şi al omului este construit după acelaşi 
tipar de bază: amândouă sunt împărţite în emisferele 

stanga si dreapta, fiecare dintre ele are cate patru lobi 
distincti: frontal, parietal, temporal si occipital. La maimute, 
lobii occipitali (din partea posterioara a creierului) sunt mai 
mari decat lobii frontali; la om tiparul este inversat, lobii 
frontali sunt mari si cei occipitali mici. Pe cat se pare, 
această diferenţă de organizare se află într-un anumit fel la 
baza  generării minţii umane în contrast cu mintea 
maimutei. Dacă am şti când s-a petrecut în cursul 
preistoriei umane această schimbare de configuraţie, am 
avea o soluţie cu privire la apariţia minţii umane. 

Din fericire, suprafaţa exterioară a creierului lasă o hartă 
a contururilor lui pe suprafaţa internă a craniului. Scotand 
un mulaj al suprafeţei interioare a unei cutii craniene 
fosilizate, este posibil să obţinem imaginea unui creier 
vechi. Ceea ce rezultă dintr-o cercetare de acest fel este 
impresionant, aşa cum a descoperit Dean Falk în studiul ei 
asupra unei serii de fosile craniene din sudul şi estul Africii. 
„Creierul de australopitec este, după organizarea sa, 
esențialmente asemănător celui al maimutei”, spune ea 
referindu-se la dimensiunea lobilor frontali şi occipitali. 
„Organizarea asemănătoare celei umane este prezentă la 
cea mai timpurie specie de Homo” 

Am văzut că multe aspecte ale biologiei hominidelor s-au 
schimbat când primul Homo din specie a evoluat, ca de 
pildă statura şi modelul creştere şi dezvoltare - schimbări 
pe care eu le văd semnalând o comutare spre noua formă 
adaptivă de vânătoare şi de cules. O schimbare în 
organizare, la fel ca şi modificarea dimensiunilor creierului, 
este deci în acest punct consistentă şi dobândeşte un sens 
biologic. In ce proporţie e adaptată mintea umană acestei 
etape e mai greu de determinat. Avem nevoie să ştim câte 
ceva despre minţile rudelor noastre cele mai apropiate, 
maimutele, înainte de a putea pune această întrebare. 


Primatele sunt întruchiparea creaturilor sociale. Numai 
câteva ore în prezenţa unui grup de maimute sunt 

suficiente pentru a realiza importanta pe care interactiunea 
sociala o are pentru membrii ei. Aliantele stabilite sunt 
constant verificate si mentinute; altele noi sunt explorate; 
prietenii trebuiesc ajutati, rivalii provocati; si este acordata 
o atenţie statornica ocaziilor de împerechere. 

Primatologii Dorothy Cheney şi Robert Seyfarth de la 
Universitatea Pennsylvania au consacrat ani de zile pentru 
a urmări şi a înregistra viaţa mai multor grupuri de 
cercopitecine sud africane din parcul naţional Amboseli din 
Kenya. Pentru observatorul întâmplător al maimutelor, 
exploziile de activitate, care sunt adesea agresive, pot 
părea un haos social. Cu toate acestea, cunoscând indivizii, 
ştiind cine se înrudeşte cu cine şi cunoscând structura 
alianțelor si rivalitatii, Cheney şi Seyfarth sunt în stare să 
confere sens haosului aparent. Ei descriu un conflict tipic: 
„O femelă, Newton, e gata să o lovească pe alta, Tycho, în 
timp ce îşi dispută un fruct. Pe când Tycho se dă la o parte, 
sora lui Newton, Charing Cross se urcă să o ajute la 
urmărire. Între timp, Wormwood Scrubs, o altă soră a lui 
Newton, se duce la Holborn, sora lui Tycho, care se 
hrăneşte douăzeci de metri mai departe, şi o loveşte în 
cap.” 

Ceea ce începe ca un conflict între doi indivizi se 
raspandeste cu repeziciune, antrenand prieteni si rude, 
putand fi influentat de alte conflicte recente asemanatoare. 
„Nu numai ca maimutele trebuie să-şi anticipeze reciproc 
comportamentul, dar ele trebuie să evalueze şi legăturile 
dintre ele”, explică Cheney si Seyfarth. „O maimuţă care se 
confruntă cu toată această invalmaseala neintamplatoare, 
nu se mulţumeşte să înveţe pur şi simplu cine îi este 
superior sau subordonat; ea trebuie de asemenea să mai 
ştie cine cu cine este aliat şi cine ar putea să-l ajute pe 
oponent.” Exigentele mentale ale supravegherii alianțelor 
sociale este cheia unui paradox în primatologie, susţine 
Nicholas Humphrey, psiholog la Universitatea din 
Cambridge. 

Paradoxul este acesta: „A fost demonstrat in mod repetat 
în situaţii artificiale de laborator că maimutele antropoide 
posedă impresionante puteri de raţionament creator”, 
explică Humphrey, „deşi aceste trăsături de inteligenţă nu 
au pur şi simplu nicio corespondenţă în comportamentul 
aceloraşi animale în mediul lor natural. Încă nu am auzit, în 
vreun exemplu de pe teren, de un cimpanzeu care să-şi 
folosească întreaga capacitate de raţionament inductiv 
pentru soluţionarea unei probleme practice cu relevanţă 
biologică”. Acelaşi lucru ar putea fi spus despre om, 
comentează Humphrey. Să presupunem, de exemplu, că 
Einstein ar fi fost studiat printr-un binoclu, aşa cum 
primatologii observă cimpanzeii. Numai rareori s-ar vedea 
sclipirile de geniu ale marelui om. „El şi-a folosit «geniul» 
pentru că nu a avut nevoie să facă uz de el în lumea 
obişnuită a afacerilor practice.” 

Ori selecţia naturală a fost risipitoare când a creat 
primatele, inclusiv omul, mai inteligente decât aveau într- 
adevăr nevoie să fie, ori viaţa lor zilnică este mai solicitantă 
intelectual decât pare să fie în ochii unui observator din 
afară. Humphrey a ajuns să creadă că această a doua 
alternativă este corectă: anume că legătura socială din 
viaţa primatelor implică o intensă solicitare intelectuală. 
Rolul esenţial al intelectului creator, crede el, este 
„păstrarea integralitatii societăţii”. 

Primatologii ştiu acum că reţeaua de alianţe în grupurile 
de primate este extrem de complexă. Învăţarea labirintului 
unei astfel de reţele este destul de dificilă dar trebuie 
însuşită dacă vor să izbuteasca ca indivizi. Această sarcină 
este însă enorm îngreunată de schimbările continue de 
alianţe pe măsură ce indivizii caută în mod constant să-şi 
întărească puterea politică. Totdeauna atenţi la interesele 
personale cele mai avantajoase şi la interesele celor mai 
apropiate rude, indivizii pot uneori să găsească avantajos 
să rupă alianțele existente şi să formeze altele noi, poate 
chiar cu rivali anteriori. Membrii grupului se găsesc prin 

urmare ei înşişi în mijlocul schimbării modelelor de alianţe 
şi e nevoie de un intelect ager să joace jocul schimbării la 
care Humphrey se referă ca la un şah social. 

Jucătorii şahului social trebuie să fie mai abili decât 
jucătorii vechiului joc cu piese de lemn deoarece nu numai 
că piesele suferă neprevăzute schimbări de identitate, caii 
devin nebuni, pionii devin turnuri şi aşa mai departe, dar 
chiar aliaţii îşi schimbă de asemenea locul şi devin uneori 
inamici. Jucătorii de şah social trebuie să fie neîncetat 
alertati în căutarea unui avantaj potential şi precauti pentru 
prevenirea dezavantajelor neaşteptate. Cum fac ei asta? 

Problema indivizilor din societăţile de primate este de a fi 
în stare să anticipeze comportamentul celorlalţi. O cale 
pentru ei ar fi să aibă o uriaşă bancă de date în creierul lor 
în care să fie stocate toate acţiunile posibile ale tovarasilor 
lor, membri ai grupului, precum şi propriile lor răspunsuri 
adecvate. Acesta este felul în care puternicul program de 
computer obţine la şah titlul de Mare Maestru. Totuşi 
computerele sunt mult mai rapide decât creierele vii în 
selectarea soluţiei celei mai bune dintre toate combinaţiile 
posibile în orice situaţie. Trebuia găsit alt mijloc. Dacă de 
exemplu indivizii au fost capabili să-şi controleze propriul 
comportament în loc să opereze pur şi simplu ca nişte 
computere roboţi, atunci ei au dezvoltat un sens al 
descoperirii acţiunilor de îndeplinit în anumite împrejurări. 
Prin  extrapolare, «i puteau deci să prevadă 
comportamentul celorlalţi în aceleaşi împrejurări. Această 
capacitate de control (pe care Humphrey o numeşte ochi 
interior, ceea ce este o definiţie a conştiinţei) ar conferi 
avantaje evoluționiste considerabile acelor indivizi 
înzestrați cu ea. Odată ce conştiinţa a fost constituită, nu a 
mai existat drum înapoi; indivizii mai putin dotati ar fi fost 
în dezavantaj prin lipsa conştiinţei, iar cei cu un uşor 
avantaj ar fi fost mai departe favorizați, prin menţinerea 
acesteia. Ar rezulta o cursă a înarmărilor, conducând 
procesul mereu înainte, sporind inteligenţa şi ascutind 

constiinta de sine. Cu cat ochiul interior devine mereu mai 
atent, in mod inexorabil va apărea o înţelegere a sinelui, o 
conştiinţă reflexivă, un Eu interior. 

Această idee, considerată parte a ipotezei dezvoltării 
inteligenţei sociale, a stârnit un mare interes şi a fost 
puternic susţinută. Într-un articol despre studiul primatelor, 
publicat îm 1986 în Science, Cheney, Seyfarth si Barbara 
Smuts observau importanţa inteligenţei în contextele 
sociale in comparație cu importanţa acesteia in 
confruntarea cu solicitările tehnologiei. Şi Robert Dumbar a 
studiat valorile diferenţiale ale cortexului cerebral, 
„gândirea” ca rezultantă a creierului, la diverse specii de 
primate. El a descoperit că acele specii care trăiesc în 
grupuri mari, şi în consecinţă trebuie să facă faţă jocurilor 
mai complexe de şah social, au avut cortexul cerebral cel 
mai dezvoltat. „Aceasta corespunde cu ipoteza inteligenţei 
sociale”, conchidea el. 

Două categorii de dovezi au fost importante în 
revoluţionarea înțelegerii comportamentului animal, 
revoluţionare care a erodat dogma behavioristă ce susţinea 
că animalele nu au înţelegere. Prima categorie a fost 
reprezentată printr-un set de experimente de pionierat 
elaborate pentru a detecta conştiinţa de sine, adică semne 
ale autorecunoaşterii la animale. Al doilea grup a cuprins 
căutarea semnelor fraudelor tactice din mediul natural al 
primatelor. 

O experienţă atât de personală cum este conştiinţa se 
află, oricât ne-ar dezamagi acest lucru, în afara 
instrumentarului psihologului experimentalist. Acesta este 
poate şi unul dintre motivele pentru care mulţi cercetători 
au renunţat la noţiunea de minte şi conştiinţă la alte 
animale decât omul. Totuşi, spre sfârşitul anilor 1960, 
Gordon Gallup, un psiholog de la Universitatea din New 
York, Albany, a imaginat un test pentru identificarea 
conştiinţei de sine: testul oglinzii. Dacă un animal era 
capabil să se recunoască într-o oglindă drept „el însuşi”, 

atunci se putea spune ca avea cunostinta de sine sau 
conştiinţă. Stăpânii de animale ştiu că pisicile şi câinii 
reacţionează în faţa imaginii lor în oglindă şi adesea se 
comportă faţă de această imagine ca faţă de un alt individ 
al cărui comportament devine supărător şi plictisitor (cu 
toate acestea, aceiaşi stăpâni de animale vor jura că pisica 
sau câinele lor are conştiinţă de sine). 

Experimentul pe care Gallup l-a imaginat într-o 
dimineaţă, în timp ce se bărbierea, necesita mai întâi 
familiarizarea animalului cu oglinda şi apoi marcarea fruntii 
acestuia cu o pată roşie. Dacă animalul vedea imaginea din 
oglindă ca fiind a unui alt individ, el se putea întreba asupra 
curioasei pete roşii şi putea chiar să atingă oglinda. Dar 
dacă animalul înţelegea că imaginea reflectată era propria 
sa imagine, ar fi atins probabil pata de pe propriul său corp. 
Prima dată Gallup a încercat experimentul cu un 
cimpanzeu, iar animalul a acţionat ca şi cum ar fi ştiut că 
imaginea îl reprezintă pe el însuşi. A atins pata roşie de 
propria-i frunte. Raportul lui Gallup asupra experimentului, 
publicat într-un articol din 1970, în revista Science, a 
reprezentat o piatră de hotar în înţelegerea inteligenţei 
animalelor, iar psihologii s-au întrebat cat de larg 
răspândită s-ar putea dovedi a fi autorecunoasterea. 

Răspunsul: autorecunoaşterea nu este prea răspândită. 
Urangutanii au promovat testul oglinzii dar, surprinzător, 
gorilele nu l-au trecut. În situaţii mai puţin riguroase, unii 
observatori pretind că au văzut gorile uitându-se în oglindă 
ca şi cum şi-ar fi recunoscut propria imagine, ceea ce poate 
fi interpretat ca indicând o conştiinţă de sine la aceste 
animale. Un Rubicon mental cu o conştiinţă de sine pe un 
mal şi absenţa acesteia pe celălalt ar avea sens dacă malul 
conştiinţei de sine ar cuprinde oameni şi maimuțe 
superioare, iar pe celălalt mal s-ar afla restul primatelor şi 
celelalte animale. Unii  primatologi, bazându-se pe 
observaţiile lor asupra vieţii sociale complexe a mai multor 
specii de maimuțe, consideră totuşi această împărţire cu 


175 


totul exclusiva. Un test al acestei exclusivitati a fost recent 
relevat de teza „înşelăciunii tactice”. 

Andrew Whiten şi Richard Byrne, de la Universitatea St. 
Andrews din Scoţia au inventat acest termen. Ei îl definesc 
ca „o capacitate a individului de a folosi «un comportament 
sincer» din repertoriul său obişnuit într-un context diferit, 
astfel încât chiar indivizii care îl cunosc sunt înşelaţi”, cu 
alte cuvinte, în mod intenţionat un animal îl minte pe altul. 
Pentru a fi capabil să îl înşele intenţionat pe altul, un animal 
trebuie să ştie cum sunt văzute acţiunile lui de către 
celălalt. O astfel de capacitate cere conştiinţă de sine. 

Daca înşelăciunea reuşeşte cat de cât, înseamnă că 
aceasta nu a fost prea des folosită: ca şi băiatul care striga 
„lupul!”, nu poţi face acest lucru prea des daca vrei să-ţi 
păstrezi credibilitatea. 

După ce au văzut mai multe cazuri de ceea ce putea fi 
interpretat drept înşelăciune într-un grup de babuini 
studiati în munţii Drakensberg din sudul Africii, Byrne si 
Whiten au început să se intereseze de acest comportament. 
De exemplu, într-o zi, Paul, un mascul tânăr, s-a apropiat de 
Mei, o femelă matură, care era preocupată de dezgroparea 
unui tubercul suculent. Paul a privit în jur şi a constatat că 
nu se vedea niciun alt babuin, deşi era cu siguranţă 
conştient că aceştia nu erau departe. Paul a scos un strigăt 
pătrunzător, ca şi cum ar fi fost în pericol. Mama lui Paul, 
superioară ierarhic femelei Mei, a reacţionat ca orice mamă 
ocrotitoare: ea s-a repezit acolo şi a izgonit vinovatul 
aparent, pe Mei, iar Paul, ca din întâmplare, a mâncat 
tuberculul abandonat. S-a gândit oare Paul: „Hmm, dacă 
strig, mama o să creadă că Mei mă atacă. Ea o să alerge să 
mă apere, iar eu o să rămân cu tuberculul zemos să-l 
mănânc”? Dacă acest lucru ar fi adevărat, atunci acesta ar 
reprezenta un exemplu de înşelăciune tactică. 

Byrne şi Whiten s-au gândit că presupunerea ar putea fi 
adevărată şi au început să se intereseze neoficial printre 
colegii lor primatologi despre observaţiile de teren ale 

acestora. Li s-au relatat multe întâmplări asemănătoare cu 
cea a lui Paul, deşi puţine au pătruns în paginile literaturii 
ştiinţifice, fiind socotite anecdotice şi prin urmare 
nestiintifice. În 1985 şi apoi din nou în 1989, au apelat la 
cercetările a peste o sută dintre colegii lor, solicitându-le 
relatări despre presupunerile înşelăciunii tactice. Ei au 
primit peste trei sute de exemple care nu erau limitate doar 
la observaţii asupra maimutelor superioare, ci includeau 
totodată si observații asupra maimuţelor inferioare. 
Interesant este faptul că nimeni nu a pretins că a constatat 
comportamente de înşelăciune şi la lemurieni. 

Problema care se pune în faţa primatologilor în căutarea 
elementelor doveditoare privind comportamentul de 
înşelăciune este următoarea: reprezintă această acţiune 
într-adevăr un exemplu de raţionament individual bazat pe 
conştiinţa de sine? Paul, de exemplu, ar fi putut pur şi 
simplu învăţa din alte împrejurări că strigătul lui i-ar asigura 
accesul la tuberculul lui Mei. În acest caz, reacţia lui ar fi un 
răspuns învăţat şi nu un comportament de înşelăciune 
tactică. 

Atunci când Byrne şi Whiten au aplicat criterii stricte 
presupuselor cazuri de înşelăciune tactică, eliminând cu 
toată grija posibilităţile de învăţare, ei au constatat că, din 
253 de cazuri adunate în cercetarea din 1989, numai 
despre 16 se putea spune că reprezintă adevărate 
comportamente de înşelăciune tactică. Personajele tuturor 
acestor cazuri erau maimuțe superioare, iar cele mai multe 
erau cimpanzei. Voi da un exemplu observat în Tanzania, la 
rezervaţia Gombe Stream, de către primatologul olandez 
Frans Plooij. 

Un cimpanzeu mascul adult se afla singur într-o zonă de 
hrănire, când, prin mijloace electronice, s-a deschis o ladita 
dezvăluind prezenţa unor banane. Tocmai atunci a sosit un 
al doilea cimpanzeu; primul a închis repede cutia şi a şters- 
o de acolo, prefăcându-se nepăsător, ca şi cum nimic 
neobişnuit nu se petrecuse. A aşteptat apoi plecarea 

intrusului, dupa care repede a deschis ladita si a scos 
bananele. Cu toate acestea, a fost pacalit. Intrusul nu 
plecase, ci se ascunsese si asteptase sa vada ce se 
întâmplă. Înşelătorul fusese înşelat. Acesta este un 
exemplu convingător de comportament de înşelăciune 
tactică. 

Observaţii de acest fel deschid o fereastră spre 
inteligenţa cimpanzeilor. O concluzie susținută cu 
entuziasm de către cercetătorii care lucrează temeinic cu 
cimpanzeii este că în mod evident aceste animale 
experimentează un grad semnificativ de conştiinţă 
reflexivă. Cimpanzeii manifesta un puternic simţ al 
conştiinţei prin felul în care interacționează unul cu altul si 
cu oamenii. Ca şi oamenii, ei sunt capabili să sesizeze 
gândurile, dar capacitatea lor de înţelegere este mai 
limitată. 

La oameni, cei care sesizează gândurile merg dincolo de 
simpla anticipare a ceea ce alţii vor face în anumite 
împrejurări; ei sunt capabili să ştie ceea ce ar putea simţi 
alţii. Cu toţii simţim simpatie sau empatie faţă de alţii, când 
aceştia se confruntă cu situaţii pe care le ştim dureroase 
sau primejdioase. Suferim prin identificare chinul celorlalţi, 
uneori intens, până la durerea fizică. Cea mai sfâşietoare 
experienţă prin identificare în societatea umană este frica 
de moarte, sau pur şi simplu conştiinţa morţii care a avut 
un mare rol în construcţia mitologiei şi religiei. In ciuda 
conştiinţei de sine, cimpanzeii par, în cel mai bun caz, să 
manifeste nedumerire faţă de moarte. Există multe relatări 
privind supărarea sau dezorientarea unor indivizi sau chiar 
a unor familii la moartea cuiva apropiat. De exemplu, când 
moare un pui, uneori mama lui poartă cu ea cadavrul micut 
timp de câteva zile, înainte de a-l lăsa deoparte. Mama 
pare să încerce mai curând o tulburare decât ceea ce noi 
am numi supărare. Dar cum am putea şti acest lucru? 
Poate că mai semnificativă este lipsa a ceea ce am 
recunoaşte a fi compasiunea celorlalţi indivizi pentru mama 

îndurerată. Indiferent de suferinţa mamei, ea suferă 
singură. Limitele cimpanzeilor în înţelegerea celorlalţi se 
extind şi asupra lor ca indivizi. Nimeni nu a văzut vreun 
semn că cimpanzeii sunt conştienţi de propria lor moarte, 
de iminenta morţii. Dar, din nou, cum am putea ști acest 
lucru? 

Ce am putea spune despre cum era conştiinţa de sine a 
strămoşilor noştri? Au trecut vreo şapte milioane de ani de 
la strămoşul comun al omului şi al cimpanzeului. Trebuie 
aşadar să fim prudenti în presupunerea că cimpanzeii au 
rămas neschimbati si că privindu-i pe ei îl privim într-adevăr 
pe acel strămoş comun. Cimpanzeii trebuie să fi evoluat în 
moduri diferite de când s-au despărţit de genealogia 
umană, dar se poate presupune că strămoşul comun, o 
maimuţă cu un creier mărit care ducea o viaţă socială 
complexă, ar fi dezvoltat în ea nivelul de conştiinţă al 
cimpanzeului. 

Sa presupunem că strămoşul comun al omului şi al 
maimutei africane avea un nivel al conştiinţei de sine 
echivalent celui al cimpanzeului actual. Din ceea ce stim 
despre caracteristicile biologice si organizarea sociala a 
speciilor de australopitecine, ele erau in esenta maimute 
bipede: structura socială a acestor specii nu putea fi mai 
intensă decât cea pe care o vedem la babuinii actuali. Nu 
există, prin urmare, un motiv convingător ca nivelul 
conştiinţei lor de sine să fi crescut în timpul primilor cinci 
milioane de ani de existenţă a familiei umane. 

Schimbarea semnificativă care s-a petrecut în evoluţia 
genului Homo în volumul creierului şi în arhitectura 
acestuia, în organizarea socială şi în modul de trai, a 
marcat probabil şi începutul unei schimbări în privinţa 
nivelului conştiinţei. Inceputurile modului de viaţă ca 
vânător şi culegător au dus cu siguranţă la creşterea 
complexităţii şahului social pe care strămoşii noştri ştiau 
să-l stăpânească. Jucătorii iscusiti ai acestui joc, cei 
înzestrați cu un model mental mai adecvat, cu o conştiinţă 

mai patrunzatoare, se vor fi bucurat de un succes de 
împerechere si social mai mare. Acest lucru este favorabil 
selectiei naturale prin cresterea constiintei la un nivel din 
ce în ce mai înalt. Această desfăşurare treptată a 
conştiinţei ne-a transformat într-un nou gen de animal. Ne- 
a transformat într-un animal care îşi stabileşte după voinţă 
norme de comportament bazate pe ceea ce este socotit a fi 
bine sau rău. 

Desigur, în mare parte acestea sunt simple speculaţii. 
Cum am putea şti ce s-a petrecut cu nivelul de conştiinţă al 
strămoşilor noştri în timpul celor 2,5 milioane de ani 
trecuţi? Cum am putea stabili când a devenit acest nivel 
aşa cum îl cunoaştem noi astăzi? Antropologii se confruntă 
cu o aspră realitate, şi anume cu faptul că aceste întrebări 
pot rămâne fără răspuns. Dacă cu greu pot dovedi că o altă 
fiinţă umană are acelaşi nivel de conştiinţă ca mine şi dacă 
cei mai mulţi biologi eşuează în încercările lor de a 
determina gradul de conştiinţă al animalelor, cum poate 
cineva să discearna semnele conştiinţei reflexive 
aparţinând fiinţelor de mult dispărute? Constiinta este încă 
mai puţin sesizabilă în urmele arheologice decât este limba. 
Unele comportamente umane, cum ar fi expresia artistică, 
reflectă aproape fără îndoială atât trezirea conştiinţei, cât şi 
limbajul. Altele, precum făurirea uneltelor de piatră, pot, 
aşa cum am văzut, să ne ofere cheia limbajului dar nu şi pe 
cea a conştiinţei. Totuşi, există o activitate umană care 
evocă conştiinţa, activitate care îşi lasă uneori sigiliul în 
urmele preistorice: îngroparea deliberată a celor morţi. 

ingroparea rituală a defunctului vorbeşte clar despre 
conştiinţa morţii şi deci despre o conştiinţă de sine. Fiecare 
societate are modalităţi de adaptare a morţii ca parte a 
religiei şi mitologiei sale. Există mii de căi prin care acest 
lucru se realizează în epoca modernă, variind de la grija 
prelungită pentru trupul neînsufleţit pe parcursul unei lungi 
perioade, comportând chiar mutarea acestuia dintr-un loc 
special în altul după o perioadă de un an sau mai mult, 


180 


pana la atentia minima acordata defunctului. Uneori ritualul 
constă în îngropare. Ritualul înmormântării în vechile 
societăţi ar oferi ocazia inghetarii în timp a ceremoniei 
pentru a permite mai târziu arheologilor să o descifreze. 

Prima dovadă a înmormântării deliberate din istoria 
umană este îngroparea unui neanderthalian în urmă cu nu 
mai mult de 100.000 de ani. Una dintre cele mai 
impresionante înmormântări a avut loc mai târziu, acum 
circa 60.000 de ani, în munţii Zagros din nordul Irakului. Un 
bărbat matur a fost îngropat la intrarea unei peşteri; trupul 
său fusese, evident, pus pe un pat de flori cu potenţial 
medicinal, judecând după polenul care a fost găsit în sol, în 
jurul scheletului fosilizat. Unii antropologi au avansat ideea 
că poate era un şaman. Mai devreme de 100.000 de ani nu 
există nicio dovadă a vreunui fel de ritual care ar putea 
trăda existenţa conştiinţei reflexive. Nici nu există, aşa cum 
am observat în capitolul al şaselea, semne ale vreunei arte. 
Este adevărat că absenţa unei asemenea dovezi nu 
înseamnă în mod absolut şi absenţa conştiinţei, dar nici nu 
poate fi invocată în sprijinul conştiinţei. Aş găsi totuşi 
surprinzător ca strămoşii direcţi ai populaţiei de sapiens 
arhaic şi mai târziu de Homo erectus să nu fi avut vreun 
nivel de conştiinţă în mod semnificativ mai înalt decât cel al 
cimpanzeilor. Complexitatea lor socială, mărimea volumului 
creierului şi, probabil, abilitatea limbajului, toate indică 
acest lucru. 

Aşa cum am sugerat, neanderthalienii şi probabil şi alţi 
sapiens arhaici aveau conştiinţa morţii şi, decurgând 
neîndoielnic de aici, o conştiinţă reflexivă înalt dezvoltată. 
Dar era ea oare la fel de clară ca aceea pe care o 
cunoaştem noi astăzi? Probabil că nu. Apariţia limbajului 
deplin modern şi a conştiinţei deplin moderne erau fără 
îndoială relationate între ele potentandu-se reciproc. Omul 
actual a devenit astfel atunci când a vorbit ca şi noi şi şi-a 
înţeles şinele întocmai ca noi. Dovezile acestui fapt pot fi 
găsite cu siguranţă în arta Europei şi a Africii de acum 

35.000 de ani si în ritualul complicat care însoțea 
înmormântarea în Paleoliticul superior. 


Fiecare societate omenească are un mit originar, o istorie 
fundamentală, în raport cu toate celelalte. Aceste mituri 
originare cresc din izvorul conştiinţei de sine - vocea 
interioară care caută explicaţia fiecărui lucru. Dintotdeauna 
de când conştiinţa de sine a ars strălucitor în mintea 
omenească, mitologia şi religia au fost componente ale 
istoriei umane. Chiar şi în această eră a ştiinţei probabil că 
lucrurile vor rămâne la fel. Tema obişnuită a mitologiei 
constă în punerea motivelor şi emoţiilor umane pe seama 
animalelor şi chiar a obiectelor fizice şi a forţelor naturii 
cum sunt munţii şi furtunile. Această tendinţă de 
antropomorfizare izvorăşte în mod natural din contextul în 
care evoluează conştiinţa. Constiinta este un instrument 
social pentru înțelegerea comportamentului celorlalți, 
instrument modelat după propriile sentimente. A atribui 
aceleaşi motivări aspectelor non umane ale lumii, dar care 
sunt totuşi aspecte importante, e un proces simplu si 
natural de extrapolare. 

Animalele şi plantele au un rol fundamental în 
supraviețuirea vânătorului-culegător, ca şi elementele 
naturale care întreţin mediul. Viaţa, ca o interacțiune 
complexă a tuturor acestor elemente, este văzută totodată 
si ca o interacțiune a actelor intentionale, întocmai ca în 
mecanismul social. Nu este aşadar surprinzător ca 
animalele şi forţele naturii joacă un important rol în 
mitologia popoarelor din lumea întreagă. La fel s-a 
întâmplat probabil şi în trecut. 

În perioada când am vizitat multe dintre peşterile pictate 
din Franţa, acum zece ani m-am gândit la acest lucru. 
Imaginile pe care le aveam în faţa ochilor, unele dintre ele 
simple schiţe, iar altele realizate în amănunt, m-au 
impresionat întotdeauna puternic, dar înţelesul lor nu-mi 
era clar. Mai ales figura jumătate om, jumătate animal, mi-a 


182 


stimulat si mi-a infrant imaginatia. Eram sigur ca ma aflam 
în prezenţa elementelor unui mit originar al unei populaţii 
străvechi dar pe care nu aveam cum să-l surprind. Ştim din 
istoria recentă că populaţia San din Africa de Sud crede că 
antilopa are numeroase puteri spirituale, dar nu putem 
decât să facem speculaţii în privinţa rolului pe care îl aveau 
calul şi bizonul în viaţa spirituală a epocii glaciare în 
Europa. Ştim că aveau un rol important, dar nu ştim care. 
Stand înaintea imaginilor de bizoni din Le Tuc 
d'Audoubert, am simţit înrudirea minţilor umane de-a 
lungul mileniilor: mintea creatorilor acestor imagini şi 
propria mea minte, mintea spectatorului. Şi am simţit 
frustrarea de a fi departe de lumea acestor artişti, nu 
pentru că eram separați în timp, ci pentru că eram 
despărțiți prin propriile noastre culturi. Acesta este unul 
dintre paradoxurile lui Homo sapiens: trăim prin proprie 
experienţă unitatea şi diversitatea unei minţi modelate de 
ere întregi de viaţă dusă ca vânător-culegător. Trăim 
unitatea prin posesiunea comună a unei conştiinţe de sine 
şi sentimentul unui respect admirativ faţă de miracolul 
vieţii. Trăim totodată diversitatea acestei minţi prin 
culturile deosebite exprimate în limbă, obiceiuri şi religii pe 
care le-am creat şi care, la rândul lor, ne creează. Ar trebui 
să ne bucurăm de roadele atât de minunate ale evoluţiei. 

